
ΑΠΟΦΑΣΕΙ Σ 

ΑΠΟΦΑΣΗ* 1 » αριθμ. 245/111/2003 

Η από 2.12.1996 καταγγελία, σύμφωνα με το άρθρο 24παρ. 1 
του Ν. 703/77 όπως ισχύει, των μουσικοσυνθετών Σταύ¬ 
ρου Ξαρχάκου, Νίκου Κυπουργού, Παναγιώτη Καλαντζό- 
πουλου, Θάνου Μικρούτσικου, Νικολάου Μαμαγκάκη, 
Γιώργου Κουμεντάκη και του σωματείου με την επωνυμία 
ΈΝΩΣΗ ΕΛΛΗΝΩΝ ΜΟΥΣΟΥΡΓΩΝ" κατά της "ΑΕΠΙ Ελ¬ 
ληνικής Εταιρείας Προς Προστασία της Πνευματικής 
Ιδιοκτησίας Α.Ε." (εφεξής ΑΕΠΙ), την οποία καταγγέλλουν 
για παράβαση του άρθρου 2 του ως άνω νόμου. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 στο κτίριο της Γενικής 
Γραμματείας Εμπορίου του Υπουργείου Ανάπτυξης, την 7η 
Φεβρουάριου 2002, ημέρα Πέμπτη και ώρα 9:30, με την 
εξής σύνθεση: 

Πρόεδρος: Δημήτρης Τζουγανάτος 
Μέλη: Ηλίας Βλάσσης, 

Θεόδωρος Δεληγιαννάκης, 

Παναγιώτης Μαντζουράνης, 

Κωνσταντίνος Ηλιόπουλος, 

Λεωνίδας Νικολούζος, 

Ιωάννης Κατσουλάκος 
Χαρίσιος Ταγαράς και 
Νικόλαος Βέπας 

Γραμματέας: Σωτηρία Πανιέρα, κωλυομένης της τακτι¬ 
κής Αλεξάνδρας- Μαρίας Ταραμπίκου. 

Θέμα της Συνεδριάσεως ήταν η από 2.12.1996 καταγγε¬ 
λία, σύμφωνα με το άρθρο 24 παρ.1 του Ν. 703/77 όπως 
ισχύει, των μουσικοσυνθετών Σταύρου Ξαρχάκου, Νίκου 
Κυπουργού, Παναγιώτη Καλαντζόπουλου, Θάνου Μικρού- 
τσικου, Νικολάου Μαμαγκάκη, Γιώργου Κουμεντάκη και 
του σωματείου με την επωνυμία "ΕΝΩΣΗ ΕΛΛΗΝΩΝ ΜΟΥ- 

( 1 ) Από την παρούσα απόφαση έχουν παραληφθεί, σύμφωνα με 
το άρθρο 23 παρ. 7 του Κανονισμού Λειτουργίας και Διαχείρισης 
της Επιτροπής Ανταγωνισμού (ΦΕΚ 361 ΙΒΊ4.4.2001), τα στοι¬ 
χεία εκείνα, τα οποία κρίθηκε ότι αποτελούν επιχειρηματικό 
απόρρητο. Στη θέση των στοιχείων που έχουν παραληφθεί 
υπάρχει η ένδειξη [...]. Όπου ήταν δυνατό τα στοιχεία που πα- 
ραλήφθηκαν αντικαταστάθηκαν με ενδεικτικά ποσά και αριθ¬ 
μούς ή με γενικές περιγραφές (εντός []). 


ΣΟΥΡΓΩΝ" κατά της "ΑΕΠΙ Ελληνικής Εταιρείας Προς 
Προστασίατης Πνευματικής Ιδιοκτησίας Α.Ε." (εφεξής ΛΕ¬ 
ΠΙ), την οποία καταγγέλλουν για παράβαση του άρθρου 2 
του ως άνω νόμου. 

Στη συνεδρίαση παρέστησαν: Α) από τους καταγγέλλο- 
ντεςοι: 1) Σταύρος Ξαρχάκος και 2) Γεώργιος Κουμεντάκης, 
δια των πληρεξουσίων δικηγόρων, Γεωργίου-Ανδρέα Ζάν- 
νου και Δόμνας Κυρζοπούλου, 3) Νίκος Κυπουργός, 4) Πα¬ 
ναγιώτης Καλαντζόπουλος, 5) Θάνος Μικρούτσικος μετά 
των πληρεξουσίων δικηγόρων, Γεωργίου-Ανδρέα Ζάννου, 
Δόμνας Κυρζοπούλου, Ιωάννη Φώσκολου, Ιωάννη Χατζη- 
προδρόμου, Ευθυμίας Κινινή και Διονυσίου-Αλέξανδρου 
Κοσμόπουλου, 6) Νικόλαος Μαμαγκάκης, μετά των πληρε¬ 
ξουσίων δικηγόρων, Γεωργίου- Ανδρέα Ζάννου και Ιωάννη 
Φώσκολου, 7) το σωματείο με την επωνυμία "ΕΝΩΣΗ ΕΛΛΗ¬ 
ΝΩΝ ΜΟΥΣΟΥΡΓΩΝ", μετά των πληρεξουσίων δικηγόρων, 
Γεωργίου-Ανδρέα Ζάννου, Ιωάννη Χατζηπροδρόμου και Ευ¬ 
θυμίας Κινινή και Β) η καταγγελλόμενη ανώνυμη εταιρεία με 
την επωνυμία "ΑΕΠΙ Ελληνική Εταιρεία Προς Προστασίατης 
Πνευματικής Ιδιοκτησίας Α.Ε.", δια των νομίμων εκπροσώ- 
πωντης, Γ εωργίου Γ αλανάκη και Πέτρου Ξανθόπουλου, με¬ 
τά των πληρεξουσίων δικηγόρων της, Παναγιώτη Μπερνί- 
τσα, Ιωάννη Δρυλλεράκη, ΕμμανουήλΔρυλλεράκη, Αυγου¬ 
στίνος Αλμυρούδη και Κωνσταντίας Καζά. 

Γ. Με απόφαση της Ολομέλειας της Ε.Α., επετράπη η συμ¬ 
μετοχή στη συζήτηση της παρούσας υπόθεσης, των υπο- 
βαλλόντων υπόμνημα, σύμφωνα με το άρθρο 18 παρ. 1 και 
2, της ΚΥΑ 963/2001 περί Κανονισμού Λειτουργίας και Δια¬ 
χείρισης της Επιτροπής Ανταγωνισμού, τρίτων - δημιουρ¬ 
γών: 1) Σπυρίδωνος Γιατρά, 2) Ευαγγέλου Γκούφα, 3) Αλε¬ 
ξάνδρου Χρυσοβέργη, 4) Βασιλείου Αρχιτεκτονίδη, 5) Ου¬ 
ρανίας Ξυλούρη, δια του πληρεξουσίου δικηγόρου, Κρίτω- 
να Μεταξόπουλου και 6) Αθηνάςχήρας Γ εωργίου Μητσάκη, 
δια των πληρεξουσίων δικηγόρων, Κρίτωνα Μεταξόπουλου 
και Αγγελικής Λιόκου, 7) Κωνσταντίνου Καπνίση, 8) Κων¬ 
σταντίνου Μελίδη, 9) Νικολάου Βαξαβανέλη και 10) Εμμα¬ 
νουήλ Κουφιανάκη, διατου πληρεξουσίου δικηγόρου Αντω¬ 
νίου Αντάπαση,ΙΙ) Χριστόδουλου (Χρήστου) Νικολόπου- 
λου, 12) Εμμανουήλ Μουντάκη, 13) Γεωργίου Νιάρχου, 14) 
Χριστίνας συζ. Ιωάννη Γρατσούνη και 15) Διονυσίου Τζε- 
φρόνη, διατου πληρεξουσίου δικηγόρου, Μιχαήλ- Θεοδώ¬ 
ρου Μαρίνου. Με την ανωτέρω απόφαση, η Ε.Α, έκρινε ότι 
οι ως άνω τρίτοι- δημιουργοί, ασκούντες το από το άρθρο 
20 παρ. 2 του Συντάγματος δικαίωμά τους, δεν καθίστανται 

διάδικοιστη δικαζόμενη υπόθεση, δεν αποκτούν πρόσβαση 
στα έγγραφα του φακέλου αυτής, δύνανται όμως να ενερ¬ 
γούν διαδικαστικές πράξεις (εξέταση μαρτύρων, υποβολή 
υπομνήματος κ.λ.π.) και να παρίστανται στη συζήτηση της 
υπόθεσης δια πληρεξουσίου δικηγόρου, καθόσον ως δημι¬ 
ουργοί και ενεργά μέλη της ΑΕΠΙ, έχουν έννομο συμφέρον 
να ακουστούν ως άμεσα θίγόμενοι, από την παραδοχή της 
καταγγελίας και την παραγόμενη από την εκδοθεισόμενη 
απόφαση, ιδιότυπη - λόγωτης συλλογικής διαχείρισης - δε- 
σμευτικότητα και για αυτούς (τρίτους). 

Η συζήτηση της υπόθεσης συνεχίστηκε και κατά τις πα¬ 
ρακάτω συνεδριάσεις της Ε.Α.: 1) την 15η Φεβρουάριου 
2002, ημέρα Παρασκευή και ώρα 15:00, 2) την 4η Μαρτίου 
2002, ημέρα Δευτέρα και ώρα 14:00, 3) την 6η Μαρτίου 
2002, ημέρα Τετάρτη και ώρα 15:30, 4) την 7η Μαρτίου 
2002, ημέρα Πέμπτη και ώρα 9:30,5) την 19η Μαρτίου 2002, 
ημέρα Τρίτη και ώρα 9:30, 6) την 2η Απριλίου 2002, ημέρα 
Τρίτη και ώρα 9:30, 7) την 8η Απριλίου 2002, ημέρα Δευτέ¬ 
ρα και ώρα 17:00,8) την 23η Μαίου 2002, ημέρα Πέμπτη και 
ώρα 9:30, 9) την 29η Μαίου 2002, ημέρα Τετάρτη και ώρα 
15:00, 10) την 30η Μαίου 2002, ημέρα Πέμπτη και ώρα 
10:30, 11) την 25η Ιουλίου 2002, ημέρα Πέμπτη και ώρα 
9:30, 12) την 29η Ιουλίου 2002, ημέρα Δευτέρα και ώρα 
9:30, 13) την 1η Αυγούστου 2002, ημέρα Πέμπτη και ώρα 
9:30,14) την 12η Σεπτεμβρίου 2002, ημέρα Πέμπτη και ώρα 
12:30, 15) 23η Σεπτεμβρίου 2002, ημέρα Δευτέρα και ώρα 
15:30, 16) την 1η Οκτωβρίου 2002, ημέρα Τρίτη και ώρα 
10:30, 17) την 8η Οκτωβρίου 2002, ημέρα Τρίτη και ώρα 
10:00,18) την 10η Οκτωβρίου 2002, ημέρα Πέμπτη και ώρα 
14:30 και 19) την 18η Οκτωβρίου 2002, ημέρα Παρασκευή 
και ώρα 13:00, οπότε και ολοκληρώθηκε η ακροαματική δια¬ 
δικασία. Οι παραπάνω συνεδριάσεις έλαβαν χώρα στην ως 
άνω αίθουσα 611 του Κτιρίου της Γενικής Γραμματείας 
Εμπορίου του Υπουργείου Ανάπτυξης. 

Στην αρχή της συζήτησης, το λόγο έλαβε η Γενική Ειση- 
γήτρια, Σοφία Καμπερίδου, η οποία ανέπτυξε την με αριθ. 
πρωτ. 3394/3.12.2001 εισήγηση της Γραμματείας και κα¬ 
τέληξε, για τους λόγους που αναφέρονται στο σκεπτικό 
αυτής, στα εξής: 

" α) να υποχρεωθεί η ΑΕΠΙ να παύσειτις παραβάσεις του 
άρθρου 2 του Ν. 703/77, όπως ισχύει, προβαίνοντας στις 
αναγκαίες για το σκοπό αυτό ενέργειες και να παραλείψει 
αυτές στο μέλλον. 

β) να επιβληθεί στην ΑΕΠΙ για τις παραβάσεις του άρ¬ 
θρου 2 του Ν. 703/77, όπως ισχύει, και ειδικότερα αυτές 
που αναφέρονται στα υπό στοιχεία Α έως Δ και ΣΤ, πρόστι¬ 
μο ύψουςτετρακοσίων είκοσι εκατομμυρίων (420.000.000) 
δρχ. το οποίο σε ποσοστό επί των ακαθαρίστων εσόδων 
της εταιρίας δεν ξεπερνάει το ανώτατο προβλεπόμενο εκ 
του νόμου (άρθρο 9 παρ. 2). 

γ) να απειληθεί σε περίπτωση συνέχισης ή επανάληψης 
της παράβασης που αναφέρεται στο υπό στοιχείο Ε ανω¬ 
τέρω, πρόστιμο ύψους 1% επί των ακαθαρίστων εσόδων 
της εταιρίας της χρήσης κατά την οποία συνεχίστηκε ή 
επαναλήφθηκε η παράβαση. 

δ) να απειληθεί χρηματική ποινή δύο εκατομμυρίων 
(2.000.000) δρχ. για κάθε ημέρα καθυστέρησης συμμόρ¬ 
φωσης προς την απόφαση της Ε.Α.". 

Στην συνέχεια, το λόγο έλαβαν τα ενδιαφερόμενο μέρη, 
τα οποία ανέπτυξαν τις θέσεις τους, απάντησαν σε ερωτή¬ 
σεις που τους υπέβαλαν ο Πρόεδρος και τα Μέλη της Επι¬ 
τροπής και ζήτησαν: 


Α.Οι καταγγέλλοντες, Σταύρος Ξαρχάκος, Νίκος «υπουρ¬ 
γός, Παναγιώτης Καλαντζόπουλος, θάνος Μικρούτσικος, 
Νικόλαος Μαμαγκάκης, Γ ιώργος Κουμεντάκης καιτο σωμα¬ 
τείο με την επωνυμία ΈΝΩΣΗ ΕΛΛΗΝΩΝ ΜΟΥΣΟΥΡΓΩΝ": 
1) Να γίνουν δεκτές οι αναφερόμενες στην από 2.12.1996 
καταγγελίες τους, 2) Να γίνουν δεκτά τα από 5.11.2002 και 
8.11.2002 υπομνήματα τους στο σύνολό τους, 3) Να επιβλη¬ 
θεί πρόστιμο ύψους τουλάχιστον 10% του κύκλου εργασιών 
της καθής του έτους 2000 για καταχρηστική εκμετάλλευση 
δεσπόζουσας θέσης συνιστάμενης στο γεγονός ότι επιβάλ¬ 
λει στους δημιουργούς τη μεταβίβαση του συνόλου των 
εξουσιώντου περιουσιακού δικαιώματος χωρίς να κάνει διά¬ 
κριση ενδεικτικά τουλάχιστον των 12 κατηγοριών που προ¬ 
βλέπει η απόφαση ΘΕΜΑ II για τις συμβάσεις ανάθεσης με 
τριετή διάρκεια. 4) Να επιβληθεί πρόστιμο ύψους τουλάχι¬ 
στον 10% του κύκλου εργασιών της καθής του έτους 2000 
για καταχρηστική εκμετάλλευση δεσπόζουσας θέσης συνι- 
στάμενης στην άρνηση της καθής να επιτρέψει στους δημι¬ 
ουργούς την ατομική διαχείριση οποιασδήποτε από τις κα¬ 
τηγορίες που προβλέπει η απόφαση ΘΕΜΑ II και μεταξύ άλ¬ 
λων της κατηγορίας των φωνογραφικών μηχανικών δικαιω¬ 
μάτων. 5) Να επιβληθεί πρόστιμο ύψους τουλάχιστον 10% 
για καταχρηστική εκμετάλλευση δεσπόζουσας θέσης συνι- 
στάμενης σε επιβολή μη εύλογων τιμών και συγκεκριμένα 
προμήθειας 25% μέχρι το 1996 και 21% από το 1977 στις 
αμοιβές από τα φωνογραφικά δικαιώματα, προμήθειας 
37,5% μέχρι το 1996 και 29% από το 1997 στις αμοιβές από 
το δικαίωμα δημόσιας εκτέλεσης στις ζωντανές συναυλίες 
και προμήθεια 37,5% μέχριτο 1996 και 25% από το 1997στις 
αμοιβές από το δικαίωμα ραδιοτηλεοπτικής μετάδοσης. 6) 
Να επιβληθεί πρόστιμο ύψους τουλάχιστον 10% του κύκλου 
εργασιώντης καθής του έτους 2000 για καταχρηστική εκμε¬ 
τάλλευση δεσπόζουσας θέσης συνιστάμενης στην παράλει¬ 
ψη της καθής να προβεί σε λογοδοσία σχετικά με τα αναλυ¬ 
τικά της έσοδα και έξοδα ανά αυτοτελή τρόπο εκμετάλλευ¬ 
σης και με επιμερισμό ανά κατηγορία τρόπου εκμετάλλευ¬ 
σης μεταξύ αμέσων και εμμέσων κοστών. 7) Να επιβληθεί 
πρόστιμο ύψουςτουλάχιστον 10%του κύκλου εργασιώντης 
καθής του έτους 2000 για καταχρηστική εκμετάλλευση δε¬ 
σπόζουσας θέσης συνιστάμενης στην παράλειψη σύνταξης 
κανονισμού διανομής, γνωστοποίησής του στους δημιουρ¬ 
γούς καιένταξήςτου στη σύμβαση ανάθεσης. 8) Ναεπιβλη- 
θείπρόστιμο ύψουςτουλάχιστον 10%του κύκλου εργασιών 
της καθής του έτους 2000 για καταχρηστική εκμετάλλευση 
δεσπόζουσας θέσης συνιστάμενης στην παράλειψη δημο¬ 
σίευσης και γνωστοποίησης στους δημιουργούς του αμοι- 
βολογίουτης. 9) Να επιβληθεί πρόστιμο ύψουςτουλάχιστον 
10%του κύκλου εργασιώντης καθήςτου έτους 2000 για κα¬ 
ταχρηστική εκμετάλλευση δεσπόζουσας θέσης συνιστάμε- 
νης στη διακριτική μεταχείριση που προβαίνει μεταξύ των 
δημιουργών με τη σταυροειδή επιδότηση των δαπανών για 
τη διαχείριση των εκτελεστικών δικαιωμάτων από τα έσοδα 
από την προμήθεια των μηχανικών δικαιωμάτων 10) Να επι¬ 
βληθεί πρόστιμο ύψουςτουλάχιστον 10%του κύκλου εργα¬ 
σιών της καθής του έτους 2000 για καταχρηστική εκμετάλ¬ 
λευση δεσπόζουσας θέσης συνιστάμενης στη διακριτική με¬ 
ταχείριση που προβαίνει με τον αυθαίρετο τρόπο χορήγη¬ 
σης προκαταβολών, την άρνηση χορήγησης προκαταβολής 
σε δημιουργό που υπέβαλε σχετικό αίτημα και την παράλει¬ 
ψη σύνταξης και γνωστοποίησης σχετικού δεσμευτικού κα¬ 
νονισμού χορήγησης προκαταβολών. 11) Να επιβληθεί πρό¬ 
στιμο ύψουςτουλάχιστον 10%του κύκλου εργασιώντης κα¬ 
θής του έτους 2000 για καταχρηστική εκμετάλλευση δε- 

σπόζουσας θέσης συνιστάμενης στη παράλειψη ενημέρω¬ 
σης των δημιουργών σχετικά με τον τρόπο και τους αποδέ¬ 
κτες διανομής των ποσών που προέρχονται από τις παρα¬ 
κρατήσεις για πολιτιστικούς και κοινωνικούς σκοπούς, την 
αυθαίρετη και διακριτική μεταχείριση που συνιστά η έλλειψη 
σχετικού κανονισμού και η εφαρμοζόμενη διαδικασία διάθε- 
σηςτων κονδυλίων αυτών με απλή απόφαση του Δ.Σ. της κα- 
θής και χωρίς καμία συμμετοχή στην απόφαση αυτή των δη¬ 
μιουργών. 12) Να επιβληθεί πρόστιμο ύψους τουλάχιστον 
10%του κύκλου εργασιών της καθήςτου έτους 2000 για κα¬ 
ταχρηστική εκμετάλλευση δεσπόζουσας θέσης συνιστάμε- 
νης στην πρακτική της ΑΕΠΙ να μην αποδίδει τους τόκους 
που αποφέρει η διαχείριση των ποσών που εισπράττει από 
τη στιγμή της είσπραξης μέχρι τη διανομή τους στους δημι¬ 
ουργούς και 13) Να υποχρεωθεί η καθής να παύσει να εφαρ¬ 
μόζει στο μέλλον τις παραπάνω (υπό 3-12) πρακτικές και να 
καθορίσει τις προμήθειές της σε ποσοστό μικρότερο από 
6% για τα φωνογραφικά μηχανικά δικαιώματα, από 15% για 
το δικαίωμα ραδιοτηλεοπτικής μετάδοσης και από 12% για 
το δικαίωμα δημόσιας εκτέλεσης σε ζωντανές συναυλίες. 

Β. Η καταγγελλόμενη εταιρία, "ΛΕΠΙ Ελληνική Εταιρεία 
Προς Προστασία της Πνευματικής Ιδιοκτησίας Α.Ε.": α) Να 
μη γίνει δεκτή η εισήγηση της Γραμματείας, β) Να απορρι- 
φθούν οι εναντίον της καταγγελίες και γ) επικουρικούς, να 
μην της επιβληθεί πρόστιμο. 

Γ. I. Εκτων υποβαλλόντων υπόμνημα του άρθρο Ιδπαρ. 
1 και 2 της ΚΥΑ 963/2001 περί Κανονισμού Λειτουργίας και 
Διαχείρισης της Επιτροπής Ανταγωνισμού, τρίτοι - δημι¬ 
ουργοί, στους οποίους επετράπη με απόφαση της Ε.Α. και 
για τους προαναφερόμενους λόγους, η συμμετοχή στην 
συζήτηση της υπόθεσης, Σπυρίδων Γ ιατρός, Ευάγγελος 
Γκούφας, Αλέξανδρος Χρυσοβέργης, Βασίλειος Αρχιτε- 
κτονίδης, Ουρανία Ξυλούρη και Αθηνά χήρα Γεωργίου Μη- 
τσάκη: α) Να μη γίνει δεκτή η εισήγηση της Γ ραμματείας β) 
Να απορριφθούν οι εναντίοντης ΆΕΠΙ Α.Ε." καταγγελίες. 

II. .Εκτων υποβαλλόντων υπόμνημα του άρθρο Ιδπαρ.1 
και 2 της ΚΥΑ 963/2001 περί Κανονισμού Λειτουργίας και 
Διαχείρισης της Επιτροπής Ανταγωνισμού, τρίτοι - δημι¬ 
ουργοί, στους οποίους επετράπη με απόφαση της Ε.Α. και 
για τους προαναφερόμενους λόγους, η συμμετοχή στην 
διαδικασία εκδίκασης της υπόθεσης, Κωνσταντίνος Καπνί¬ 
σης, Κωνσταντίνος Μελίδης, Νικόλαος Βαξαβανέλης και 
Εμμανουήλ Κουφιανάκης: Να μη γίνει δεκτή η προαναφε- 
ρόμενη καταγγελία κατά της Ανώνυμης Εταιρίας Προστα¬ 
σίας Πνευματικής Ιδιοκτησίας, καθώς και η σχετική με αυτή 
εισήγηση της Γ ραμματείας της 3ης Δεκεμβρίου 2001 και να 
απαλλαγεί η εν λόγω καταγγελλόμενη εταιρία από κάθε ευ¬ 
θύνη, καθόσον δεν αποδείχθηκε παράβαση από αυτή των 
διατάξεωντου Ν. 703/77, όπως τροποποιήθηκε και ισχύει. 

III. Εκ των υποβαλλόντων υπόμνημα του άρθρο 1δ 
παρ.ΐκαι 2 της ΚΥΑ 963/2001 περί Κανονισμού Λειτουρ¬ 
γίας και Διαχείρισης της Επιτροπής Ανταγωνισμού, τρίτοι - 
δημιουργοί, στους οποίους επετράπη με απόφαση της 
Ε.Α. και για τους προαναφερόμενους λόγους, η συμμετο¬ 
χή στην διαδικασία εκδίκασης της υπόθεσης, Χριστόδου¬ 
λος (Χρήστου) Νικολόπουλος, Εμμανουήλ Μουντάκης, Γε- 
ώργιος Νιάρχος, Χριστίνα συζ. Ιωάννη Γρατσούνη και Διο¬ 
νύσιος Τζεφρόνης: α) Να μη γίνει δεκτή η εισήγηση της 
Γραμματείας β) Να απορριφθούν οι εναντίον της "ΑΕΠΙ 
Α.Ε. 11 καταγγελίες. 

Στη συνέχεια, εξετάστηκαν από τους καταγγέλλοντες οι: 
1) Παναγιώτης Καλαντζόπουλος, 2) Θάνος Μικρούτσικος, 
3) Νικόλαος Μαμαγκάκης, 4) Νίκος Κυπουργός, και 5) Χά¬ 


ρης Βρόντος, νόμιμος εκπρόσωπος του καταγγέλλοντος 
σωματείου με την επωνυμία ΈΝΩΣΗ ΕΛΛΗΝΩΝ ΜΟΥ¬ 
ΣΟΥΡΓΩΝ", οι οποίοι ανέπτυξαν τις θέσεις τους. 

Επίσης, τα ενδιαφερόμενο μέρη ζήτησαν από την Επι¬ 
τροπή Ανταγωνισμού, την εξέταση μαρτύρων για τη θεμε- 
λίωσητων ισχυρισμώντους, η δε Επιτροπή αποδεχόμενητο 
κοινό αίτημα εξέτασε τους μάρτυρες που πρότειναν τα εν¬ 
διαφερόμενο μέρη, καθώς και όσους είχαν νομίμως κλη- 
τευθεί με απόφαση του Προέδρου της Ε.Α., σύμφωνα με το 
άρθρο 13 παρ.3 του Κανονισμού Λειτουργίας και Διαχείρι¬ 
σης της Επιτροπής Ανταγωνισμού (ΚΥΑ 963/ 30.3.2001, 
ΦΕΚ 361 /Β/4.4.2001). Συνολικά, εξετάσθηκαν οι παρακάτω: 
1) Δήμητρα Γαλάνη, Πρόεδρος του "ΟΡΓΑΝΙΣΜΟΥ ΣΥΛ¬ 
ΛΟΓΙΚΗΣ ΔΙΑΧΕΙΡΙΣΗΣ ΕΡΜΗΝΕΥΤΩΝ - ΤΡΑΓΟΥ- 
ΔΙΣΤΩΝ”(εφεξής "ΕΡΑΤΩ”). Η "ΕΡΑΤΩ” είχε κλητευθείνα 
παραστεί στη συνεδρίαση της υπόθεσης, με απόφαση του 
Προέδρουτης Ε.Α., σύμφωνα μετο άρθρο 13 παρ. 3του Κα¬ 
νονισμού Λειτουργίας και Διαχείρισης, της Επιτροπής 
Ανταγωνισμού, 2) Ιωάννης Σταμπουλής, Πρόεδρος της 
"ΕΝΩΣΗΣ ΕΛΛΗΝΩΝ ΠΑΡΑΓΩΓΩΝ ΗΧΟΓΡΑΦΗΜΑΤΩΝ” 
(εφεξής ’ΊΡΡΓ’). Η ΊΡΡΓ’, είχε κλητευθεί να παραστεί στη 
συνεδρίαση της υπόθεσης, με απόφαση του Προέδρου της 
Ε.Α., σύμφωνα μετο άρθρο 16 παρ. 3του Κανονισμού Λει¬ 
τουργίας και Διαχείρισης, της Επιτροπής Ανταγωνισμού, 3) 
Μάρθα Κωνσταντινίδου, Γενική Γραμματέας της "ΕΛΛΗΝΙ¬ 
ΚΗΣ ΕΝΩΣΗΣ ΕΚΔΟΤΩΝ ΜΟΥΣΙΚΗΣ”(εφεξής ’ΈΕΕΜ”). Η 
’ΈΕΕΜ”, είχε κλητευθεί, να παραστεί στη συνεδρίαση της 
υπόθεσης, με απόφαση του Προέδρου της Ε.Α., σύμφωνα 
μετο άρθρο 1 δ παρ. 3 του Κανονισμού Λειτουργίας και Δια¬ 
χείρισης, της Επιτροπής Ανταγωνισμού, 4) Γεώργιος Δε- 
σποτόπουλος, Πληρεξούσιος Δικηγόρος, της "ΕΝΩΣΗΣ 
ΜΟΥΣΙΚΟΣΥΝΘΕΤΩΝ ΣΤΙΧΟΥΡΓΩΝ ΕΛΛΑΔΑΣ” (εφεξής 
’ΈΜΣΕ”). Η ’ΈΜΣΕ” είχε κλητευθεί, να παραστεί στη συνε¬ 
δρίαση της υπόθεσης, μεαπόφασητου Προέδρουτης Ε.Α., 
σύμφωνα με το άρθρο 1δ παρ. 3 του Κανονισμού Λειτουρ¬ 
γίας και Διαχείρισης, της Επιτροπής Ανταγωνισμού, 5) Πα- 
ρασκευάς Καρασούλος, μάρτυρας των καταγγελλόντων, 
στιχουργός και παραγωγός, 6) Ιωάννης Κάραλης μάρτυ- 
ραςτης "ΑΕΠΙ”, μέλος της ΑΕΠΙ, 7) Αντώνιος Κουρτικάκης, 
Οικονομικός Διευθυντής της "ΑΕΠΙ”, δ) Διονύσιος Σαββό- 
πουλος, μάρτυρας της "ΑΕΠΙ”, 9) Ρήγας Αξελλός, Γενικός 
Γραμματέας, του "ΟΡΓΑΝΙΣΜΟΥ ΣΥΛΛΟΓΙΚΗΣ ΔΙΑΧΕΙ¬ 
ΡΙΣΗΣ ΔΙΚΑΙΩΜΑΤΩΝ ΕΛΛΗΝΩΝ ΗΘΟΠΟΙΩΝ” (εφεξής 
"ΔΙΟΝΥΣΟΣ”). Ο ” ΔΙΟΝΥΣΟΣ” είχε κλητευθεί, να παραστεί 
στη συνεδρίαση της υπόθεσης, μεαπόφασητου Προέδρου 
της Ε.Α., σύμφωνα μετο άρθρο Ιδπαρ. 3του Κανονισμού 
Λειτουργίας και Διαχείρισης, της Επιτροπής Ανταγωνι¬ 
σμού, 10 ) Διονύσιος Τσακνής, μέλος της ΑΕΠΙ, μάρτυρας 
των υποβαλλόντων υπόμνημα του άρθρο Ιδπαρ. 1 και2της 
ΚΥΑ 963/2001 περί Κανονισμού Λειτουργίας και Διαχείρι¬ 
σης της Επιτροπής Ανταγωνισμού, τρίτων - δημιουργών, 
στους οποίους επετράπη με απόφαση της Ε.Α. και για τους 
προαναφερόμενους λόγους, η συμμετοχή στην συζήτηση 
της υπόθεσης, Σπυρίδωνος Γιατρό, Ευαγγέλου Γκούφα, 
Αλεξάνδρου Χρυσοβέργη, Βασιλείου Αρχιτεκτονίδη, Ου¬ 
ρανίας Ξυλούρη και Αθηνάς χήρα Γεωργίου Μητσάκη, 11) 
Δημήτριος Πλέσσας, μέλος της ΑΕΠΙ, μάρτυρας των υπο¬ 
βαλλόντων υπόμνημα του άρθρο 13 παρ.1 και 2 της ΚΥΑ 
963/2001 περί Κανονισμού Λειτουργίας και Διαχείρισης της 
Επιτροπής Ανταγωνισμού, τρίτων - δημιουργών, στους 
οποίους επετράπη με απόφαση της Ε.Α. και για τους προα¬ 
ναφερόμενους λόγους, η συμμετοχή στην συζήτηση της 
υπόθεσης, Σπυρίδωνος Γ ιατρό, Ευαγγέλου Γ κούφα, Αλε- 

ξάνδρουΧρυσοβέργη, Βασιλείου Αρχιτεκτονίδη, Ουρανίας 
Ξυλούρη και Αθηνάς χήρα Γεωργίου Μητσάκη 12) Διονυσία 
Καλλινίκου, Διευθύντρια του "ΟΡΓΑΝΙΣΜΟΥ ΠΝΕΥΜΑΤΙ¬ 
ΚΗΣ ΙΔΙΟΚΤΗΣΙΑΣ” (εφεξής ’ΌΠΙ”). Ο ’ΌΠΙ” είχε κλητευ- 
θεί, να παραστεί στη συνεδρίαση της υπόθεσης, με απόφα¬ 
ση του Προέδρου της Ε.Α., σύμφωνα με το άρθρο 18 παρ. 
3 του Κανονισμού Λειτουργίας και Διαχείρισης, της Επιτρο¬ 
πής Ανταγωνισμού. 

Μετά την ολοκλήρωση της ακροαματικής διαδικασίας, ο 
Πρόεδρος της Επιτροπής έδωσε στα ενδιαφερόμενο μέρη 
προθεσμία μεταξύ 5ης και 8ης Νοεμβρίου 2002, για να 
προσκομίσουν τα υπομνήματάτους καθώς και τα στοιχεία 
που ζητήθηκαν από την Επιτροπή κατά τη συζήτηση των 
υποθέσεων. 

Η Επιτροπή συνήλθε σε Διάσκεψη την 18η Νοεμβρίου 
2002, ημέρα Δευτέρα και ώρα 15:00., την 26η Νοεμβρίου 
2002, ημέρα Τρίτη και ώρα 10:30, την 12η Δεκεμβρίου 

2002, ημέρα Πέμπτη και ώρα 10:30 ,την 8η Ιανουάριου 

2003, ημέρα Τετάρτη και ώρα 15:30., την 14η Ιανουάριου 
2003, ημέρα Τρίτη και ώρα 15:30 - όπου δόθηκε αναβολή 
λόγω δικαιολογημένου κωλύματος Μέλους της Ε.Α. που 
μετείχε στη σύνθεση- την 6η Μαρτίου 2003, ημέρα Πέμπτη 
και ώρα 10:30, την 11η Μαρτίου 2003, ημέρα Τρίτη και ώρα 
15:00, την 17η Μαρτίου 2003, ημέρα Δευτέρα και ώρα 
14:00, την 27η Μαρτίου 2003, ημέρα Πέμπτη και ώρα 
10:30, την 3η Απριλίου 2003, ημέρα Πέμπτη και ώρα 10:30 
την 14η Απριλίου 2003, ημέρα Δευτέρα και ώρα 16:00, την 
23η Ιουνίου 2003, ημέρα Δευτέρα και ώρα 10:30-όπου δό¬ 
θηκε αναβολή λόγω δικαιολογημένου κωλύματος Μέλους 
της Ε.Α. που μετείχε στη σύνθεση- και ολοκλήρωσε την 14η 
Ιουλίου 2003, ημέρα Δευτέρα και ώρα 9:30. Οι παραπάνω 
συνεδριάσεις πραγματοποιήθηκαν στην ως άνω αίθουσα 
611 του Κτιρίου της Γενικής Γραμματείας Εμπορίου του 
Υπουργείου Ανάπτυξης. 

Η Επιτροπή Ανταγωνισμού, κατά τη διάσκεψη, αφού 
έλαβε υπόψη της τα έγγραφα του φακέλου, την ανωτέρω 
Εισήγηση της Γραμματείας, τις απόψεις που διετύπωσαν, 
εγγράφως και προφορικώς, τα ενδιαφερόμενο μέρη κατά 
τη συζήτηση της υπόθεσης και τα υπομνήματα τα οποία 
υπέβαλαν, καθώς και τα όσα κατέθεσαν οι μάρτυρες κατά 
την ακροαματική διαδικασία, 

ΣΚΕΦΘΗΚΕ ΩΣ ΕΞΗΣ: 

I. Μετην υπό κρίση καταγγελία ασκηθείσα σύμφωνα με το 
άρθρο 24 παρ. 1 του Ν. 703/1977, όπως ισχύει, καταγγέλλε¬ 
ται η Ελληνική Εταιρία προς προστασία της Πνευματικής 
Ιδιοκτησίας Α.Ε. (εφεξής ΑΕΠΙ) για κατάχρηση της δεσπό¬ 
ζουσας θέσης που κατέχει στη σχετική αγορά διαχείρισης 
πνευματικών δικαιωμάτων Ελλήνων και αλλοδαπών δημι¬ 
ουργών μουσικών έργων, κατά παράβαση του άρθρου 2του 
αυτού ως άνω νόμου και συγκεκριμένα διότι: 

α) Αρνείται αδικαιολόγητα τη διαχείριση μέρους μόνον 
τωνπεριουσιακώνδικαιωμάτωντων πνευματικών δημιουρ¬ 
γών (στιχουργών - συνθετών) ή μόνον για την Ελλάδα, με 
εξαίρεση, στην τελευταία περίπτωση, μερικούς επιτυχημέ¬ 
νους δημιουργούς. Οι δημιουργοί, λόγω της δεσπόζουσας 
θέσης της στη σχετική αγορά, υποχρεούνται να προσχω¬ 
ρούν στη σύμβαση που μονομερώς η καταγγελλόμενη έχει 
διαμορφώσει. 

β) Καθορίζει μονομερώς μη εύλογες αμοιβές για τη δια¬ 
χείριση των δικαιωμάτων των δημιουργών, ενιαίες για δια¬ 
φορετικούς τρόπους εκμετάλλευσης. Οι αμοιβές που επι¬ 
βάλλει ανέρχονται σε ποσοστά 25 % και 37,5 % επί των εσό¬ 


δων, για τη διαχείριση των μηχανικών και εκτελεστικών δι¬ 
καιωμάτων αντιστοίχως, ενώ ο μέσος όρος των αντίστοιχων 
ποσοστών παρακράτησης των αλλοδαπών Οργανισμών 
Συλλογικής διαχείρισης (ΟΣΔ) κυμαίνεται στα εύλογα όρια 
των 4,75% - 25%. Ιδιαίτερα το ποσοστό που παρακρατεί για 
τη διαχείριση των μηχανικών δικαιωμάτων στον τομέα της 
δισκογραφίας είναι προφανώς δυσανάλογο προς τα έξοδά 
της για τον έλεγχο και την είσπραξη των δικαιωμάτων αυτών, 
δεδομένου ότι, βάσει σύμβασης με τις εταιρίες παραγωγής 
δίσκων που ανήκουν στο ελληνικό τμήμα της Παγκόσμιας 
Συνομοσπονδίας Εταιριών Δίσκων (ΙΡΡΙ), η πληροφόρηση 
για τους παραγόμενους δίσκους γίνεται μηχανογραφικά, η 
δε είσπραξητωνπρομηθειώντης αυτομάτως. Γ ι’ αυτό καιτο 
ποσοστό παρακράτησης των αλλοδαπών Ο.Σ.Δ. στην κατη¬ 
γορία αυτή κυμαίνεται κατά προσέγγιση 10%. 

γ) Διανέμει στους δημιουργούς τα δικαιώματα (μηχανι- 
κά-εκτελεστικά) που εισπράττει σε μη εύλογα χρονικά δια¬ 
στήματα και συγκεκριμένα έξι μήνες μετά την παρέλευση 
του εξαμήνου, εντός του οποίου εισπράχθηκαν. Ειδικώς, 
όσον αφορά τα μηχανικά δικαιώματα, οι αλλοδαποί ΟΣΔτα 
αποδίδουν το αργότερο εντός τριμήνου από την είσπραξή 
τους, πραγματοποιώντας τέσσερις διανομές ετησίως. 

δ) Δεν αποδίδει στους δημιουργούς τους τόκους που 
αποφέρει η εκμετάλλευση των εισπραττομένων δικαιωμά¬ 
των απάτη στιγμή της είσπραξης μέχριτη διανομή, σε αντί¬ 
θεση με την πρακτική των αλλοδαπών ΟΣΔ που συνυπολο¬ 
γίζουν τους τόκους στα υπόλοιπα προς διανομή στους δη¬ 
μιουργούς έσοδα. 

ε) Κατά παράβαση της υποχρέωσής της που απορρέει 
από τα άρθρα 303 και 718 ΑΚ δεν προβαίνει σε πλήρη λο¬ 
γοδοσία προς τους συμβεβλημένους δημιουργούς για τις 
εισπράξεις και τα έσοδά της, περιοριζόμενη στην παροχή 
εξαμηνιαίας εκκαθάρισης των αμοιβών που αντιστοιχούν 
στο κάθε έργο, ξεχωριστά για τα μηχανικά και τα εκτελε¬ 
στικά δικαιώματα, ενώ δεν κάνει καμία αναφορά για τα συ¬ 
νολικά έσοδα και έξοδα κάθε κατηγορίας δικαιωμάτων, 
ώστε να είναι δυνατός ο εν γένει έλεγχος της διαχείρισης. 
Σε αντίθεση δε με τους αλλοδαπούς ΟΣΔ, δεν έχει εφοδιά¬ 
σει τους συμβεβλημένους δημιουργούς με τον κανονισμό 
διανομής που από το νόμο υποχρεούται να διαθέτει, ούτε 
τους ενημερώνει για τον τρόπο της λειτουργίας της. 

στ) Ενώ κατά το άρθρο 8 παρ. 2 της σύμβασης πλαισίου 
της ΟΙ3ΑΟ, η οποία ρυθμίζει τις σχέσεις μεταξύ των ΟΣΔ, 
η ΑΕΠΙ δικαιούται να παρακρατεί ποσοστό 10% από τα δι¬ 
καιώματα δημοσίας εκτέλεσης που έχει εισπράξει και οφεί¬ 
λει να αποδώσει στους αλλοδαπούς ΟΣΔ για ενίσχυση των 
πολιτιστικών δραστηριοτήτων των μελών της, ποτέ δεν 
ενημέρωσε τους συμβεβλημένους δημιουργούς εάν πα¬ 
ρακρατεί αυτό το ποσοστό και για ποιες δραστηριότητες 
το δαπανά, ώστε να καταστεί δυνατό να ελεγχθεί εάν το 
σχετικό ποσόν όντως δαπανάται εν όλω ή εν μέρει για τον 
σκοπό για τον οποίο το εισπράττει. 

ζ) Δεν διαθέτει πλήρες, δημοσιευμένο αμοιβολόγιο, με 
αποτέλεσμα η όλη διαχείριση να καθίσταται αδιαφανής και 
να υποκρύπτει κινδύνους διακρίσεων. Τουναντίον, οι αλλο¬ 
δαποί ΟΣΔ (ΡΒ3-βρετανικός, ΟΕΜΑ-γερμανικός, 3ΑΟΕΜ- 
γαλλικός κλπ) διαθέτουν τέτοια αναλυτικά αμοιβολόγια, 
που επιτρέπουν, τόσο στο χρήστη του έργου να γνωρίζει τι 
θα καταβάλλει, όσο και στον δημιουργό να γνωρίζει τι μπο¬ 
ρεί να αναμένει ότι θα εισπράξει. Επιπλέον, σε αντίθεση με 
τους αλλοδαπούς ΟΣΔ, δεν διαθέτει θεσμοθετημένα όρ¬ 
γανα ελέγχου-εποπτικά συμβούλια, εκλεγόμενα από τους 
δικαιούχους δημιουργούς. 

η) Διαχειρίζεται πλημμελώς τα δικαιώματα των συμβε¬ 
βλημένων δημιουργών, ιδίως τα δικαιώματα της ραδιοτη¬ 
λεοπτικής μετάδοσης των έργων τους. Παρά την αλματώ¬ 
δη αύξηση της διαφημιστικής δαπάνης, ιδιαίτερα μετά το 
1989, λόγω της εμφάνισης και ραγδαίας επέκτασης των 
ιδιωτικών ραδιοτηλεοπτικών σταθμών μέχρι την υποβολή 
της υπό κρίση καταγγελίας, ελάχιστα έσοδα πραγματο¬ 
ποίησε από τους ιδιωτικούς ραδιοφωνικούς σταθμούς και 
κανένα έσοδο από τους πανελλαδικής εμβέλειας ιδιωτι¬ 
κούς τηλεοπτικούς σταθμούς. 

II. Κατά το άρθρο 2 του Ν. 703/77 "Περί ελέγχου μονοπω¬ 
λίων και ολιγοπωλίων και προστασίας του ελεύθερου αντα¬ 
γωνισμού" (ΦΕΚ Α 278/26.9.1977), απαγορεύεται η υπό 
μιας ή περισσοτέρων επιχειρήσεων καταχρηστική εκμε- 
τάλλευσις της δεσποζούσης θέσεως αυτών επί του συνό¬ 
λου ή μέρους της αγοράς της χώρας. Η καταχρηστική αύ- 
τη εκμετάλλευσις δύναται να συνίσταται ιδία: 

α) εις τον άμεσον ή έμμεσον εξαναγκασμόν προς καθο¬ 
ρισμόν είτε των τιμών αγοράς ή πωλήσεως είτε άλλων μη 
ευλογών όρων συναλλαγής, 

β) εις τον περιορισμόν της παραγωγής, της καταναλώ- 
σεως ή της τεχνολογικής αναπτύξεως, επί ζημία των κατα¬ 
ναλωτών, 

γ) εις την εφαρμογήν ανίσων όρων δι’ ισοδυνάμους πα- 
ροχάς, ιδία εις την αδικαιολόγητον άρνησιν πωλήσεων, 
αγορών ή άλλων συναλλαγών, κατά τρόπον ώστε επιχει¬ 
ρήσεις τινές να τίθενται εις μειονεκτικήν εν τω ανταγωνι¬ 
σμοί) θέσιν, 

δ) εις την εξάρτησιν της συνάψεως συμβάσεων εκ της 
παρά των αντισυμβαλλομένων αποδοχής προσθέτων πα¬ 
ροχών, ή συνάψεως προσθέτων συμβάσεων αι οποίαι, κα¬ 
τά την φύσιν των ή συμφώνως προς τας εμπορικός συνή¬ 
θειας, δεν συνδέονται μετά του αντικειμένου των συμβά¬ 
σεων τούτων. 

Εξ άλλου, από το συνδυασμό των διατάξεωντων άρθρων 
1, 12, 13, 14, 15, 32, 54 παρ.1, 3 και 9, 56 και 57 του Ν. 
2121/93 "Πνευματική ιδιοκτησία, συγγενικά δικαιώματα και 
πολιτιστικά θέματα", όπως ισχύουν, μετά την τροποποίηση 
και συμπλήρωση των άρθρων 54 και 57 με το άρθρο 8 του 
Ν. 2557/1997, προκύπτει, ότι το δικαίωμα της πνευματικής 
ιδιοκτησίας προσπορίζει στο δημιουργό και δικαιούχο δύο 
επί μέρους δικαιώματα, ένα περιουσιακό, που αναφέρεται 
σε διάφορες αυτοτελείς εξουσίες εκμετάλλευσης του έρ¬ 
γου, και ένα ηθικό, που αναφέρεται στην περιφρούρηση 
της εκδηλούμενης δια του έργου προσωπικότητας του δη¬ 
μιουργού. Το πρώτο από τα ανωτέρω δικαιώματα δύναται 
με δικαιοπραξία καταρτιζόμενη εγγράφως, να μεταβιβα- 
σθεί από τον δημιουργό του σε τρίτους, το δε δεύτερο, εί¬ 
ναι απεριόριστο, απόλυτο, και αμεταβίβαστο (βλ. Γ. Κου¬ 
μάντο, Πνευματική ιδιοκτησία εκδ. 8η σελ. 35,162 επ.,195, 
248, Κ. Ασπρογέρακα-Γρίβα, Θέματα πνευματικής ιδιοκτη¬ 
σίας σελ. 33, 91 επ,). 

Η μεταβίβαση του περιουσιακού δικαιώματος της πνευ¬ 
ματικής ιδιοκτησίας είναι δυνατή τόσο "εν ζωή", όσο και "αι¬ 
τία θανάτου", ενώ η εκμετάλλευση της πνευματικής ιδιο¬ 
κτησίας επιτυγχάνεται είτε με τη μεταβίβαση- ολική ή μερι- 
κή-του περιουσιακού δικαιώματος, έναντι αντιπαροχής, εί¬ 
τε με συμβάσεις που έχουν ως περιεχόμενο την εκμετάλ¬ 
λευση - ολική ή μερική- του δικαιώματος. Ανάλογα δε της 
παρεχόμενης στο δικαιούχο της πνευματικής ιδιοκτησίας 
συμμετοχής στα οικονομικά οφέλη της εκμετάλλευσης, οι 
συμβάσεις αυτές είναι δυνατόν, λόγω της συμβατικής 
ελευθερίας που διέπει τις ιδιωτικές σχέσεις (άρθρ. 361 


ΑΚ), να έχουν ποικίλο περιεχόμενο συνήθως, όμως προ¬ 
βλέπουν είτε χρηματικές καταβολές, εφάπαξ, είτε ποσο¬ 
στιαία συμμετοχή στις εισπράξεις της εκμετάλλευσης του 
αναλογούντος στην είσπραξη ποσοστού (βλ Γ. Κουμάντο, 
ένθα ανωτέρω, σελ. 319 επ. Ασπρογέρακα-Γρίβα, ένθα 
ανωτέρω, σελ. 49 επ.). 

Ειδικότερα, οι δημιουργοί μπορεί να αναθέτουν σε ορ¬ 
γανισμούς συλλογικής διαχείρισης και προστασίας, που 
έχουν αποκλειστικά αυτόν τον σκοπό, την διαχείριση ή την 
προστασία ή την διαχείριση και την προστασία του περιου¬ 
σιακού τους δικαιώματος ή εξουσιών που απορρέουν από 
αυτό. Η ανάθεση διαχείρισης των προστατευόμενων έρ¬ 
γων, υφιστάμενων και μελλοντικών, μπορεί να γίνεται είτε 
με μεταβίβαση του δικαιώματος ή των σχετικών εξουσιών 
προς το σκοπό της διαχείρισης ή της προστασίας, είτε με 
παροχή πληρεξουσιότητας. Μετη σύμβαση ανάθεσης δια¬ 
χείρισης στον οργανισμό διαχείρισης του έργου του δημι¬ 
ουργού, δημιουργείται μεταξύ αυτού (δημιουργού) καιτου 
διαχειριστικού οργανισμού, η (εσωτερική) σχέση στα πλαί¬ 
σια της οποίας ο οργανισμός αναλαμβάνει ως κύρια υπο¬ 
χρέωση και για το συμφωνημένο χρονικό διάστημα, τη διε¬ 
νέργεια των αναγκαίων διαχειριστικών πράξεων, νομικών 
και υλικών - έτσι εννοούμενες ευρύτερα όλες οι πράξεις 
διαχείρισης και προστασίας που αφορούν συγκεκριμένες 
επί μέρους εξουσίες από το περιουσιακό δικαίωμα - αποδί¬ 
δοντας τα οικονομικά οφέλη στον αναθέσαντα δημιουργό, 
ενώ παρεπόμενες υποχρεώσεις, που απορρέουν από τον 
διαχειριστικό χαρακτήρα της δράσης του, αποτελούν 
εκτός από την επιμέλεια και αυξημένη υποχρέωση πίστης: 
α) η παροχή πληροφοριών ως προς τη γενικότερη πορεία 
της διενεργούμενης διαχείρισης, είτε αυτοπροαίρετα είτε 
μετά από αίτηση του αναθέσαντα και συγκεκριμένα η πα¬ 
ροχή πληροφοριών, που αναφέρονται στην οικονομική κα¬ 
τάσταση του οργανισμού, στην εσωτερική του διάρθρωση, 
στην πορεία της διαχειριστικής δράσης, στη διαχειριστική 
πορεία των έργων του ενδιαφερομένου δικαιούχου, στην 
έκταση της χρήσης του έργου, που είναι απαραίτητη για 
την εξακρίβωση της αμοιβής που κάθε δημιουργός δικαι¬ 
ούται ως αντάλλαγμα από την εκμετάλλευση του έργου 
του κ.λ.π., β) η λογοδοσία, όσον αφορά τις εισπράξεις και 
δαπάνες, τις παρατηρήσεις που έγιναν, περιγράφοντας με 
σαφήνεια το ακριβές ύψος των διαχειριστικών εξόδων με 
όλα τα επί μέρους κονδύλια ή τα ποσοστά παρακρατήσε¬ 
ων για άλλους σκοπούς, κοινωνικούς ή πολιτιστικούς, έτσι 
ώστε ο δημιουργός-δικαιούχος να έχει σαφή εικόνα των 
κρατήσεων, εξόδων και του τρόπου υπολογισμού της πα¬ 
ρακράτησης για να δύναται να ασκήσει τον εσωτερικό 
έλεγχο κλπ. (Σ. Σταυρίδου "Η σύμβαση ανάθεσης Διαχεί¬ 
ρισης στο Δίκαιο της Πνευματικής Ιδιοκτησίας", εκδ. 1999, 
σελ. 75 και 263) 

Από την άλλη πλευρά ως κύρια υποχρέωση του δημι¬ 
ουργού εμφανίζεται, αφενός, η παραχώρηση της απαιτού- 
μενης προς το σκοπό της διαχείρισης, νομική εξουσία, εί¬ 
τε με μεταβίβαση των σχετικών περιουσιακών δικαιωμά¬ 
των, είτε με χορήγηση αντίστοιχης πληρεξουσιότητας, και 
αφετέρου η καταβολή των εξόδων διαχείρισης, η οποία 
επιτυγχάνεται με την παρακράτηση συνήθως προκαθορι¬ 
σμένου ποσού από το σύνολο των εισπραττόμενων εσό¬ 
δων, ενώ περαιτέρω υποχρεώσεις, απόρροια της αρχής 
της καλόπιστης εκπλήρωσης της σύμβασης (άρθ. 288 ΑΚ), 
είναι η παροχή πληροφοριών ως προς τη νομική κατάστα¬ 
ση των υπό διαχείριση έργων και η παράλειψη ενεργειών, 
που δύνανται να δυσχεράνουν ή να αναιρέσουν το έργο 

του Οργανισμού Συλλογικής Διαχείρισης, (Σ. Σταυρίδου, 
ένθα ανωτέρω, σελ. 75 και 230) 

III. Η προβλεπόμενη από το Ν. 2121/93 ρύθμιση και προ¬ 
στασία των δημιουργών στο ένατο κεφάλαιο αυτού (άρθ. 
54-58) δεν αποκλείει την παράλληλη ενεργοποίηση των κα¬ 
νόνων του δικαίου κατά των περιορισμών του ανταγωνι¬ 
σμού, εφόσον πληρούνται οι όροι προς τούτο, και ειδικό¬ 
τερα, δεν αποκλείει την εφαρμογή του κανόνα του άρθρου 
2 του Ν. 703/77, το οποίο ως μια ειδική εκδήλωση της γενι¬ 
κής απαγόρευσης καταχρηστικής άσκησης δικαιώματος 
(αρθ. 281 ΑΚ) απαγορεύει την κατάχρηση της δεσπόζου¬ 
σας θέσης μιάς επιχείρησης στην σχετική αγορά. (Σ. Σταυ¬ 
ρίδου, ένθα ανωτέρω, σελ.283 και 287) 

Κατά συνέπεια η ανωτέρω υπό κρίση καταγγελία, υπο- 
βληθείσα σύμφωνα με το άρθρο 24 παρ.1 του Ν. 703/77, 
όπως ισχύει, είναι νόμιμη, στηριζόμενη στις προπαρατε- 
θείσες διατάξεις και πρέπει να ερευνηθεί για την ουσιαστι¬ 
κή βασιμότητα των λόγων αυτής. 

Αν υπάρχει κατάχρηση της δεσπόζουσας θέσης από τον 
Οργανισμό Συλλογικής Διαχείρισης, τούτο θα αναζητηθεί 
και θα κριθεί αν αυτή δυνάμει του καταστατικού του ή των 
συμβάσεων, που συνάπτει με τους δημιουργούς (μέλη 
του) και τους χρήστες, επιβάλλει άμεσα ή έμμεσα σε αυ¬ 
τούς ή σε τρίτους, μη δίκαιους όρους συναλλαγής κατά 
την εκμετάλλευση των έργων, των οποίων ανατέθηκε σ' αυ¬ 
τή η προστασία και γενικά αν επιβάλλει μέσα στο χώρο της 
πολιτιστικής αγοράς μεθόδους και συμπεριφορές που πε¬ 
ριορίζουν τον ελεύθερο ανταγωνισμό. 

Είναι γεγονός αναμφισβήτητο ότι οι ΟΣΔ., όπως είναι και 
η ΑΕΠΙ, σε όλη την πορεία τους έχουν τηντάση να δεσμεύ¬ 
σουν σε μεγάλη έκταση τα μέλη τους, περιλαμβάνοντας - 
πολλές φορές - στο καταστατικό τους και στη σύμβαση 
ανάθεσης όρους που συνιστούν υπέρμετρη δέσμευση των 
δημιουργών (και των χρηστών) και ως εκ τούτου κατάχρη¬ 
ση της δεσπόζουσας θέσης τους. Τούτο μπορεί να συμβεί 
όταν τίθεται όρος, σύμφωνα με τον οποίο κωλύεται ή καθί¬ 
σταται αδύνατη η αποχώρηση μέλους από τον ΟΣΔ, επι¬ 
βάλλονται κυρώσεις σε εκείνον που θα μετάσχει σε άλλο 
ΟΣΔ, καθίσταται σχεδόν αδύνατη η άσκηση του δικαιώμα¬ 
τος καταγγελίας της σύμβασης, καθορίζεται μη εύλογο ή 
δυσανάλογο το ύψος παρακρατήσεων από τον Συλλογικό 
Οργανισμό, παραιτούνται τα μέλη του δικαιώματος τους 
να ζητήσουν προστασία με ασφαλιστικά μέτρα κ.λ.π. 

Καταχρηστικότητα δυνατόν να υφίσταται, ακόμη, στην 
άρνηση, εφόσον δεν υπάρχει σπουδαίος λόγος, ανάληψης 
της διαχείρισης μέρους μόνον των περιουσιακών δικαιω- 
μάτωντων δημιουργών, στην άρνηση ενημέρωσης του δη¬ 
μιουργού για τις δραστηριότητες που αναλαμβάνουν στα 
πλαίσια κάποιου είδους διαφάνειας, στον τρόπο χρήσης 
των εισπρακτικών εσόδων μετρόπο που αντίκειται στον κα¬ 
ταπιστευματικό χαρακτήρα της διαχείρισης, στο ύψος των 
διαχειριστικών εξόδων που δεν δικαιολογείται αντικειμενι¬ 
κά, στη διαμόρφωση των σχέσεων Οργανισμού- δημιουρ¬ 
γών, στην αδικαιολόγητα άνιση διαμόρφωση των σχέσεων 
δικαιωμάτων-υποχρεώσεων των δικαιούχων μεταξύ τους, 
όπως αποτυπώνονται στο καταστατικό και στον κανονισμό 
διανομής του οργανισμού, στην άρνηση χορήγησης άδει¬ 
ας εκμετάλλευσης σε τρίτον, όταν μια τέτοια άρνηση είναι 
αδικαιολόγητη, ή όταν οι περιορισμοί που επιβάλλονται 
στους πνευματικούς δημιουργούς και χρήστες δεν καλύ¬ 
πτονται, ούτε δικαιολογούνται από τον επιδιωκόμενο σκο¬ 
πό και το περιεχόμενο του δικαίου της πνευματικής ιδιο¬ 
κτησίας. Η εφαρμογή του δικαίου του ελεύθερου ανταγω¬ 


νισμού ελέγχοντας την καταχρηστική εκμετάλλευση δε¬ 
σπόζουσας θέσης στη διαχείριση δικαιωμάτων πνευματι¬ 
κής ιδιοκτησίας δεν θίγει, ούτε μπορεί να θίξει την ουσία ή 
το ειδικό περιεχόμενο ή τη βασική λειτουργία των δικαιω¬ 
μάτων αυτών. (Σ. Σταυρίδου 11 0 έλεγχος της δράσης των 
Οργανισμών Συλλογικής Διαχείρισης κατά το άρθρο 54 
Ν.2121/93", Δ.Ε.Ε. 1997, σελ. 950) 

Η εκτίμηση, όμως, της καταχρηστικότητας ή μητωντιθέ- 
μενων, στο καταστατικό ή στη σύμβαση, όρων και περιορι¬ 
σμών, γίνεται με στάθμιση των εμπλεκόμενων συμφερό¬ 
ντων Οργανισμού-δημιουργών αλλά και με τήρηση της αρ¬ 
χής της αναλογικότητας. Ειδικότερα, για τη διαπίστωση 
του καταχρηστικού χαρακτήρα της απαίτησης από τον 
ΟΣΔ εκχώρησης του συνόλου των εξουσιών του περιου¬ 
σιακού δικαιώματος των δημιουργών θα πρέπει να λαμβά- 
νονται υπόψη αφενός η διασφάλιση της ισορροπίας μετα¬ 
ξύ του ανωτάτου ορίου ελευθερίας για τους δημιουργούς 
να διαθέτουν το έργο τους και της αποτελεσματικής δια¬ 
χείρισης των δικαιωμάτων τους από επιχείρηση, στην 
οποία δεν μπορούσαν -στην πραγματικότητα- να αποφύ¬ 
γουν να προσχωρήσουν, αφετέρου η αποτελεσματική 
προστασία των δικαιωμάτων και συμφερόντων των συνό¬ 
λου των δημιουργών έναντι ισχυρών επιχειρήσεων που 
χρησιμοποιούν και διανέμουν τα έργα τους, καθόσον η 
αποτελεσματική προστασία των δικαιωμάτων των δημι¬ 
ουργών προϋποθέτει ισχυρό Οργανισμό, η ισχύς του οποί¬ 
ου βασίζεται σε εκχώρηση των δικαιωμάτων τους κατά το 
αναγκαίο μέτρο που να δίνεται στη δράση του Συλλογικού 
Οργανισμού το απαιτούμενο μέγεθος και σημασία, τυχόν 
δε περιορισμοί τιθέμενοι από τον ΟΣΔ στο ανώτατο όριο 
ελευθερίας των δημιουργών να διαθέτουν το έργο τους 
δεν θα πρέπει να υπερβαίνει τα όρια του αναγκαίου ενόψει 
του σκοπού και του ρόλου των ΟΣΔ στην διαχείριση και 
προστασία των περιουσιακών δικαιωμάτων και των συμφε¬ 
ρόντων του συνόλου των δημιουργών. 

IV. Από τις διατάξεις του άρθρου 18 παρ.1 και 2 του Κα¬ 
νονισμού Λειτουργίας της Επιτροπής Ανταγωνισμού (ΚΥΑ 
963/2001),προκύπτει ότι αν σε εκκρεμή, μεταξύ άλλων 
υπόθεση ενώπιον της Επιτροπής Ανταγωνισμού, τρίτος- 
φυσικό ή νομικό πρόσωπο- έχει έννομο συμφέρον από την 
έκβαση της δικαζόμενης υπόθεσης, αυτός (τρίτος) έχει δι¬ 
καίωμα να μετάσχει στη συζήτηση και να ακουσθεί, εφό¬ 
σον: α) καταθέσει στη Γραμματεία της Επιτροπής Ανταγω¬ 
νισμού σχετικό υπόμνημα και κοινοποιήσει αυτό με τη 
φροντίδα του πέντε (5) τουλάχιστον ημέρες πριν από τη 
συζήτηση της υπόθεσης επί ποινή απαραδέκτου και β) δι¬ 
καιολογεί, γενικώς, κατά τα εκτιθέμενα στο υπόμνημα πε¬ 
ριστατικά, την ύπαρξη εύλογου συμφέροντος προς τον 
σκοπό αυτόν. 

Ως έννομο συμφέρον, που δημιουργεί τη νομική ανα¬ 
γκαιότητα του δικαιώματος συμμετοχής (οιονεί παρέμβα¬ 
ση) του τρίτου στη δικαζόμενη υπόθεση, νοείται ότι υφί- 
σταται, μεταξύ άλλων περιπτώσεων, και οσάκις το αποτέ¬ 
λεσμα της δικαζόμενης υπόθεσης επηρεάζει, ευμενώς ή 
δυσμενώς, τα δικαιώματα ή συμφέροντα του τρίτου, που 
αναγνωρίζονται από το ιδιωτικό ή δημόσιο δίκαιο και συ¬ 
γκεκριμένα, όταν η απόφαση που θα εκδοθεί θα αποτελέ- 
σει δεδικασμένο για τον τρίτο ή θα είναι εκτελεστή και ως 
προς αυτόν ή χωρίς να αποτελεί δεδικασμένο θα έχει αντα¬ 
νακλαστικές (ευμενείς ή δυσμενείς) συνέπειες στις έννο- 
μες σχέσεις του. Η συμμετοχή του τρίτου στη δικαζόμενη 
υπόθεση, μη φέρουσα το χαρακτήρα τηςπαρέμβασης (κύ¬ 
ριας ή πρόσθετης) του αστικού δικονομικού δικαίου, συνί- 

σταται στο δικαίωμα απλώς και μόνο του τρίτου, ασκώντας 
το απότο άρθρο 20παρ. 2του Συντάγματος, δικαίωμάτου, 
να καταστήσει γνωστή στην Επιτροπή Ανταγωνισμού την 
άποψή του, σ' ό,τι αφορά τις ευμενείς ή δυσμενείς σε βά¬ 
ρος του συνέπειες από την έκβαση της δικαζόμενης υπό¬ 
θεσης και ειδικότερα να καταστήσει γνωστή στην Επιτρο¬ 
πή Ανταγωνισμού την απειλή επέλευσης σοβαρών συνε¬ 
πειών σε βάρος των δικαιωμάτων ή συμφερόντων του από 
την έκδοση της απόφασης (ατομικής διοικητικής πράξης) 
της Επιτροπής Ανταγωνισμού. 

Το ενδεχόμενο της επιδίωξης του τρίτου "στην υποστή¬ 
ριξη ιδίων συμφερόντων" δεν προσδίδει στη συμμετοχή 
αυτού στη δικαζόμενη υπόθεση, το χαρακτήρα παρέμβα¬ 
σης (κύριας ή πρόσθετης), αφενός, λόγω του εννοιολογι- 
κού ως άνω περιεχομένου της συμμετοχής του τρίτου και 
αφετέρου, λόγω της κατάργησης και μη αναγνώρισης της 
παρέμβασης του αστικού δικονομικού δικαίου από τον 
(νέο) Κανονισμό Λειτουργίας της Επιτροπής Ανταγωνι¬ 
σμού. Σε ορισμένες περιπτώσεις, όπως εν προκειμένω, η 
συμμετοχή των τρίτων, στη δικαζόμενη υπόθεση φέρει το 
χαρακτήρα της ομοδικιακής συμμετοχής (ομοδικιακής "οι- 
ονεί παρέμβασης"), εφόσον η διαφορά επιδέχεται ενιαία 
ρύθμιση ή η διαφορά που ρυθμίζει η εκδιδόμενη απόφαση 
δεν μπορεί παρά να είναι του ιδίου περιεχομένου στην ου¬ 
σία και για τους τρίτους ή από την εκδιδόμενη απόφαση 
παράγεται μια ιδιότυπη δεσμευτικότητα και για τους τρί¬ 
τους. 

Με την κατάθεση του υπομνήματος στη Γραμματεία της 
Επιτροπής Ανταγωνισμού και της συμμετοχής του τρίτου 
στη δικαζόμενη υπόθεση, ο τελευταίος δεν μετέχει στην 
έννομη σχέση της δικαζόμενης υπόθεσης (εκκρεμούς δί¬ 
κης) και αφού δεν καθίσταται υποκείμενο αυτής (έννομης 
σχέσης της δίκης) δεν αποκτά κατά συνέπεια την ιδιότητα 
του διαδίκου, αλλά εξακολουθεί να είναι (παραμένει) τρί¬ 
τος. Ωστόσο μετέχει της διαδικαστικής πορείας της δίκης 
και ειδικότερα της διαδικασίας, της οποίας είναι υποκείμε¬ 
νο και υπό την ιδιότητά του αυτή δύναται να ενεργεί διαδι¬ 
καστικές πράξεις,(εξέταση μαρτύρων, υποβολή υπομνή¬ 
ματος κλπ.) και να παρίσταται με δικηγόρο, καθόσον η πα¬ 
ράσταση αυτού με δικηγόρο δεν απαγορεύεται από τον 
Κανονισμό Λειτουργίας της Επιτροπής Ανταγωνισμού ή 
από άλλη διάταξη νόμου. Δεν δύναται όμως ο τρίτος, υπό 
την ιδιότητα του υποκειμένου της διαδικασίας της δικαζό¬ 
μενης υπόθεσης να έχει πρόσβαση στο φάκελο της υπό¬ 
θεσης, καθόσον το δικαίωμα της ελεύθερης πρόσβασης 
στο φάκελο της υπόθεσης, παρέχεται μόνο στα υποκείμε¬ 
να της δικαζόμενης υπόθεσης, δηλαδή στα "άμεσα ενδια¬ 
φερόμενο μέρη" (διαδίκους) και όχι στον τρίτο, ο οποίος 
δεν αποτελεί υποκείμενο της δίκης (δικαζόμενης υπόθε¬ 
σης) και ως εκ τούτου "άμεσα ενδιαφερόμενο μέρος" (βλ. 
άρθρο 16 παρ.4 Κανονισμού Λειτουργίας και Διαχείρισης 
της Επιτροπής Ανταγωνισμού, άρθρο 18 παρ.3 Κανονι¬ 
σμού. 4064/89 του Συμβουλίου ΕΕ για τον Έλεγχο των Συ¬ 
γκεντρώσεων των Επιχειρήσεων και Π.Ε.Κ. Υπόθ. Τ-96/92 
απόφαση 27-4-95, ΔΕΕ 1995, σελ. 611-615). Ο μετέχωνστη 
διαδικασία τρίτος δύναται να ασκήσει το δικαίωμα πρό¬ 
σβασης στα έγγραφα του φακέλου τόσο σύμφωνα με τους 
ορισμούς των άρθρων 5 παρ.1 του ΚΔΔ/σίας και 16 του Ν. 
1599/86 και υπό τις οριζόμενες σ'αυτά προϋποθέσεις, χω¬ 
ρίς να αγνοείται το έννομο συμφέρον των επιχειρήσεων να 
τηρείται το επαγγελματικό τους απόρρητο. 

Η έλλειψη της ιδιότητας του τρίτου ως διαδίκου και η εξα¬ 
κολούθηση, όπως εκτέθηκε, της ιδιότητας αυτού ως τρί¬ 


του, παρέχει τη δυνατότητα εξέτασής του ως μάρτυρα, 
εφόσον βέβαια δεν εξαιρεθεί από τα ενδιαφερόμενο μέρη 
για το λόγο ότι έχουν έννομο συμφέρον που απορρέει από 
την έκβαση της δικαζόμενης υπόθεσης. Τέλος, η νομική 
φύση της συμμετοχήςτου τρίτου στη δίκη ενώπιοντης Επι¬ 
τροπής Ανταγωνισμού δεν δικαιολογεί και δεν απαιτεί διά¬ 
ταξη στην απόφαση, αφορώσα τη συμμετοχή (οιονεί πα¬ 
ρέμβαση) του τρίτου. 

Μετά τα ως άνω εκτεθέντα, η συμμετοχή των τρίτων (οι- 
ονεί παρεμβαινόντων) στην παρούσα δικαζόμενη υπόθε¬ 
ση: Α) Κ. Καπνίση, Κ. Μελίδη, Ν. Βαξεβανέλλη και Ε. Κου- 
φιανάκη, παραστάντων δια του πληρεξουσίου δικηγόρου 
τους Αντωνίου Αντάπαση Β) Χρ. Νικολόπουλου, Ε. Μου- 
ντάκη, Γ. Νιάρχου, Χρ.Γρατσούνη καιΔιον. Τζεφρόνη, πα¬ 
ραστάντων δια του πληρεξουσίου δικηγόρου τους Μ. Μα¬ 
ρίνου και Γ) Σ. Γιατρά, Ε. Γκούφα, Αλ.Χρυσοβέργη, Β.Αρχι- 
τεκτονίδη, Ουρ.Ξυλούρη και Αθην. Μητσάκη, παραστά¬ 
ντων δια του πληρεξουσίου τους δικηγόρου Κ. Μεταξό- 
πουλου, οι οποίοι υπέβαλαν εμπρόθεσμα και σύμφωνα με 
το άρθρο 18 παρ.2 του Κανονισμού Λειτουργίας και Δια¬ 
χείρισης της Επιτροπής Ανταγωνισμού, τα υπό ημερομη¬ 
νία 18-1-2001, υπομνήματά τους, μετά οποία ζητούννα με¬ 
τέχουν στη δικαζόμενη υπόθεση, κατά της καθής η καταγ¬ 
γελία ΑΕΠΙ, διότι, ως δημιουργοί και ενεργά μέλη της, 
έχουν αναθέσει στην τελευταία, τη διαχείριση των περιου¬ 
σιακών δικαιωμάτων τους πνευματικής ιδιοκτησίας και ως 
εκ τούτου έχουν έννομο συμφέρον να ακουσθούν ως άμε¬ 
σα θίγόμενοι, για τους αναφερόμενους, ειδικότερα, στα 
υπομνήματα τους λόγους, από την παραδοχή της καταγ¬ 
γελίας, και την παραγόμενη, από την εκδοθησόμενη από¬ 
φαση, ιδιότυπη,- λόγω της συλλογικής διαχείρισης- δε¬ 
σμευτικότητα και για αυτούς (τρίτους), είναι νόμιμη και 
πρέπει να ερευνηθεί η ουσιαστική βασιμότητα των ισχυρι¬ 
σμών τους. 

V. Κατά το άρθρο 20 του Συντάγματος του 1975 "καθένας 
έχει δικαίωμα στην παροχή έννομης προστασίας από τα δι¬ 
καστήρια και μπορεί να αναπτύξει σε αυτά τις απόψεις του 
για τα δικαιώματα ή συμφέροντά του, όπως ο νόμος ορίζει 
(παρ. 1). Το δικαίωμα της προηγουμένης ακρόασης του εν¬ 
διαφερομένου ισχύει για κάθε διοικητική ενέργεια ή μέτρο 
που λαμβάνεται σε βάροςτων δικαιωμάτωνή συμφερόντων 
του (παρ. 2)". Με τις διατάξεις του ως άνω άρθρου του Συ¬ 
ντάγματος θεσπίστηκαν ρητά, για πρώτη φορά σε συνταγ¬ 
ματικό κείμενο της χώρας, δυο βασικά ατομικά δικαιώματα, 
που συνίστανται στη δυνατότητα κάθε πολίτη, αφενός μεν 
να ζητήσει την παροχή έννομης δικαστικής προστασίας και 
αφετέρου να αναπτύξει τις απόψεις του για τα δικαιώματα 
ή γενικότερα τα (έννομα) συμφέροντά του στο δικαστήριο 
ή στα αρμόδια όργανα της διοίκησης, πριν την έκδοση της 
οικείας δικαστικής απόφασης ή διοικητικής πράξης ή της 
λήψης διοικητικού μέτρου σε βάρος των δικαιωμάτων ή 
συμφερόντων του. Ειδικότερα, το δικαίωμα της προηγού¬ 
μενης διοικητικής ακρόασης των ενδιαφερομένων, που 
προβλέπεται από την παρ.2 του ως άνω άρθρου του Συ¬ 
ντάγματος, αποτελεί επέκταση του δικονομικού αξιώματος 
- που πάγια επικρατεί- "μηδένα δικάζειν ανήκουστον" και επί 
της διοικητικής διαδικασίας, η οποία θεσπίζεται ως ουσιώ¬ 
δης τύπος (διαμορφουμένου και σε "μηδένα βλάπτειν ανή¬ 
κουστον"), αφορά δε αποκλειστικά τις ατομικές διοικητικές 
πράξεις, οι οποίες εκδίδονται αυτεπάγγελτα και περιέχουν 
ρύθμιση, η οποία συνδέεται με την υποκειμενική συμπερι¬ 
φορά του ενδιαφερομένου και επιφέρει θετική βλάβη στα 
δικαιώματα ή (έννομα) συμφέροντά του και όχι όταν η κρί- 

ση του διοικητικού οργάνου για τη συνδρομή των νομίμων 
προϋποθέσεων έκδοσης της (δυσμενούς) διοικητικής πρά¬ 
ξης (βάσει δέσμιας αρμοδιότητας) στηρίζεται σε αντικειμε¬ 
νικά δεδομένα (ΣτΕ 2594/1977, 796/1983, 4139/1988, 
259/1993, 1713/1994). Κατά τη νομολογία του ΣτΕ, η οποία 
έχει οριοθετήσει το πεδίο εφαρμογής της γενικής διάταξης 
του άρθρου 20 παρ.2 του Συντάγματος, δεν επιβάλλεται η 
προηγούμενη ακρόαση του ενδιαφερομένου (διοικούμε- 
νου), μεταξύ άλλων περιπτώσεων α) όταν πρόκειται για 
προπαρασκευαστικές πράξεις των ατομικών διοικητικών 
πράξεων (ΣτΕ 2667/ 1982, Ε. Σπηλιωτόπουλος Εγχειρ. Δι- 
οικ. Δικαίου, έκδοση 2001, παρ. 159 σημ. 16) και β) όταν ο 
διοικούμενος αναπτύξει τις απόψεις του με υπόμνημα (ΣτΕ 
1226/75, 2383/76 κλ.π). 

Εξάλλου, το άρθρο 17 του Κανονισμού Λειτουργίας και 
Διαχείρισης της Επιτροπής Ανταγωνισμού, ο οποίος εκδό- 
θηκε κατά το άρθρο 8 παρ. 10 του Ν. 703/77, ορίζει στην 
παρ.2 ότι η συζήτηση κάθε υπόθεσης αρχίζει με την εκφώ¬ 
νησή της , στηνπαρ.3 εδ. α’ και β’ ότι μετά την εκφώνηση το 
λόγο λαμβάνει ο Γενικός Εισηγητής, ο οποίος επικουρού- 
μενος από τους εισηγητές της υπόθεσης, αναπτύσσει συ¬ 
νοπτικά την εισήγησή του. Η εισήγηση περιλαμβάνει έκθε¬ 
ση των πραγματικών περιστατικών της υπόθεσης, νομική 
εκτίμηση καιπρότασεις και στηνπαρ. 4 ορίζεται ότι μετάτην 
κατάτηνπαρ. 3 εισήγηση, τα μέρη λαμβάνουντο λόγο με τη 
σειρά που ορίζει ο πρόεδρος. Το μέρος κατά του οποίου κι¬ 
νήθηκε η ενώπιον της Επιτροπής Ανταγωνισμού διαδικα¬ 
σία, δικαιούται να λάβει τελευταίο το λόγο. Από τις παρα¬ 
πάνω διατάξεις προκύπτει ότι η Εισήγηση (πρόταση) της 
Γραμματείας της Επιτροπής Ανταγωνισμού, η οποία είναι 
αποτέλεσμα προηγούμενης έρευνας αυτής και συλλογής 
στοιχείων (βλ. άρθρο 16 Κανονισμού, 25 επ. Ν. 703/77), για 
να κριθεί κατά πόσο η αποδιδόμενη στα ενδιαφερόμενο μέ¬ 
ρη παράβαση του Ν. 703/77 είναι παράνομη ή όχι, περιλαμ¬ 
βάνει ως περιεχόμενο αυτής: α) έκθεση των πραγματικών 
περιστατικών, τα οποία προέκυψαν από την έρευνα της 
Γραμματείας και την προσκόμιση από τα ενδιαφερόμενο 
μέρη (διαδίκους) στοιχείων, βάσει των οποίων η Επιτροπή 
Ανταγωνισμού εκδίδει την έχουσα χαρακτήρα ατομικής δι¬ 
οικητικής πράξης απόφασή της, με την οποία κρίνει αν η 
φερόμενη παράβαση είναι σύμφωνη ή όχι με τις διατάξεις 
του Ν. 703/77, β) νομική εκτίμηση των πραγματικών περι¬ 
στατικών, που προέκυψαν από την διερεύνηση της υπόθε¬ 
σης, υπό την έννοια του κατά πόσον αυτά (πραγματικά πε¬ 
ριστατικά) θεμελιώνονται στις διατάξεις του νόμου και γ) 
προτάσεις. Αυτές (προτάσεις θετικές ή αρνητικές) αναφέ- 
ρονται στη μετ’ εκτίμηση των πραγματικών περιστατικών, 
ουσιαστική βασιμότητα ή όχι της παράβασης καθώς και 
στην επιβολή ή όχι των προβλεπομένων από το νόμο προ¬ 
στίμων και λοιπών κυρώσεων σε βάρος των παραβατών. 

Κατά το (προπαρασκευαστικό) στάδιο της διερεύνησης 
απάτη Γ ραμματείατης υπόθεσης και τη συλλογή των στοι¬ 
χείων και μέχρι την εισαγωγή της υπόθεσης στην Επιτροπή 
για συζήτηση και εκδίκαση αυτής, δεν ανακύπτει υποχρέ¬ 
ωση της Γραμματείας της Επιτροπής Ανταγωνισμού, 
προηγούμενης ακρόασης των ενδιαφερομένων μερών. 
Και τούτο, διότι η εισήγηση (πρόταση) της Γ ραμματείας 
έχει χαρακτήρα προπαρασκευαστικό- συμβουλευτικό- και 
μη δεσμευτικό για την Επιτροπή, όσον αφορά την έκδοση 
της απόφασής της. Ως πρόταση απλή και μη δεσμευτική 
και προβλεπόμενη πριν από την ενέργεια του Οργάνου 
(Επιτροπής Ανταγωνισμού), που έχει αποφασιστική αρμο¬ 
διότητα για την έκδοση της σχετικής διοικητικής πράξης 


(απόφασης), η εισήγηση της Γ ραμματείας δεν είναι εκτε¬ 
λεστή διοικητική ενέργεια ή διοικητικό μέτρο, επιβαρυντι- 
κό για τα δικαιώματα ή συμφέροντα των ενδιαφερομένων, 
υπό την έννοια της θετικής βλάβης αυτών, η οποία (θετική 
βλάβη) επέρχεται μόνο με την έκδοση της δυσμενούς διοι¬ 
κητικής πράξης, δηλαδή της απόφασης της Επιτροπής 
Ανταγωνισμού επί της δικαζόμενης στη συνέχεια, υπόθε¬ 
σης κατά τη συζήτηση της οποίας τα μεν ενδιαφερόμενο 
μέρη, καλούμενα στη συζήτηση (βλ. άρθρο 10 παρ.2,3 και 
4 Κανονισμού) έχουν τη δυνατότητα να αναπτύξουν προ¬ 
φορικά και γραπτά (με υπομνήματα) τις απόψεις τους και 
να αποδείξουν τους ισχυρισμούς τους με τα επιτρεπόμενα 
αποδεικτικά μέσα, η δε Επιτροπή Ανταγωνισμού να κρίνει, 
ως έχουσα πλήρη δικαιοδοσία και αποφασιστική αρμοδιό¬ 
τητα, για άλατα ζητήματα, ουσιαστικά και νομικά, που ανα¬ 
κύπτουν αναφορικά με τη δικαζόμενη συγκεκριμένη υπό¬ 
θεση και να διαμορφώσει την κρίση της βάσει των αντικει¬ 
μενικών στοιχείων του φακέλου. Δύναται, μάλιστα, η Επι¬ 
τροπή εκτιμώντας και αξιολογώντας τα συλλεγέντα από τη 
Γραμματεία αποδεικτικά στοιχεία να καταλήξει σε διαφο¬ 
ρετικό αποτέλεσμα (συμπέρασμα) από εκείνο που εισηγεί- 
ται - προτείνει- η Γ ραμματεία και όσον αφορά, ειδικότερα, 
το προτεινόμενο από αυτή πρόστιμο να μηνεπιβάλειτούτο 
ή να επιβάλει μικρότερο ή μεγαλύτερο. 

Γίνεται, εξάλλου, δεκτό ότι όταν με την έκδοση μιας διοι¬ 
κητικής πράξης (όπως είναι η απόφαση της Ε.Α) από το όρ¬ 
γανο που έχει αποφασιστική αρμοδιότητα για την έκδοση 
αυτής, απαιτείται προηγούμενη απλή πρόταση (εισήγηση) 
και η πρόταση αποφαίνεται για θέμα που δεν ανήκει στην 
αρμοδιότητα του οργάνου που προτείνει, τούτο δεν επη¬ 
ρεάζει την νομιμότητα της πράξης του οργάνου που απο¬ 
φασίζει (βλ. ΣτΕ 4940/95, Ε. Σπηλιωτόπουλο, Εγχειρ. Διοι- 
κητ. Δικ., παρ.135 σημ. 9). 

Τέλος, η Επιτροπή Ανταγωνισμού είναι ανεξάρτητη αρ¬ 
χή, τα μέλη της απολαμβάνουν προσωπικής και λειτουργι¬ 
κής ανεξαρτησίας και κατά την άσκηση των αρμοδιοτήτων 
τους δεσμεύονται μόνο από το νόμο και τη συνείδησή τους 
(άρθρο 1 Κανονισμού Λειτουργίας και Διαχείρισης Επιτρο¬ 
πής Ανταγωνισμού) και η εισήγηση της Γ ραμματείας δεν 
δύναται να επηρεάσειτην κρίση τους και συνακόλουθατην 
απόφαση της Επιτροπής Ανταγωνισμού ως συλλογικού και 
ανεξάρτητου οργάνου. Ενόψει των ανωτέρω, οι ισχυρι¬ 
σμοί, που οι μετέχοντες (οιονεί παρεμβαίνοντες) στη δικα¬ 
ζόμενη υπόθεση τρίτοι: Α) Κ. Καπνίσης, Κ. Μελίδης, Ν. Βα- 
ξεβανέλλης και Ε. Κουφιανάκης, παραστάντες δια του 
πληρεξουσίου τους δικηγόρου Αντ. Αντάπαση Β) Χρ. Νικο- 
λόπουλος, Ε. Μουντάκης, Γ. Νιάρχος, Χρ. Γρατσούνης και 
Διον. Τζεφρόνης, παραστάντες δια του πληρεξουσίου 
τους δικηγόρου Μ. Μαρίνου και Γ) Σ.Γιατρός, Ε.Γκούφας, 
Αλ. Χρυσοβέργης, Β. Αρχιτεκτονίδης, Ουρ. Ξυλούρη, 
Αθην. Μητσάκη, παραστάντες δια του πληρεξουσίου δικη¬ 
γόρου τους Κ. Μεταξόπουλου, με τους οποίους αυτοί αρ- 
νούμενοιτη βασιμότητα της καταγγελίας, ισχυρίζονται ότι: 
α) δεν υπάρχει σαφής νομοθετική ρύθμιση που να παρέχει 
στη Γραμματεία την εξουσία να προτείνει ορισμένου 
ύψους πρόστιμο β) η πρόταση του προστίμου δεσμεύει 
ανεπίτρεπτα την αποκλειστική, στο σημείο αυτό, αρμοδιό¬ 
τητα της Επιτροπής και επηρεάζει, έστω και κατά τρόπο μη 
διακριτό, την ανεξαρτησία και κατ'επέκταση την αμερολη- 
ψία των μελών της Επιτροπής και γ) δεν εκλήθησαν να 
ακουσθούν αυτοί και η καθής η καταγγελία (καταγγελλό¬ 
μενη) σε βάρος της οποίας προτείνεται η επιβολή προστί¬ 
μου, είναι, κατά τα εκτιθέμενα στη νομική σκέψη, απορρι- 

πτέοι ως αβάσιμοι και ειδικότερα, όσον αφορά τον υπό 
στοιχείο γ' ισχυρισμό, διότι, τόσο οι συμμετέχοντεςτρίτοι, 
όσο και η καθής η καταγγελία ΑΕΠΙ, μετά την παράστασή 
τους κατά την επ' ακροατηρίου συζήτηση της υπόθεσης 
και την προφορική ανάπτυξη κατ' αυτήν των απόψεων 
τους, υπέβαλαν στην Επιτροπή Ανταγωνισμού και πολυσέ¬ 
λιδα υπομνήματα στα οποία "πλήρως και εν εκτάσει" εκθέ¬ 
τουν και αναπτύσσουν τους υπερασπιστικούς τους ισχυρι¬ 
σμούς, ώστε να μην θεμελιώνεται σύμφωνα με τη θεωρία 
και τη νομολογία του Συμβουλίου της Επικράτειας, η κατα- 
στρατήγηση του προβαλλόμενου δικαιώματος τους, που 
προβλέπεται από το άρθρο 20 παρ.2 του Συντάγματος. 

Περαιτέρω, από το άρθρο 54 του Ν. 2121/93 περί πνευ¬ 
ματικής ιδιοκτησίας προκύπτει, ότι η αποφασιστική αρμο¬ 
διότητα ως προς τη δράση ενός οργανισμού συλλογικής 
διαχείρισης ανήκει στον Υπουργό Πολιτισμού, ο οποίος σε 
περίπτωση διαπίστωσης παράβασης του νόμου ή του κα¬ 
νονισμού, επιβάλλει κυρώσεις, οι οποίες κλιμακώνονται 
από απλές προειδοποιήσεις σε επιβολή διοικητικών προ¬ 
στίμων, φτάνοντας μέχρι την προσωρινή ή οριστική άρση 
της έγκρισης λειτουργίας του Οργανισμού Συλλογικής 
Διαχείρισης. Στο έργο της άσκησης εποπτείας στη δράση 
του διαχειριστικού Οργανισμού γνωμοδοτικό-συμβουλευ- 
τικό ρόλο διαδραματίζει και ο Οργανισμός Πνευματικής 
Ιδιοκτησίας (ΟΠΙ), ο οποίος σύμφωνα με το άρθρ. 2 
στοιχ.β’του Π.Δ. 311/94 (καταστατικό του ΟΠΙ) έχει ως έρ¬ 
γο την μέριμνα για την εφαρμογή του νόμου 2121 /93 και ει¬ 
δικότερα την υποβολή εισήγησης ανά εξάμηνο προς το 
Υπουργείο Πολιτισμού για θέματα που αφορούν την επο- 
πτεία των Οργανισμών Συλλογικής Διαχείρισης. Τούτο, 
όμως, δεν σημαίνει ότι αποκλείεται, παράλληλα με τον ει¬ 
δικό έλεγχο που επιβάλλει η ως άνω διάταξη να συντρέ¬ 
χουν στο πρόσωπο ενός Οργανισμού Συλλογικής Διαχείρι¬ 
σης οι όροι επιβολής του σε έλεγχο, τον οποίο υποχρεώ¬ 
νουν άλλες διατάξεις νόμου με διαφορετικούς προστατευ¬ 
τικούς στόχους από εκείνον που διαπνέει το δίκαιο της 
πνευματικής ιδιοκτησίας. Έτσι, με την παραδοχή ότι ο δη¬ 
μιουργός ως προς την οικονομική εκμετάλλευση του έρ¬ 
γου του θεωρείται επιχειρηματίας μπορεί το αρμόδιο διοι¬ 
κητικό όργανο, ενπροκειμένω η Επιτροπή Ανταγωνισμού, 
να επιληφθεί και να εξετάσει στη συγκεκριμένη περίπτωση, 
που θα τεθεί υπόψη της, τη συμπεριφορά ενός Οργανι¬ 
σμού Συλλογικής Διαχείρισης από απόψεως του δικαίου 
κατάτωνπεριορισμώντου ανταγωνισμού, ότανη συμπερι¬ 
φορά του συνιστά κατάχρηση δεσπόζουσας θέσης (άρθρ. 
2 Ν. 703/77). Η σχέση δε μεταξύ των διοικητικών αυτών 
μορφών ελέγχου που προβλέπουν τα δύο νομικά συστή¬ 
ματα, δηλ. του Ν. 2121/93 και του Ν. 703/77, δεν είναι σχέ¬ 
ση νόμου ειδικού προς γενικό, δεδομένου ότι ο έλεγχος 
βάσει των άρθρων 54-57 του Ν. 2121/93 περιορίζεται στο 
πεδίο του δικαίου της πνευματικής ιδιοκτησίας και άμεσος 
σκοπός του ελέγχου που επιβάλλει είναι η διασφάλιση της 
σύννομης συμπεριφοράς του οργανισμού και ο αποκλει¬ 
σμός του κινδύνου καταχρήσεων για όλες τις ενδιαφερό- 
μενες πλευρές. Αντίθετα, ο σκοπός του δικαίου του ελεύ¬ 
θερου ανταγωνισμού είναι η λειτουργίατης οικονομίας της 
αγοράς με την προστασία του ελεύθερου ανταγωνισμού. 
Συνεπώς, ο ισχυρισμός των μετεχόντων στη δίκη ως άνω 
τρίτων, ότι οι προστατευτικές διατάξεις του Ν. 2121/93των 
συμφερόντων των δημιουργών ως ειδικότερες σε σχέση 
με τις διατάξεις του Ν. 703/77, αποκλείουν την εφαρμογή 
του τελευταίου, είναι απορριπτέος ως αβάσιμος. (Σ. Σταυ- 
ρίδου, ένθα ανωτέρω, Δ.Ε.Ε. 1997, σελ. 952-953) 


VI. Επί των λόγων της καταγγελίας 

Προκειμένου ένας πνευματικός δημιουργός (ο στιχουρ- 
γός ή ο συνθέτης) να εκμεταλλευθείτο περιουσιακό του δι¬ 
καίωμα, έχει δύο εναλλακτικές λύσεις: 

1) Την ατομική προστασία-διαχείριση, περίπτωση κατά 
την οποία μπορεί απευθείας ο δημιουργός να διεκδικήσει 
από τους χρήστες αμοιβή για τη χρήση του έργου του. Αυ¬ 
τού του είδους η διαχείριση είναι πρακτικώς δύσκολη έως 
ουσιαστικώς ανέφικτη όσον αφορά τα εκτελεστικά δικαιώ¬ 
ματα. 

2) Την ανάθεση της διαχείρισης και προστασίας του πε¬ 
ριουσιακού δικαιώματος σε οργανισμούς συλλογικής δια¬ 
χείρισης, όπως εν προκειμένω η ΑΕΠΙ, οι οποίοι διαθέτουν 
την κατάλληλη υποδομή προς το σκοπό αυτό. 

Α. Η ΑΕΠΙ και η θέση της στη σχετική αγορά 

Η ΑΕΠΙ με έδρα το Μαρούσι, ιδρύθηκε το 1930 με την 
υπ'αριθμ. 1047/1930 απόφαση του Υπουργού Εθνικής Οι¬ 
κονομίας. Σύμφωνα δε με το άρθρο 4 παρ.1 του κωδικο- 
ποιημένου καταστατικού της (10-3-2000), σκοπός της είναι 
εκτός των άλλων, η διαχείριση, προστασία ή διαχείριση και 
προστασία του περιουσιακού δικαιώματος και των εξου¬ 
σιών που απορρέουν από αυτό των πνευματικών δημιουρ¬ 
γών κάθε κατηγορίας και των δικαιούχων των συγγενικών 
δικαιωμάτων γενικά. Μετά την έκδοση του νόμου 2121 /93 
περί πνευματικής ιδιοκτησίας, εγκρίθηκε η λειτουργία της 
ΑΕΠΙ, με την υπ’ αριθ. 9485/16-10-97 απόφαση του Υπουρ¬ 
γού Πολιτισμού, ως οργανισμού συλλογικής διαχείρισης 
και προστασίας του περιουσιακού δικαιώματος μόνον των 
δημιουργών μουσικών έργων (μουσικοσυνθέτες, στιχουρ- 
γοί). Συνεπώς, η ΑΕΠΙ ασχολείται με την είσπραξη και από¬ 
δοση των δικαιωμάτων πνευματικής ιδιοκτησίας των δημι- 
ουργών-μελών της, στην καταβολή των οποίων ενέχονται 
όσοι εκμεταλλεύονται τα μουσικά έργα που περιλαμβάνο¬ 
νται στο ρεπερτόριο της. 

Το ρεπερτόριο της ΑΕΠΙ αποτελείται όχι μόνο από τα έρ- 
γατων μελώντης, που είναιτο σύνολο σχεδόν των ελλήνων 
δημιουργών και ανέρχεται σε 7.628 (1.585 συνθέτες, 2.222 
συγγραφείς, 2.614 συνθέτες-συγγραφείς, 71 εκδότες και 
1.136 κληρονόμοι) αλλά και από τα έργα του ρεπερτορίου 
των αλλοδαπών οργανισμών, που την εξουσιοδοτούν με 
συμβάσεις αμοιβαίας αντιπροσώπευσης, να τις εκπροσω¬ 
πεί στη χώρα μας. 

Η κατ’ αντικείμενο σχετική αγορά προϊόντων περιλαμβά¬ 
νει το σύνολο των προϊόντων ή υπηρεσιώνπου θεωρούνται 
από τον καταναλωτή εναλλάξιμα ή δυνάμενα να υποκατα¬ 
σταθούν μεταξύ τους, λόγω των χαρακτηριστικών τους, 
των τιμών τους και της σκοπούμενης χρήσης τους. Η σχε¬ 
τική γεωγραφική αγορά περιλαμβάνει την περιοχή στην 
οποία οι ενδιαφερόμενες επιχειρήσεις πωλούν τα σχετικά 
προϊόντα ή παρέχουν τις σχετικές υπηρεσίες υπό επαρκώς 
ομοιογενείς συνθήκες ανταγωνισμού και η οποία μπορεί να 
διακριθεί από άλλες γειτονικές γεωγραφικές περιοχές, 
ιδίως, λόγω των αισθητά διαφορετικών συνθηκών ανταγω¬ 
νισμού που επικρατούν σ' αυτές. 

Στην υπό εξέταση περίπτωση σχετική γεωγραφική αγο¬ 
ρά θεωρείται η Ελληνική Επικράτεια ενώ κατ’ αντικείμενο 
σχετική αγορά η αγορά διαχείρισης των δικαιωμάτων των 
πνευματικών δημιουργών (στιχουργών και συνθετών) επί 
των μουσικών έργων τους (βλ. απόφαση Επιτροπής Αντα¬ 
γωνισμού 59/93). Μολονότι η συνεργασία με αλλοδαπό 
ΟΣΔ είναι θεωρητικά δυνατή οι ιδιορρυθμίες του κάθε ΟΣΔ 
σε συνδυασμό με τις γλωσσικές διαφορές καθιστούν τη 
συνεργασία αυτή ουσιαστικά μη εναλλάξιμη προς τη συ- 

νεργασία προς τον ημεδαπό ΟΣΔ (βλ. την απόφαση 
71/224/ΕΟΚ "ΘΕΜΑ I" της Ευρωπαϊκής Επιτροπής, Επίση¬ 
μη Εφημερίδα 19711.134/15 υπό Θ, στην οποία αναλύονται 
τα μειονεκτήματα που συνδέονται με τη συμμετοχή αλλο¬ 
δαπών δημιουργών στη ΘΕΜΑ). 

Στην σχετική αγορά η ΑΕΠΙ εκπροσωπεί, όπως προανα- 
φέρθηκε, το σύνολο σχεδόν των ελλήνων πνευματικών δη¬ 
μιουργών (στιχουργιών, συνθετών) καθώς και τους αλλο¬ 
δαπούς οργανισμούς διαχείρισης πνευματικών δικαιωμά¬ 
των για τα έργα που εκτελούνται στην Ελλάδα Κατά δήλω¬ 
σή της, το μερίδιο που κατέχει στην ανωτέρω σχετική αγο¬ 
ρά ανέρχεται σε 95% περίπου. 

Εκτός από την ΑΕΠΙ, ως οργανισμός συλλογικής διαχεί¬ 
ρισης δραστηριοποιείται και μόνο για την είσπραξη μηχα¬ 
νικών δικαιωμάτων, το σωματείο με την επωνυμία "ΕΝΩΣΗ 
ΜΟΥΣΙΚΟΣΥΝΘΕΤΩΝ-ΣΤΙΧΟΥΡΓΩΝ ΕΛΛΑΔΟΣ" (ΕΜΣΕ), 
το οποίο ιδρύθηκε το 1971 και αριθμεί περί τα 400-500 μέ¬ 
λη περίπου. 

Μικρός αριθμός πνευματικών δημιουργών έχει αναθέσει 
τη διαχείριση του περιουσιακού του δικαιώματος σε αλλο¬ 
δαπούς οργανισμούς συλλογικής διαχείρισης ή δεν έχει 
αναθέσει σε κανέναν οργανισμό, αλλά διαχειρίζεται μόνος 
του τα πνευματικά του δικαιώματα. 

Συνεπώς, η ΑΕΠΙ ως ουσιαστικά ο μοναδικός οργανισμός 
συλλογικής διαχείρισης δικαιωμάτωντωνπνευματικών δη¬ 
μιουργών (στιχουργιών και συνθετών) επί των έργων τους 
είναι αναμφίβολο ότι κατέχει δεσπόζουσα θέση στη σχετι¬ 
κή αγορά. Αυτό είναι σαφές τόσο στην υποαγορά της εί¬ 
σπραξης εκτελεστικών δικαιωμάτων, όπου η ΑΕΠΙ αποτε¬ 
λεί στην πραγματικότητα τον μοναδικό εισπρακτικό φορέα 
των μουσικών δημιουργών όσο και στην υποαγοράτων μη¬ 
χανικών δικαιωμάτων, όπου η ΕΜΣΕ δεν έχει ουσιαστική 
δραστηριότητα, υπό την έννοια ότι ούτε επί τη βάσει του 
αριθμού των μελών της ούτε επί τη βάσει του τρόπου λει¬ 
τουργίας της αποτελεί σοβαρό ανταγωνιστή. Οι διαπιστώ¬ 
σεις αυτές κατ’ ουσίαν επιβεβαιώνονται από την ίδια την 
ΑΕΠΙ στο από 5.11.2002 υπόμνημά της προς την Επιτροπή. 

Β. Η σύμβαση ανάθεσης διαχείρισης πνευματικών δικαι¬ 
ωμάτων 

Οι δημιουργοί που επιλέγουν να αναθέσουν τη διαχείρι¬ 
ση καιπροστασίατωνπνευματικώντους δικαιωμάτων στην 
ΑΕΠΙ, συνάπτουν με αυτήν σύμβαση, με την οποία αναθέ¬ 
τουν για τρία (3) έτη στην ΑΕΠΙ τη διαχείριση των εκτελε¬ 
στικών και των μηχανικών δικαιωμάτων τους εκχωρώντας 
απεριόριστα και αμετάκλητα σε αυτήν το σύνολο των εξου¬ 
σιών που απορρέουν από το περιουσιακό τους δικαίωμα, η 
δε ΑΕΠΙ αναλαμβάνει την υποχρέωση να εισπράττει από 
τους χρήστες αμοιβή για το μουσικό ρεπερτόριο που αυτή 
εκπροσωπεί και να καταβάλει στους δικαιούχους-δημιουρ- 
γούς τα εισπραχθέντα από τους χρήστες δικαιώματα μετά 
την αφαίρεση της συμφωνηθείσας αμοιβής της ΑΕΠΙ ανά¬ 
λογα με το είδος του δικαιώματος ή του χρήστη αυτού. 

Ειδικότερα, η παραπάνω σύμβαση που συνάπτει η ΑΕΠΙ 
με τους δημιουργούς, η οποία σημειωτέον έχει συνταχθεί 
από της ιδρύσεως της και έκτοτε δεν έχει τροποποιηθεί ή 

αναμορφωθεί, προβλέπει μεταξύ των άλλων ότι: "ο.συγ- 

γράψας ή συνθέσας κατά το παρελθόν και μέλλων να συγ- 
γράψη ή συνθέση διάφορα έργα ή μουσικά τεμάχια ή ποι¬ 
ήματα, εκχωρεί και μεταβιβάζει δια του παρόντος απεριο- 
ρίστως και αμετακλήτως εις την ΕΤΑΙΡΕΙΑΝ (...) ήτις και 
αποδέχεται, δια την Ελλάδα και τα Ξένα Κράτη, το απο¬ 
κλειστικόν και απόλυτον δικαίωμα της εκμεταλλεύσεως 
της Πνευματικής Ιδιοκτησίας αυτού, όσον αφορά την πά- 


σης φύσεως μηχανικήν αυτής αναπαραγωγήν αφ’ ενός και 
αφ’ ετέρου την εκτέλεσιν αυτής και δη εκχωρεί εις την 
ΕΤΑΙΡΙΑΝ το αποκλειστικόν και απόλυτον δικαίωμα του να 
αναπαραγάγη ή να χορηγή αδείας προς αναπαραγωγή δι’ 
όλων των μηχανικών μουσικών οργάνων γνωστών.κα¬ 

θώς και το δικαίωμα του επιτρέπεινή απαγορεύειντηνχρη- 
σιμοποίησιν δια των εν λόγω μέσων, ως και να εκτελή, να 
διαθέτη προς εκτέλεση, να χορηγή αδείας ή να απαγορεύη 
την δημοσία εκτέλεσιν υπό οιανδήποτε μορφήν και δι’ οι- 
ουδήποτε μέσου....". 

Με βάση τη σύμβαση ανάθεσης η ΑΕΠΙ εισπράττει για 
λογαριασμό των δημιουργών και τους αποδίδει τα παρα¬ 
κάτω δικαιώματα (οικονομικά οφέλη της εκμετάλλευσης): 

(α) Εκτελεστικά: Τα εν λόγω δικαιώματα απορρέουν από 
τη δημόσια εκτέλεση του έργου, είτε αυτή γίνεται δια ζω¬ 
ντανής μουσικής σε κέντρα διασκέδασης, συναυλίες κ.λ.π 
είτε δια μουσικής εκτελούμενης με μηχανικά μέσα σε ξε¬ 
νοδοχεία, κινηματογράφους, μπαρ, ντίσκο, εργοστάσια, 
αεροδρόμια κ.λ.π. είτε γίνεται δια μετάδοσης από το ρα¬ 
διόφωνο και την τηλεόραση. 

(β) Μηχανικά: Τα εν λόγω δικαιώματα απορρέουν από 
την εγγραφή, αναπαραγωγή και θέση σε κυκλοφορία ενός 
έργου σε υλικούς φορείς ήχου ή ήχου και εικόνας, όπως σε 
δίσκους, κόμπακτ δίσκους (οά), κασέτες, βιντεοκασέτες 
κ.λ.π. Τα δικαιώματα αυτά εισπράττει η ΑΕΠΙ από τους χρή- 
στες-δισκογραφικές εταιρείες, μέλη ή μη της ΕΕΠΗ (Ένω¬ 
ση Ελλήνων Παραγωγών Ηχογραφημάτων), οι οποίοι 
έχουν συνάψει με την ΑΕΠΙ την τυποποιημένη σύμβαση 
ΒΙΕΜ/ΙΡΡΙ για τη φωνογραφική βιομηχανία, οι όροι της 
οποίας καθορίζουν το χρόνο και τρόπο καταβολής των δι¬ 
καιωμάτων, καθώς και το ύψος αυτών, το οποίο υπολογί¬ 
ζεται ποσοστιαία, επί της χονδρικής τιμής πωλήσεως των 
δίσκων, όπως αυτή διαμορφώνεται κάθε φορά από τις δι- 
σκογραφικές εταιρείες και ανέρχεται σε ποσοστό 11%. 
Όσες δισκογραφικές εταιρείες δεν έχουν συνάψει την 
ανωτέρω τυποποιημένη σύμβαση, προσκομίζουν στην ΛΕ¬ 
ΠΙ τα απαραίτητα στοιχεία τεκμηρίωσης και παραγωγής δί¬ 
σκων και το ύψος των οφειλόμενων δικαιωμάτων, ανέρχε¬ 
ται στο ίδιο ποσοστό (11%) μετις ανωτέρω εταιρίες οι οποί¬ 
ες έχουν συνάψει την τυποποιημένη σύμβαση. 

Για τους δημιουργούς που δεν έχουν συμβληθεί με την 
ΑΕΠΙ και διαχειρίζονται μόνοι τους τα μηχανικά δικαιώμα¬ 
τα, το ποσοστό αμοιβής τους είναι ιδίου ύψους με αυτό που 
έχει συμφωνηθεί μεταξύ ΑΕΠΙ και ΕΕΠΗ. 

VII. Επί του πρώτου λόγου καταγγελίας 

Α. Ο πρώτος λόγος καταγγελίας αφορά τον όρο της σύμ¬ 
βασης για υποχρεωτική συνολική ανάθεση της διαχείρισης 
των εκτελεστικών και των μηχανικών δικαιωμάτων των δη¬ 
μιουργών. Κατά τους καταγγέλοντες ο όρος αυτός, επί τη 
βάσει του οποίου η ΑΕΠΙ αρνείται να δεχθεί την διάσπαση 
των μορφών εκμεταλλεύσεως των πνευματικών δικαιωμά- 
τωντων δημιουργών, αποτελεί μη εύλογο όρο συναλλαγής 
και συνιστά καταχρηστική εκμετάλλευση της δεσπόζου¬ 
σας θέσης της ΑΕΠΙ σύμφωνα με το άρθρο 2 περ. α’ Ν. 
703/77. 

Συγκεκριμένα ο εκ των καταγγελόντων μουσικοσυνθέ¬ 
της Σταύρος Ξαρχάκος με επιστολή που απέστειλε στην 
ΑΕΠΙ την 23-6-1994, ζητούσε να ενημερωθεί από την ΑΕΠΙ 
"αν οι όροι που περιέχονται στη σύμβαση είναι διαπραγμα¬ 
τεύσιμοι, ειδικότερα... αν είναι δυνατή η ανάθεση της δια¬ 
χείρισης μέρους μόνο των δικαιωμάτων (π.χ. μόνο των 
εκτελεστικών ή μόνο των μηχανικών)" η δοθείσα δε απάτην 
ΑΕΠΙ απάντηση στις 29-7-1994, ήταν ότι "...οιπεριεχόμενοι 

στην προκειμένη σύμβαση όροι είναι αδιαπραγμάτευτοι 
και είναι οι αυτοί για όλα τα μέλη της, ώστε να επιτυγχάνε¬ 
ται το ενιαίο και ομοιόμορφο τόσο της προστασίας όσο και 
της εκμετάλλευσης του έργου όλων των μελών της", επι- 
καλουμένη δηλαδή την αρχή της ίσης μεταχείρισης της 
προς όλους τους δημιουργούς. 

Ειδικότερα, όσον αφορά τα δικαιώματα των δημιουργών 
από τις πωλήσεις δίσκων/οά, μολονότι προέκυψε ότι η ΛΕ¬ 
ΠΙ συχνά έγινε αποδέκτης ερωτημάτων/αιτημάτων για τη 
δυνατότητα διαχείρισής τους από δημιουργούς ατομικώς, 
δεν έχει συναινέσει σε τέτοιο μερισμό σε καμμιά περίπτω¬ 
ση μέχρι σήμερα. Ρητά ή σιωπηρά, άμεσα ή έμμεσα η ΛΕ¬ 
ΠΙ παγίως αρνείται την είσπραξη των δικαιωμάτων μηχανι¬ 
κής αναπαραγωγής και διάθεσης ως διακριτή εξουσία του 
δημιουργού, η οποία μπορεί να γίνει αντικείμενο χωριστής 
εκμετάλλευσης από αυτόν. 

Προκειμένου να αιτιολογήσειτην εξάρτηση της σύναψης 
της ανωτέρω σύμβασης από την ανάθεση σε αυτήν της 
διαχείρισης του συνόλου των δικαιωμάτων του δημιουρ¬ 
γού η ΛΕΠΙ ισχυρίσθηκε ότι η συνολική διαχείριση αποβλέ¬ 
πει σε προστασία των συμφερόντων του δημιουργού από 
επιχειρήσεις ισχυρών οικονομικών συμφερόντων, ιδίως δι- 
σκογραφικών εταιριών, οι οποίες έχουν συστήσει θυγατρι¬ 
κές εκδοτικές εταιρίες, με τις οποίες συμβάλλονται οι δη¬ 
μιουργοί για την προώθηση τωνέργωντους. Υπ’ αυτήντην 
έννοια η ΛΕΠΙ θεωρεί ότι, εάν συναινούσε στη διάσπαση 
της διαχείρισης, οι παραπάνω εταιρίες θα αξίωναν από το 
δημιουργό, προκειμένου να αναλάβουν την προώθηση του 
έργου του, την εκχώρηση σε αυτές των μηχανικών του δι¬ 
καιωμάτων, τα οποία, όμως, ως θυγατρικές δισκογραφι- 
κών εταιριών, θα διαχειρίζονταν σε βάρος των δημιουργών 
και, ως εκ τούτου, η εν λόγω διαχείριση θα σήμαινε μείωση 
των εισοδημάτων, ιδίως των μη διασήμων δημιουργών. 

Η ΛΕΠΙ ισχυρίσθηκε, επίσης, ότι ο διαχωρισμός μηχανι¬ 
κών και εκτελεστικών δικαιωμάτων είναι συχνά ανέφικτος 
και καθιστά κατ’ επέκταση ανέφικτη τη χωριστή διαχείρισή 
τους και την όλη διαχείριση οικονομικά αναποτελεσματική. 
Τέλος, κατά την ΛΕΠΙ, η ατομική διαχείριση των μηχανικών 
δικαιωμάτων θα προσέκρουε σε δυσχέρειες αδειοδότη- 
σης και τεκμηρίωσης, οι οποίες θα είχαν αρνητικές συνέ¬ 
πειες στην είσπραξη των εκτελεστικών δικαιωμάτων. Συ¬ 
γκεκριμένα, αν οι δισκογραφικές επιχειρήσεις δεν λαμβά¬ 
νουν άδεια από την ΛΕΠΙ για την ηχογράφηση και διάθεση 
υλικών φορέων των πνευ ματικώ ν δη μιο υ ργη μάτων, η ΑΕ ΠI 
δεν θα γνωρίζει ποιο είναι το ηχογραφημένο έργο του κά¬ 
θε δημιουργού, ώστε να εισπράττει γι’ αυτόν τα αναλογού- 
ντα εκτελεστικά δικαιώματα. 

Γενικότερα, η ΛΕΠΙ υποστηρίζει ότι ο διαχωρισμός στη 
διαχείριση των δικαιωμάτων θα πλήξει τον ίδιο τον θεσμό 
της συλλογικής διαχείρισης και την αποτελεσματικότητα 
της λειτουργίας του στην πράξη. 

Β. Το εύλογο ή μη της άρνησης ενός ΟΣΔ να αναλάβειτη 
διαχείριση μερικών μόνον εξουσιών του περιουσιακού 
τους δικαιώματος έχει από ετών απασχολήσει τα όργανα 
εφαρμογής του κοινοτικού δικαίου του ανταγωνισμού. 

Το πλαίσιο για την εφαρμογή των κανόνων ανταγωνισμού 
στη σύμβαση ανάθεσης διαχείρισης πνευματικών δικαιωμά¬ 
των σε ΟΣΔ περιγράφεται σε απόφαση του ΔΕΚ ήδη από το 
1974. Πράγματι το Δικαστήριο στην απόφαση "ΒΒΤ/3ΑΒΑΜ 
καιΡΟΝΙΟΒ" (υπόθεση 0-127/73, Συλλογή 1974,159 επ.) δι¬ 
ευκρινίζει ότι για να κριθεί κατά πόσο οι όροι που προβλέπο- 
νται στο καταστατικό ενός ΟΣΔ ή στις συμβάσεις που αυτός 
συνάπτει με τα μέλη του είναι καταχρηστικοί, απαιτείται "να 


ληφθούν υπόψη όλα τα προκείμενα ενδιαφέροντα κατά τη 
διασφάλιση της ισορροπίας μεταξύ του ανωτάτου ορίου 
ελευθερίας για τους δημιουργούς, συνθέτες και εκδότες να 
διαθέτουν το έργο τους και της αποτελεσματικής διαχειρί- 
σεως των δικαιωμάτων τουςαπό επιχείρηση στην οποία δεν 
μπορούν στην πραγματικότητα να αποφύγουν να προσχω¬ 
ρήσουν" (σκέψη αρ. 8). 

Αποφασιστικής σημασίας για την κρίση αυτή είναι η αρ¬ 
χή της αναλογικότητας. Σύμφωνα με το ΔΕΚ "η αποτελε¬ 
σματική προστασία των δικαιωμάτων και συμφερόντων 
τους προϋποθέτει ότι η ένωση απολαύει θέσεως βασιζο- 
μένης σε εκχώρηση υπέρ αυτής από τους δημιουργούς 
εταίρους, των δικαιωμάτων τους κατά το αναγκαίο μέτρο, 
ώστε να δοθεί στη δράση της το απαιτούμενο μέγεθος και 
η απαιτούμενη σημασία" (σκέψη αρ. 10). Επομένως, "η υπο¬ 
χρεωτική εκχώρηση του συνόλου των δικαιωμάτωντου δη¬ 
μιουργού, παρόντων και μελλοντικών, χωρίς να γίνεται διά¬ 
κριση ανάμεσάτους μεταξύ των διαφόρων γενικά αναγνω¬ 
ρισμένων μορφών χρησιμοποιήσεώς, μπορεί να εμφανίζε¬ 
ται ως μη δίκαιη συναλλαγή" (σκέψη αρ. 12). Μετις σκέψεις 
αυτές το Δικαστήριο διαπίστωσε ότι καταχρηστική εκμε¬ 
τάλλευση κατά την έννοια του άρθρου 86 ΣυνθΕΚ (ήδη άρ¬ 
θρου 81 ΕΚ) "μπορεί να συνιστάτο γεγονός ότι επιχείρηση, 
επιφορτισμένη με την εκμετάλλευση δικαιωμάτων του δη¬ 
μιουργού, η οποία κατέχει δεσπόζουσα θέση κατά την έν¬ 
νοια του άρθρου 86, επιβάλλει στα μέλη της υποχρεώσεις 
όχι απαραίτητες για την πραγμάτωση του κοινωνικού της 
σκοπού και οι οποίες παρεμβάλλουν έτσι αδίκως εμπόδια 
στην ελευθερία του μέλους κατά την άσκηση του δικαιώ¬ 
ματος του δημιουργού" (σκέψη αρ. 15). 

Στο ίδιο πνεύμα ήταν και η απόφαση του ΔΕΚ στην υπό¬ 
θεση ΤουΐΓΉθΓ (υπόθεση 395/87, Συλλογή 1989, 2521), 
στην οποία έγινε δεκτό ότι "οι εταιρίες διαχειρίσεως επι¬ 
διώκουν νόμιμο σκοπό όταν προσπαθούν να διαφυλάξουν 
τα δικαιώματα και τα συμφέροντα των μελών τους έναντι 
των χρηστών εγγεγραμμένης μουσικής. Οι σχετικές συμ¬ 
βάσεις που συνάπτονται με τους χρήστες δεν μπορεί να θε¬ 
ωρηθούν ως περιοριστικές του ανταγωνισμού, κατά την 
έννοια του άρθρου 85, παρά μόνον αν η επίμαχη πρακτική 
υπερβαίνει τα όρια του αναγκαίου για την επίτευξη του 
σκοπού αυτού" (σκέψη 31). 

Ειδικότερα, με το ζήτημα της συνολικής ανάθεσης των 
δικαιωμάτων στον ΟΣΔ η Ευρωπαϊκή Επιτροπή ασχολήθη¬ 
κε για πρώτη φορά στην προαναφερθείσα υπόθεση 
"ΘΕΜΑ I". Η Επιτροπή έκρινε ότι είναι αντίθετος προς την 
απαγόρευση του άρθρου 86 ΣυνθΕΚ ο περιορισμός που 
επιβαλλόταν στα μέλη της ΘΕΜΑ να αποφασίζουν ελεύθε¬ 
ρα, αν με τακτική καταγγελία στο τέλος κάθε έτους της 
εξαετούς σύμβασης ανάθεσης θα αποσύρουν μεμονωμέ¬ 
νες κατηγορίες δικαιωμάτων από τη διαχείριση της ΘΕΜΑ, 
χωρίς να χάσουν την ιδιότητα του μέλους. Παράλληλα η 
Επιτροπή διέκρινε τις εξής κατηγορίες του περιουσιακού 
δικαιώματος του δημιουργού: 
α) το γενικό εκτελεστικό δικαίωμα, 
β) το δικαίωμα μετάδοσης, συμπεριλαμβανομένου του 
δικαιώματος της αναμετάδοσης, 
γ) το δικαίωμα κινηματογραφικής προβολής, 
δ) το δικαίωμα μηχανικής αναπαραγωγής και διάθεσης 
συμπεριλαμβανομένου του δικαιώματος της αναμετάδο¬ 
σης, 

ε) το δικαίωμα κινηματογραφικής παραγωγής, 
στ) το δικαίωμα παραγωγής, αναπαραγωγής, διάθεσης 
και αναμετάδοσης υλικών φορέων εγγραφής εικόνας, 

ζ) τα δικαιώματα εκμετάλλευσης από νέες τεχνολογικές 
εφαρμογές ή από μελλοντικές νομοθετικές μεταβολές. 

Περίπου ένα χρόνο αργότερα η Επιτροπή εξετάζοντας 
αίτημα αρνητικής πιστοποίησης της ΘΕΜΑ ανέπτυξε πε¬ 
ραιτέρω τις θέσεις της για τη σχέση ΟΣΔ με τα μέλη τους 
(απόφαση 72268/ΕΟΚ της 6.7.1972 "ΘΕΜΑ II", Επίσημη 
Εφημερίδα 19721166/22). Το αίτημα της ΘΕΜΑ αφορούσε 
εναλλακτικό τρόπο συμμόρφωσης προς την προηγούμενη 
απόφαση της Επιτροπής. Συγκεκριμένα, ζητούσε από την 
Επιτροπή να εγκρίνει ως ελάχιστο χρόνο για την ιδιότητα 
μέλους (και την ανάθεση ορισμένων τρόπων εκμετάλλευ¬ 
σης του πνευματικού δικαιώματος) την τριετία. Κατά τη 
διάρκεια της τριετίας τα μέλη θα δεσμεύονταν για την ανά¬ 
θεση ορισμένων τρόπων εκμετάλλευσης, ο αριθμός των 
οποίων θα αυξανόταν από επτά σε δώδεκα. Η απόσυρση 
ορισμένων από τους δώδεκα τρόπους θα ήταν, συνεπώς, 
εφικτή μετά την πάροδο εκάστης τριετίας. Σύμφωνα με 
τους ισχυρισμούς της ΘΕΜΑ, η ελάχιστη διάρκεια της ιδιό¬ 
τητας μέλους θα της παρείχε τη δυνατότητα να αντιμετω¬ 
πίσει τις πιέσεις προς τα μέλη της από ισχυρούς χρήστες, 
να την παρακάμψουν και να εκχωρήσουν σε αυτούς τα δι- 
καιώματά τους. 

Η Επιτροπή διαπίστωσε ότι η αξιολόγηση της χρονικής 
διάρκεια δέσμευσης ενός μέλους και ο καθορισμός μιας 
προθεσμίας, πέραν της οποίας η δέσμευση είναι καταχρη¬ 
στική , εξαρτάται από την έκταση της δέσμευσης. Υπ’ αυτήν 
την έννοια έκρινε ότι, αν επιμηκυνθεί η χρονική διάρκεια 
της δέσμευσης, η ισορροπία μεταξύ χρονικής διάρκειας 
και έκτασης της δέσμευσης μπορεί να διατηρηθεί, εφόσον 
δοθεί στα μέλη μεγαλύτερη ελευθερία διάθεσης των επί 
μέρους τρόπων εκμετάλλευσης των πνευματικών τους δι¬ 
καιωμάτων. Με αυτό το σκεπτικό η Επιτροπή δέχθηκε τη 
διάκριση σε δώδεκα τρόπους εκμετάλλευσης των πνευμα¬ 
τικών δικαιωμάτων των δημιουργών, τους εξής: 
α) το γενικό εκτελεστικό δικαίωμα, 
β) το δικαίωμα ραδιοφωνικής μετάδοσης, 
γ) το δικαίωμα δημόσιας εκτέλεσης των ραδιοφωνικά με¬ 
ταδιδόμενων έργων, 
δ) το δικαίωμα τηλεοπτικής μετάδοσης, 
ε) το δικαίωμα δημόσιας εκτέλεσης τηλεοπτικά μεταδι¬ 
δόμενων έργων, 

στ) το δικαίωμα κινηματογραφικής προβολής, 
ζ) το δικαίωμα μηχανικής αναπαραγωγής και διάθεσης, 
η) το δικαίωμα δημόσιας εκτέλεσης μηχανικά αναπαρα- 
χθέντων έργων, 

θ) το δικαίωμα κινηματογραφικής παραγωγής, 
ι) το δικαίωμα παραγωγής, αναπαραγωγής και διάθεσης 
υλικών φορέων εγγραφής εικόνας, 
ια) το δικαίωμα δημόσιας εκτέλεσης υλικών φορέων ει¬ 
κόνας, 

ιβ) τα δικαιώματα από τρόπους εκμετάλλευσης που προ¬ 
κύπτουν από την τεχνική εξέλιξη ή από μελλοντικές νομο¬ 
θετικές μεταβολές. 

Κατά συνέπεια, μετά από την τελευταία απόφαση τα μέ¬ 
λη της ΘΕΜΑ απέκτησαν δυνατότητα επιλογής, μετά από 
σχετική ειδοποίηση, είτε στο τέλος κάθε έτους της εξαε¬ 
τούς σύμβασης ανάθεσης να αποσύρουν από τη διαχείρι¬ 
ση της ΘΕΜΑ μια ή περισσότερες από τις επτά κατηγορίες 
δικαιωμάτων της "ΘΕΜΑ I" είτε στο τέλος τριετούς σύμβα¬ 
σης ανάθεσης να αποσύρουν από τη διαχείριση της ΘΕΜΑ 
μια ή περισσότερες από τις δώδεκα κατηγορίες εκμετάλ¬ 
λευσης της "ΘΕΜΑ II". 


Τελευταία και πρόσφατη απόφαση της Επιτροπής, σχε¬ 
τική με το ζήτημα της ανάθεσης επί μέρους εξουσιών του 
περιουσιακού δικαιώματος των δημιουργών, είναι η "Βαηρ- 
όαΙίθΓ & Ηοπίθπι ΘΙιπεΙο κατά 3ΑΘΕΜ" (υπόθεση ΘΟΜΡ/ 
Θ2/37.219 της 12.8.2002).Στην υπόθεση αυτή δυο δημι¬ 
ουργοί ζήτησαν να προσχωρήσουν στη 3ΑΘΕΜ για τη δια¬ 
χείριση του συνόλου των δικαιωμάτων τους με εξαίρεση 
δυο κατηγοριών. Η 3ΑΘΕΜ αρνήθηκε να τους δεχθεί επι¬ 
καλούμενη το άρθρο 34 του Καταστατικού της, κατά το 
οποίο θα έπρεπε οι δυο αυτές κατηγορίες να αποδεικνύε- 
ται ότι έχουν ανατεθεί σε άλλο φορέα διαχείρισης δικαιω¬ 
μάτων πνευματικής ιδιοκτησίας. Η Επιτροπή έκρινε ότι "η 
καταστατική υποχρέωση συλλογικής διαχείρισης μπορεί 
να θεωρηθεί καταχρηστική κατά την έννοια του άρθρου 82 
περ. α’ ΕΚ στο μέτρο που η υποχρέωση αυτή αποτελεί μη 
εύλογο όρο συναλλαγής" και ότι "η άρνηση από την πλευ¬ 
ρά της 3ΑΘΕΜ δεν θα πρέπει παρά να αποτελεί εξαίρεση 
και να βασίζεται σε αντικειμενικούς λόγους". Κατόπιν τού¬ 
του η 3ΑΘΕΜ αποφάσισε να τροποποιήσει το καταστατικό 
της προκειμένου να επιτρέψει την ατομική διαχείριση. Η 
τροποποίηση προέβλεπε ότι το Διοικητικό Συμβούλιο, κα¬ 
τόπιν αιτιολογημένου αιτήματος, μπορεί με αιτιολογημένη 
απόφασή του να δεχθεί ότι ένας δημιουργός εγκατεστη¬ 
μένος στην Ευρωπαϊκή Ένωση δεν αναθέτει κάποια δικαι- 
ώματάτου στη 3Α0ΕΜ ή σε άλλο ΟΣΔ. Η Επιτροπή διαπί¬ 
στωσε ότι η διάταξη αυτή δεν συνιστά αφεαυτής παράβα¬ 
ση του άρθρου 82 ΕΚ αλλ’ ότι είναι δυνατόν να υπάρξει κα¬ 
τάχρηση, αν η εφαρμογή του μέτρου αυτού μεταφραζόταν 
στην πραγματικότητα σε καταχρηστικές αρνήσεις ή σε δια¬ 
κριτική μεταχείριση έναντι δικαιούχων ενδιαφερομένων να 
αξιοποιήσουν την εξαίρεση ή αν στηριζόταν σε αιτιολογίες 
παντελώς ξένες προς την εξέλιξη των σχετικών αγορών. 

Γ. Η αυτονόητη ελευθερία κάθε δημιουργού να διαθέτει 
το περιουσιακό δικαίωμα επί του έργου του κατά τον τρό¬ 
πο που αυτός θεωρεί προσφορότερο, είναι φυσικό να πε¬ 
ριορίζεται, όταν ασκείται στο πλαίσιο της συλλογικής δια¬ 
χείρισης. Αυτό σημαίνει ότι πρέπει να εξασφαλίζεται η 
ελευθερία του δημιουργού να μην αναθέτει στον ΟΣΔ το 
σύνολο των εξουσιών του περιουσιακού του δικαιώματος 
αλλά να προβαίνει σε ατομική διαχείριση μιας ή περισσο¬ 
τέρων των εξουσιών αυτών, τόσο μάλλον που η ατομική 
διαχείριση ενισχύει καταρχήν το ηθικό μέρος των δικαιω¬ 
μάτων του δημιουργού (βλ. "ΒαηρόαΙίθΐ & Ηοπίθπι Θύπείο 
κατά 3ΑΘΕΜ", II.,1.3). Συγχρόνως όμως είναι αναγκαίο η 
άσκηση της ελεύθερης επιλογής του δημιουργού να μη θί¬ 
γει την αποτελεσματικότητα της συλλογικής διαχείρισης, 
με άλλα λόγια να μη θέτει σε κίνδυνο τις γενικές ισορρο¬ 
πίες που εγγυώνται την καλή λειτουργία της συλλογικής 
διαχείρισης. 

Στο πλαίσιο αυτό πρέπει να εξετάζεται, κατά πόσο οι 
εξουσίες, που ο δημιουργός επιθυμεί να ασκήσει ατομικά ή 
εν πόση περιπτώσει να αποσύρει από τη συλλογική διαχεί¬ 
ριση, είναι διακριτές υπό την έννοια ότι πράγματι μπορούν 
να αποτελόσουν αντικείμενο εκμετάλλευσης αυτοτελώς. 

Η Επιτροπή Ανταγωνισμού αναγνωρίζει ότι η τεχνολογι¬ 
κή εξέλιξη δεν επιτρέπει μια τελική κατηγοριοποίηση των 
εξουσιώντου δημιουργού και ότι η διαίρεση σε κατά το δυ¬ 
νατόν περισσότερες κατηγορίες ενισχύει την ελευθερία 
επιλογής του. Υπό την έννοια αυτή η Επιτροπή λαμβάνο- 
ντας υπόψη τη σχέση μεταξύ έκτασης και χρονικής διάρ¬ 
κειας της δέσμευσης του δημιουργού αφενός και το γεγο¬ 
νός ότι η χρονική διάρκεια των συμβάσεων ανάθεσης με¬ 
ταξύ της ΑΕΠΙ και των δημιουργών της είναι τριετής αφε- 

τέρου, προσανατολίζεται στην διάκριση των εξουσιών σε 
δώδεκα κατηγορίες, όπως αυτές περιγράφονται στην από¬ 
φαση "ΘΕΜΑ II" της Ευρωπαϊκής Επιτροπής διευκρινίζο¬ 
ντας συγχρόνως ότι θεωρεί την κατηγοριοποίηση αυτή εν¬ 
δεικτική ως επιδεχόμενη ενδεχομένως περαιτέρω διακρί¬ 
σεις. 

Με αυτό το σκεπτικό η Επιτροπή εκτιμά ότι το δικαιολο¬ 
γημένο ή μη της άρνησης της ΑΕΠΙ να δεχθεί τη μερική 
ανάθεση εξουσιών των δημιουργών και η εμμονή της στην 
συνολική ανάθεση πρέπει να κριθεί με βάση τις κατηγορίες 
της "ΘΕΜΑ II". Αυτό σημαίνει ότι η γενικευμένη άρνηση της 
ΑΕΠΙ να αναλάβει μερική διαχείριση δεν συνδεόταν με το 
εφικτό ή μη του διαχωρισμού. Το επιχείρημα της ΑΕΠΙ ότι 
η διάκριση μεταξύ μηχανικών και εκτελεστικών είναι ανέφι¬ 
κτη δεν επιβεβαιώνεται από τη διεθνή πρακτική, όπως εν 
προκειμένω από την πρακτική της ΘΕΜΑ, αλλά και από τις 
συμβάσεις μεταξύ των ΟΣΔ. Η ίδια η ΑΕΠΙ αναφερόμενη 
στηνπερίπτωση Μαμαγκάκη, ο οποίος ως μέλοςτηςΘΕΜΑ 
εισπράττει μέσω αυτής από την ΑΕΠΙ μόνον εκτελεστικά, 
αναφέρει ότι τα προβλήματα σε τέτοιες περιπτώσεις δεν 
παρακάμπτονται αλλά η ΑΕΠΙ είναι, με βάση συμβάσεις 
αμοιβαιότητας, υποχρεωμένη να εισπράττει μόνοντα εκτε¬ 
λεστικά. Η Επιτροπή αδυνατεί να κατανοήσει, πως μια σύμ¬ 
βαση αμοιβαιότητας είναι δυνατόν να υποχρεώνει έναν 
ΟΣΔ σε κάτι το ανέφικτο, όπως άλλωστε και δεν αντιλαμ¬ 
βάνεται, γιατί κάτι που για άλλους ΟΣΔ είναι σύνηθες, είναι 
ανέφικτο για την ΑΕΠI. 

Περαιτέρω, εξεταστέο, κατά πόσο τα επιχειρήματα της 
ΑΕΠΙ δικαιολογούν εν προκειμένω την άρνηση μερικής 
ανάθεσης: 

Όπως προαναφέρθηκε, βασικό επιχείρημα της ΑΕΠΙ 
υπέρ της συλλογικής ανάθεσης υπήρξε η ανάγκη προστα¬ 
σίας των δημιουργών από τους εκδότες, οι οποίοι θα έχουν 
την τάση να διαχειρίζονται τα εκχωρηθέντα δικαιώματα εις 
βάρος των συμφερόντων των δημιουργών. Ο κίνδυνος αυ¬ 
τός, μολονότι δεν είναι απλώς και μόνον θεωρητικός, φαί¬ 
νεται εντούτοις ότι στην Ελλάδα αλλά και γενικότερα στην 
Ευρώπη δεν είναι άμεσος. Ιδίως από την ακροαματική δια¬ 
δικασία προέκυψε ότι στην Ελλάδα ελάχιστοι δημιουργοί 
έχουν μέχρι σήμερα αποφασίσει την εκχώρηση των δικαι¬ 
ωμάτων τους σε εκδότες και ότι μάλιστα μεταξύ των μελών 
της συγκαταλέγονται και εκδοτικές επιχειρήσεις. Όσον 
αφορά τον ευρύτερο ευρωπαϊκό χώρο στην απόφαση 
"ΒαηςόαΙΙθΓ & Ηοπίθιπ ΘΙιπδΙο κατά 8ΑΘΕΜ" η Ευρωπαϊκή 
Επιτροπή διαπίστωσε ότι "οι δημιουργοί παραμένουν σχε¬ 
δόν στο σύνολό τους προσκολλημένοι στη συλλογική δια¬ 
χείριση" (ό.π., II.,1.3). Σε κάθε περίπτωση, για να θεωρηθεί 
δικαιολογημένη η άρνηση της ΑΕΠΙ να δεχθεί μερική ανά¬ 
θεση, δεν αρκεί η γενική επίκληση ορισμένων κινδύνων 
αλλ’ η απόδειξη ότι οι κίνδυνοι αυτοί είναι άμεσοι και σο¬ 
βαροί και ότι τα μέτρα, με τα οποία η ΑΕΠΙ αντιδρά για την 
αντιμετώπισή τους είναι κατάλληλα και αναγκαία και ότι 
δεν υπερβαίνουν το μέτρο που επιτάσσει η αρχή της ανα- 
λογικότητας. 

Το αυτό ισχύει και για το επιχείρημα της ΑΕΠΙ περί μείω¬ 
σης της αποτελεσματικότητας της συλλογικής διαχείρι¬ 
σης σε περίπτωση ατομικής εκμετάλλευσης των δικαιωμά¬ 
των μηχανικής αναπαραγωγής και διάθεσης. Η απλή επί¬ 
κληση του λόγου αυτού χωρίς συγκεκριμένη απόδειξη των 
αρνητικών συνεπειών στην αποτελεσματικότητα της συλ¬ 
λογικής διαχείρισης και της έκτασής τους, ώστε να μπορεί 
να εκτιμηθεί κατά πόσο η άρνηση της ατομικής διαχείρισης 
σε συγκεκριμένη κατηγορία είναι αναγκαία και απαραίτητη 


στο πλαίσιο της στάθμισης των εκατέρωθεν συμφερόντων 
με τήρηση της αρχήςτης αναλογικότητας, δεν αποτελεί δι¬ 
καιολογία επαρκή για να θέσει την άρνηση της ΑΕΠΙ εκτός 
πεδίου εφαρμογής της απαγόρευσης του άρθρου 2 Ν. 
703/77. 

Η ΑΕΠΙ κατά την ακροαματική διαδικασία επικαλέσθηκε 
επανειλημμένως την απόφαση "ΘΕΜΑ III" της Ευρωπαϊκής 
Επιτροπής, η οποία διαπίστωσε ότι δεν ήταν αντίθετη προς 
το άρθρο 86 ΣυνθΕΚ η τροποποίηση του καταστατικού της 
ΘΕΜΑ, με την οποία προβλεπόταν ότι "ο δικαιούχος δεν δι¬ 
καιούται να παρέχει σε αντισυμβαλλομένους της ΘΕΜΑ ή 
σε άλλες εταιρίες εκμετάλλευσης, άμεσα ή έμμεσα, δικαί¬ 
ωμα συμμετοχής στις εισπράξεις του, ώστε αυτοί να προ¬ 
βαίνουν σε αδικαιολόγητη προνομιακή μεταχείριση σε ορι¬ 
σμένα έργα του δικαιούχου, όταν χρησιμοποιούν το ρε¬ 
περτόριο της ΘΕΜΑ" (απόφαση 82/204/ΕΟΚ της 
4.12.1981, Επίσημη Εφημερίδα ΕΚ 1982 194/12). Η από¬ 
φαση αυτή, ωστόσο, δεν λειτουργεί ως επιχείρημα υπέρ 
της συνολικής ανάθεσης αλλ’ επιβεβαιώνει την άποψη ότι 
κάθε άρνηση της ΑΕΠΙ πρέπει να δικαιολογείται από τα 
εκάστοτε πραγματικά περιστατικά και ότι κατ’ εφαρμογή 
της αρχής της αναλογικότητας δυνατόν να υπάρχουν και 
ηπιότεροι τρόποι από την άρνηση της ατομικής διαχείρι¬ 
σης για μια ή περισσότερες κατηγορίες εξουσιών προς 
προστασία της συλλογικής διαχείρισης, όπως εν προκει¬ 
μένω η απαγόρευση από τον ΟΣΔ συμβάσεων, όπως αυ¬ 
τών, στις οποίες αναφερόταν η τροποποίηση του καταστα¬ 
τικού της ΘΕΜΑ στην απόφαση "ΘΕΜΑ III". 

Επιπλέον, δεν απεδείχθη ότι η αδειοδότηση για τη μηχα¬ 
νική αναπαραγωγή από τον δημιουργό και όχι από την ΑΕ- 
ΠΙ δημιουργεί προβλήματα τεκμηρίωσης και κατ’ επέκτα¬ 
ση προβλήματα είσπραξης εκτελεστικών δικαιωμάτων που 
θα δικαιολογούσαν την άρνηση της χωριστής διαχείρισης 
των εξουσιών μηχανικής αναπαραγωγής και διάθεσης. Πέ¬ 
ραν του ότι η ελλιπής τεκμηρίωση του δημιουργού προς 
την ΑΕΠΙ θα αποτελούσε αντισυμβατική συμπεριφορά, θα 
απέβαινε επιπλέον εις βάρος του ασκούντος ατομική δια¬ 
χείριση. Ενόψει αυτού είναι ευλόγως αναμενόμενο ότι ο 
δημιουργός θα μεριμνήσει για την παροχή επαρκών στοι¬ 
χείων για το έργο του στην ΑΕΠΙ, προκειμένου να διευκο¬ 
λύνει την είσπραξη των εκτελεστικών δικαιωμάτων του. 

Ενόψει των ανωτέρω η γενικευμένη άρνηση της ΑΕΠΙ να 
δεχθεί μερική ανάθεση εκμετάλλευσης δικαιωμάτων μου¬ 
σικών δημιουργών, όπως αυτή εκφράσθηκε ιδίως, αλλ’ όχι 
μόνο, στην περίπτωση του συνθέτη Σταύρου Ξαρχάκου, 
συνιστά καταχρηστική εκμετάλλευση δεσπόζουσας θέσης 
κατά την έννοια του άρθρου 2 Ν. 703/77 ενόψει και του ότι 
ούτε η στάση της στο αίτημα του συγκεκριμένου δημιουρ¬ 
γού μπορεί να εκληφθεί ως δικαιολογημένη άρνηση ούτε 
τα επιχειρήματα που αυτή προέβαλε κατά την ενώπιον της 
Επιτροπής Ανταγωνισμού διαδικασία δικαιολογούντην εμ¬ 
μονή της ΑΕΠΙ για ανάθεση της διαχείρισης του συνόλου 
των εξουσιών του δημιουργού. 

Αν για τη μη εφαρμογή του άρθρου 2 Ν. 703/77 σε περι¬ 
πτώσεις άρνησης της ατομικής διαχείρισης σε ορισμένη 
κατηγορία εξουσιών αρκούσε μια γενική επίκληση της μεί¬ 
ωσης της οικονομικής αποτελεσματικότητας της συλλογι¬ 
κής διαχείρισης, το δικαίωμα του δημιουργού για άσκηση 
ατομικής διαχείρισης ορισμένων εξουσιών ουσιαστικά θα 
αναιρείτο. 

Η άρνηση της ΑΕΠΙ να αναλάβει τη διαχείριση ορισμένων 
μόνον εξουσιών, δυνατόν να μην εμπίπτει στην απαγόρευ¬ 
ση του άρθρου 2 Ν. 703/77, εφόσον είναι ειδικώς αιτιολο- 

γημένη, έτσι ώστε στο πλαίσιο της στάθμισης των εκατέ¬ 
ρωθεν συμφερόντων για συλλογική διαχείριση αφενός και 
ατομική διαχείριση αφετέρου, να είναι επαληθεύσιμοι οι 
λόγοι που υπαγορεύουν τη συνολική ανάθεση αλλά και η 
τήρηση της αρχής της αναλογικότητας, η οποία πρέπει να 
διέπει τα μέτρα που λαμβάνονται για την προστασία της 
συλλογικής διαχείρισης. 

Δ. Η ΑΕΠΙ ισχυρίσθηκε ότι παρά τη γενικότητα της διατύ¬ 
πωσης της σύμβασης ανάθεσης ουσιαστικά επέτρεπε εν 
μέρει την ατομική διαχείριση. Από την ακροαματική διαδι¬ 
κασία και την εκτίμηση των υποβληθέντων εγγράφων απε- 
δείχθη ότι επιτρέπεται στους δημιουργούς να διαθέτουν 
και διαχειρίζονται ατομικώς: 

(α) το λεγόμενο ως "καλλιτεχνικό δικαίωμα" ήτοι το μη¬ 
χανικό δικαίωμα πρώτης ηχογράφησης του έργου, το 
οποίο διαπραγματεύεται και εισπράττει απευθείας ο δημι¬ 
ουργός από τις δισκογραφικές εταιρίες (πέραν των ει- 
σπραττομένων από την ΑΕΠΙ δικαιωμάτων για την εγγρα¬ 
φή και αναπαραγωγή του αυτού έργου), χωρίς την παρέμ¬ 
βαση της ΑΕΠΙ, 

(β) την αμοιβή που καταβάλλεται στον δημιουργό για την 
σύνθεση πρωτότυπης μουσικής που θα χρησιμοποιηθεί ως 
επένδυση κινηματογραφικήςταινίας ή διαφημιστικού σποτ 
(μηχανικό δικαίωμα), η οποία εισπράττεται απευθείας από 
τον δημιουργό, 

(γ) την αμοιβή που καταβάλλεται στον δημιουργό για την 
σύνθεση πρωτότυπης μουσικής που θα χρησιμοποιηθεί ως 
επένδυση πολυμέσου (μηχανικό δικαίωμα), η οποία ει- 
σπράττεται απευθείας από τον δημιουργό, 

(δ) την αμοιβή που καταβάλλεται στον δημιουργό για την 
σύνθεση πρωτότυπης μουσικής η οποία θα χρησιμοποιη¬ 
θεί ως επένδυση θεατρικής παράστασης, η οποία ει- 
σπράττεται απευθείας από τον δημιουργό. 

Η ΑΕΠΙ μπορεί να αναλάβει (κατόπιν εντολής του δημι¬ 
ουργού) να εισπράξειτην αμοιβή του δημιουργού σε όλες 
τις ανωτέρω περιπτώσεις, χωρίς να εισπράξει προμήθεια. 

Δεδομένου ότι η ανωτέρω διαχείριση από τους δημιουρ¬ 
γούς ασκείται "κατόπιν αδείας της ΑΕΠΙ", αμφισβητείται, 
αν πρόκειται κατά κυριολεξία για ατομική διαχείριση. 
Εντούτοις, η πρακτική αυτή αφενός δεν αναιρείτο γεγονός 
της άρνησης της ΑΕΠΙ να αναλάβει τη διαχείριση μόνον 
ενός μέρους των δικαιωμάτων του δημιουργού (π.χ. μόνον 
εκτελεστικών ή μόνον μηχανικών, όπως ζητήθηκε από τον 
συνθέτη Στ. Ξαρχάκο) και αφετέρου αποδεικνύει ότι η σύμ¬ 
βαση ανάθεσης ουσιαστικά δεν αποτυπώνει τις σχέσεις 
μεταξύ ΑΕΠΙ και δημιουργών. 

Η αναντιστοιχία μεταξύ του κειμένου της σύμβασης και 
της εφαρμογής της στην πράξη μπορεί, βεβαίως, να λει¬ 
τουργεί υπέρ των δημιουργών, υπό την έννοια ότι οι σχέ¬ 
σεις είναι πιο ευέλικτες από την εντύπωση που δημιουργεί 
το κείμενο της σύμβασης. Σε άλλες περιπτώσεις, ωστόσο, 
λειτουργεί εις βάρος τους, αφού δημιουργεί αβεβαιότητα 
ως προς το ακριβές περιεχόμενο των όρων της σύμβασης 
και επομένως ως προς την έκταση των δικαιωμάτων τους. 
Τα εύλογα ερωτηματικά που δημιουργήθηκαν σε ορισμέ¬ 
νους δημιουργούς ως προς τη δυνατότητα ατομικής δια¬ 
χείρισης των δικαιωμάτων μηχανικής αναπαραγωγής και 
διάθεσης και η δυνατότητα της ΑΕΠΙ να αρνείται τη συναί¬ 
νεση σε αυτό το είδος διαχείρισης άλλως η τάση για παρα¬ 
πομπή των ενδιαφερομένων σε συζητήσεις αντί της παρο¬ 
χής σαφών απαντήσεων οφείλονται σε μεγάλο βαθμό στην 
διατύπωση της σύμβασης ανάθεσης. Ένα κείμενο σύμβα¬ 
σης που αποκλείει κατά τρόπο γενικό και κατηγορηματικό 


την ατομική διαχείριση, είναι βέβαιο ότι αποθαρρύνει τον 
δημιουργό να ζητήσει ατομική διαχείριση ορισμένων κατη¬ 
γοριών εξουσιών του, ακόμη και αν ήθελε υποτεθεί ότι το 
αίτημα αυτό θα γινόταν τελικώς δεκτό. 

Ενόψει των ανωτέρω, η δυνατότητα διάσπασης πρέπει 
να απεικονίζεται σε συμβατικό τύπο και μάλιστα κατά τρό¬ 
πο που να συμμορφώνεται με τις σύγχρονες ανάγκες. Η 
ΑΕΠI δηλ. οφείλει να αναφέρει στην σύμβαση ανάθεσης τις 
κατηγορίες μορφών χρήσης των περιουσιακών δικαιωμά¬ 
των, οι οποίες θα πρέπει να είναι τουλάχιστον οι απαριθ- 
μούμενες στην απόφαση ΘΕΜΑ II, να προβλέπει ρητά τη 
δυνατότητα των δημιουργών να διατηρούν εκτός της σύμ¬ 
βασης ανάθεσης ορισμένες κατηγορίες μορφών χρήσεως 
των περιουσιακών τους δικαιωμάτων που μπορούν να δια¬ 
χειρίζονται ατομικώς καθώς και την υποχρέωση της ΑΕΠΙ 
να αιτιολογεί πλήρως τυχόν άρνησή της στο σχετικό αίτη¬ 
μα του αντισυμβαλλομένου της. 

VIII. Επίτου δευτέρου, τρίτου και τετάρτου λόγου καταγ¬ 
γελίας 

Α. 0 δεύτερος λόγος καταγγελίας (το ύψος της προμή¬ 
θειας της ΑΕΠΙ) 

Μια από τις μορφές καταχρηστικής εκμετάλλευσης δε¬ 
σπόζουσας θέσης αποτελεί η επιβολή υπέρμετρα υψηλών 
τιμών. Σύμφωνα με την καταγγελία οι προμήθειες που 
απαιτεί η ΑΕΠΙ για τις παρεχόμενες από αυτήν υπηρεσίες 
είναι υπέρμετρα υψηλές και υπ’ αυτήν την έννοια στοιχειο¬ 
θετούν συνιστούν κατάχρηση του άρθρου 2 Ν. 703/77. 

Σύμφωνα με την πρακτική του κοινοτικού δικαίου του 
ανταγωνισμού καταχρηστικά υψηλή δεν είναι μόνον η τιμή 
(εν προκειμένω η προμήθεια) που ενσωματώνει υπερβολι¬ 
κό κέρδος αλλά και εκείνη που προκύπτει λόγω των υψη¬ 
λών λειτουργικών εξόδων ενός ΟΣΔ, στο μέτρο που αυτά 
οφείλονται στη συναφή με την έλλειψη ανταγωνισμού διοι¬ 
κητική ακαμψία του ΟΣΔ (βλ. απόφαση "Τουιτπθΐ·", ό.π., 
σκέψη 42, ΔΕΚ απόφαση της 13.7.89, υπόθεση 0-110/88 
"ΡΓαπσοίε Ευοαζεαυ κλπ. κατά δοοίθΐθ άσε ΑυΐσυΓε, Οοπι- 
ροείΙθϋΓε θΙ ΕάίΙθυΓε (3ΑΟΕΜ)", Συλλογή 1989, 2811, σκέ¬ 
ψη 29). 

Ο καταχρηστικόςχαρακτήραςτηςτιμήςτης επιχείρησης 
με δεσπόζουσα θέση προσδιορίζεται από τη σύγκριση της 
τιμής με εκείνη που θα διαμορφωνόταν υπό συνθήκες 
ανταγωνισμού. Ως μέτρο σύγκρισης μπορεί να χρησιμεύει 
είτε η τιμή που διαμορφώνεται σε μια γεωγραφικά διαφο¬ 
ρετική αγορά, υπό συνθήκες ανταγωνισμού, είτε μια "τε¬ 
χνητή" τιμή που προκύπτει από το κόστος συν ένα εύλογο 
περιθώριο κέρδους. Διαφορές μεταξύ της υπό κρίση αγο¬ 
ράς και της συγκρίσιμης αγοράς, μπορούν να λαμβάνονται 
υπόψη με κάποιες προσαυξήσεις στη συγκρίσιμη τιμή. 

Δεδομένου ότι η καταχρηστική συμπεριφορά μπορεί να 
γίνει δεκτή, όταν η συμπεριφορά αυτή υπερβαίνει σαφώς 
τα όριατης συμπεριφοράς που θα είχε εκδηλωθεί υπό συν¬ 
θήκες ανταγωνισμού, μια υψηλή τιμή επιχείρησης με δε¬ 
σπόζουσα θέση δεν είναι καταχρηστική κάθε φορά που 
υπερβαίνει την "υποθετική" ανταγωνιστική τιμή, αλλά μό¬ 
νον όταν η υπέρβαση αυτή είναι σημαντική. 

Προκειμένου να ελέγξει το ουσιαστικά βάσιμο του δεύ¬ 
τερου λόγου της καταγγελίας η Επιτροπή θεωρεί σκόπιμο 
τον προσανατολισμό προς το κριτήριο της σύγκρισης των 
τιμών της ΑΕΠΙ με τις τιμές αντίστοιχων αλλοδαπών ΟΣΔ. 
Η επιλογή αυτή δεν δικαιολογείται μόνον από το γεγονός 
ότι η μέθοδος της σύγκρισης προς μιατεχνητή τιμή είναι λι¬ 
γότερο ασφαλής, αφού η ίδια η κατασκευή τηςτεχνητήςτι- 
μής προσκρούει στις δυσχέρειες του προσδιορισμού αφε- 

νός του κόστους (αλλά εν μέρει και της σκοπιμότητάς του) 
ανά κατηγορία δικαιώματος και αφετέρου του "εύλογου" 
περιθωρίου κέρδους, αλλά και από την ιδιαιτερότητα της 
υπό κρίση αγοράς. Πράγματι, το γεγονός ότι οι ΟΣΔ διε¬ 
θνώς αποτελούν στη συντριπτική τους πλειοψηφία μονο¬ 
πωλιακές επιχειρήσεις, διευκολύνει τη σύγκριση, αφού η 
συμπεριφορά της υπό κρίση επιχείρησης, εν προκειμένω 
της ΑΕΠΙ, δεν γίνεται με επιχειρήσεις που λειτουργούν υπό 
ανόμοιες συνθήκες (υπό συνθήκες ανταγωνισμού). Όπως 
είναι φυσικό, ότανη σύγκριση ορισμένων τιμών δεν γίνεται 
με αντίστοιχες ανταγωνιστικές τιμές αλλά με τιμές που δια¬ 
μορφώνονται υπό παρόμοιες συνθήκες (εν προκειμένω 
μονοπωλιακές) ο καταχρηστικός χαρακτήρας της εξετα¬ 
ζόμενης τιμής δεν είναι απαραίτητο να βρίσκεται σε υπέρ¬ 
μετρη απόκλιση από εκείνη της τιμής σύγκρισης. 

Στις αποφάσεις "ΤουιτιίθΓ' και Τυοαζθαυ" το Δικαστήριο 
Ευρωπαϊκών Κοινοτήτων δέχθηκε το κριτήριο της σύγκρι¬ 
σης με ομοειδείς επιχειρήσεις σε γεωγραφικά διαφορετι¬ 
κές αγορές. Κρίνοντας επί προδικαστικών ερωτημάτων 
σχετικά με τους όρους που η 3Α0ΕΜ επέβαλε σε χρήστες, 
το ΔΕΚ διευκρίνισε ότι "όταν μία επιχείρηση κατέχουσα δε¬ 
σπόζουσα θέση επιβάλλει, για τις υπηρεσίες που παρέχει, 
τιμές αισθητά υψηλότερες από αυτές που εφαρμόζονται 
σε άλλα κράτη μέλη και όταν η σύγκριση των επιπέδων των 
τιμών έχει πραγματοποιηθεί επί ομοιομόρφου βάσεως, η 
διαφορά αυτή πρέπει να θεωρηθεί ως ένδειξη καταχρήσε- 
ωςτης δεσπόζουσας θέσης. Στην περίπτωση αυτή εναπό¬ 
κειται στην ενδιαφερόμενη επιχείρηση να δικαιολογήσειτη 
διαφορά, επικαλούμενη αντικειμενικές διαφορές μεταξύ 
της καταστάσεωςτου οικείου κράτους μέλους και της κα- 
ταστάσεως που επικρατεί σε όλα τα κράτη μέλη" Σκέψεις 
38 και 25 αντιστοίχως). Στην παρατήρηση της 3Α0ΕΜ πε¬ 
ρί περιστάσεων που δικαιολογούσαν τη διαφορά το Δικα¬ 
στήριο υπογράμμισε ότι οι ιδιομορφίες που ισχύουν στα 
διάφορα κράτη μέλη "δεν μπορούν να εξηγήσουν μια πολύ 
αισθητή διαφορά μεταξύ των συντελεστών των επιβαλλό¬ 
μενων δικαιωμάτων" (σκέψεις 40 και 27 αντιστοίχως) και 
διατύπωσε την άποψη ότι "η σύγκριση με την κατάσταση 
στα άλλα κράτη μέλη μπορεί να παράσχει αξιόπιστες εν¬ 
δείξεις όσον αφορά την ενδεχόμενη κατάχρηση της δε¬ 
σπόζουσας θέσης μιας εθνικής εταιρίας διαχειρίσεως δι¬ 
καιωμάτων του δημιουργού" (σκέψεις 42 και 30 αντιστοί- 
χως). Και το ΔΕΚ κατέληξε στο συμπέρασμα ότι "εθνική 
εταιρία διαχειρίσεως δικαιωμάτων του δημιουργού κατέ¬ 
χουσα δεσπόζουσα θέση σε σημαντικό τμήμα της κοινής 
αγοράς επιβάλλει μη δίκαιους όρους συναλλαγής όταν τα 
δικαιώματα που επιβάλλει στις δισκοθήκες είναι αισθητώς 
υψηλότερα από τα επιβαλλόμενα σε άλλα κράτη μέλη, 
εφόσον η σύγκριση του ύψους των τιμολογίων έγινε σύμ¬ 
φωνα με την ίδια βάση. Δεν συμβαίνει το ίδιο αν η εν λόγω 
εταιρία διαχειρίσεως δικαιωμάτων είναι σε θέση να δικαιο¬ 
λογήσει μια τέτοια απόκλιση βασιζόμενη σε αντικειμενικές 
και κρίσιμες διαφορές μεταξύ της διαχείρισης των δικαιω¬ 
μάτων του δημιουργού στο οικείο κράτος μέλος και της 
διαχείρισης στα άλλα κράτη μέλη" (σκέψεις 46 και 33 αντι- 
στοίχως). 

Ως προς το ύψος των παρακρατήσεων (προμηθειών) για 
τα μηχανικά δικαιώματα και ειδικότερα για τα των φωνο¬ 
γραφικά δικαιώματα, το οποίο, όπως προέκυψε από την 
ενώπιον της Επιτροπής διαδικασία, κυρίως ενδιαφέρει 
τους δημιουργούς, η ΑΕΠΙ ισχυρίζεται ότι η προμήθειάτης 
δικαιολογημένα είναι υψηλότερη από την αντίστοιχη προ¬ 
μήθεια άλλων ΟΣΔ, δεδομένου ότι ο αριθμός των δίσκων 


(Οϋε), επίτων οποίων εισπράττονται δικαιώματα είναι στην 
Ελλάδα σημαντικά πιο περιορισμένος από τον αντίστοιχο 
άλλων κρατών μελών, στα οποία ισχύουν μικρότερες προ¬ 
μήθειες και η είσπραξη των δικαιωμάτων γίνεται στην περί¬ 
πτωση της, κατ’ αντίθεση προς τα ισχύοντα στους περισ¬ 
σότερους ΟΣΔ, απολογιστικά. Ενώ δηλ. η προμήθεια άλ¬ 
λων ΟΣΔ υπολογίζεται μετά την αφαίρεση των εξόδων δια¬ 
χείρισης, στην περίπτωση της ΑΕΠΙ τα έξοδα καταλογίζο¬ 
νται στην προμήθειά της. Επιπλέον κόστος προκύπτει, κα¬ 
τά την ΑΕΠΙ, από τη μετατροπή των Διεθνών Βάσεων Δε¬ 
δομένων στο ελληνικό αλφάβητο και από τις ιδιοτυπίες της 
ελληνικής αγοράς, όπως η ανεπαρκής προστασία των 
πνευματικών έργων και η αντιστοίχως μεγάλη έκταση της 
πειρατείας. Τέλος, η ΑΕΠΙ επισημαίνει ότι το σχέδιο της νέ¬ 
ας Σύμβασης των Καννών, μεταξύ ΟΣΔ και των πέντε με¬ 
γάλων εκδοτών, η οποία πρόκειται να υπογράφει, κατα¬ 
τάσσει την Ελλάδα μαζί με με την Πορτογαλία και την Ιρ¬ 
λανδία στην ομάδα με την υψηλότερη προμήθεια, πράγμα 
που επιβεβαιώνει την ιδιαιτερότητα της ελληνικής αγοράς. 
Συγκεκριμένα το σχέδιο σύμβασης προβλέπει, σύμφωνα 
πάντα με την ΑΕΠΙ, ύψος προμήθειας για τα δικαιώματα 
που θα προκύψουν από το συμβόλαιο ΒΙΕΜ/ΙΡΡΙ προμή¬ 
θεια 18,5% για το έτος 2003, 17% για το 2004 και 16% για 
το 2005 και εφεξής. 

Ειδικότερα, ιδιαίτερη σημασία για τον προσδιορισμό του 
ύψους της προμήθειας αποδίδει η ΑΕΠΙ στον κύκλο εργα¬ 
σιών. Κατά την ίδια "η "γραμμή παραγωγής" των μηχανικών 
της ΑΕΠΙ, δηλ. η φροντίδα για την είσπραξη των δικαιωμά¬ 
των...είναι δαπάνες με τις οποίες επιβαρύνεται η ΑΕΠΙ, το 
ύψος των οποίων δεν μεταβάλλεται μεταβαλλομένων των 
δικαιωμάτων". Υπ’ αυτήντην έννοια, αντο συνολικό κόστος 
διαιρεθεί με μικρό αριθμό πωλήσεων οά, τότε το κόστος 
που αναλογεί σε κάθε πωλούμενο οά είναι μεγάλο, το δε 
κόστος αυτό μειώνεται με την αύξηση του αριθμού των πω¬ 
λουμένων οά. 

Έχοντας υπόψη τα όσα προέκυψαν από την ενώπιον της 
διαδικασία η Επιτροπή εκτιμά, ότι η προμήθεια της ΑΕΠΙ 
για τα μηχανικά δικαιώματα είναι καταχρηστικά υψηλή. Ει¬ 
δικότερα, όσον αφοράτα φωνογραφικά δικαιώματα, για τα 
οποία η προμήθεια της ΑΕΠΙ ανέρχεται σήμερα σε 21%, 
οποιαδήποτε σύγκριση με άλλον ΟΣΔ υποδεικνύει μια προ¬ 
φανή απόκλιση προς τα επάνω της προμήθειας της ΑΕΠΙ. 
Σύμφωνα μετά στοιχεία που προσκόμισες ίδια η ΑΕΠΙ κα¬ 
νένας άλλος ΟΣΔ πλην του Πορτογαλικού (9%-20%) δεν 
πλησιάζει το ύψος προμήθειας της ΑΕΠΙ. Πράγματι, κατά 
τον προσκομισθέντα πίνακα παρακρατήσεων, που αποδί¬ 
δει τα παραρτήματα της Σύμβασης των Καννών, με εξαί¬ 
ρεση τα λεγομένα συμβόλαια κεντρικοποιημένης άδειας 
(οθπίΓαΙ Ιίοθποίπς 39Γθθπΐθπΐ5), ο Αυστριακός ΟΣΔ παρα¬ 
κρατεί 8%, ο Ιταλικός 8%, ο ΝΩΒ για Δανία, Σουηδία, Νορ¬ 
βηγία, Φιλανδία, Λιθουανία, Εσθονία και Ισλανδία 8%- 
12,5%, ο Γερμανικός 8%, ο Ελβετικός 10%, ο Ολλανδικός 
12,5%, ο Αγγλικός 12,5%, ο Βελγικός 12%-15%, ο Γαλλικός 
6,8%-15%. Τα διαθέσιμα στοιχεία για την προμήθεια των 
μηχανικών του Ιρλανδικού ΟΣΔ είναι 10% ενώ του Ουγγρι¬ 
κού και Τσέχικου ΟΣΔ 11 % και 10% αντιστοίχως (σύμφωνα 
με έγγραφα που προσκομίζουν οι καταγγέλλοντες και δεν 
αμφισβήτησε η καθής). 

Λαμβάνοντας υπόψη το επιχείρημα της ΑΕΠΙ περί αντι- 
στοιχίαςτου ύψους προμήθειας μετο μέγεθος της αγοράς 
η Επιτροπή διαπιστώνει, με βάση τα προσκομισθέντα από 
την ΑΕΠΙ στοιχεία, ότι ο ΟΣΔ, ο οποίος από άποψη εισπρά¬ 
ξεων είναι πλησιέστερα στην ΑΕΠΙ, είναι ο Ελβετικός (με ει- 

σπράξεις για τα μηχανικά το 1999 ύψους 7,34 εκατ. Ευρώ 
έναντι 6,27 εκατ. Ευρώ της ΑΕΠΙ), ο οποίος όμως επιβάλλει 
επιβάλλει προμήθεια 10% (η προμήθεια 12% αφορά τα 
συμβόλαια κεντρικοποιημένης άδειας) για τα φωνογραφι¬ 
κά, δηλ. μικρότερη από το ήμισυ της αντίστοιχης της ΑΕΠΙ 
που ανέρχεται στο 21 %. 

Όσον αφορά το σχέδιο της Σύμβασης των Καννών, το 
οποίο η ΑΕΠΙ επικαλείται, για να αποδείξει την ιδιομορφία 
της Ελληνικής αγοράς με την ένταξή της στη ζώνη Ο, στην 
οποία το ύψος προμήθειας είναι μεγαλύτερο, η Επιτροπή 
Ανταγωνισμού δεν θεωρεί ότι το σχέδιο αυτό στηρίζει 
πράγματι τα επιχειρήματα της ΑΕΠΙ, αφού στην ίδια ζώνη 
πέραν του Πορτογαλικού ΟΣΔ, η προμήθεια του οποίου 
ανέρχεται σε 9%-20%, κατατάσσεται και ο Ιρλανδικός ΟΣΔ 
με ποσοστό προμήθειας 10%. Δεν φαίνεται δηλ. η κατάτα¬ 
ξη να βρίσκεται σε σχέση αντιστοιχίας προς το ύψος της 
επιβαλλόμενης προμήθειας. Εξ άλλου, το σχέδιο αυτό στο 
μέτρο που δεν έχει τεθεί σε ισχύ ούτως ή άλλως δεν έχει ιδι¬ 
αίτερη αποδεικτική αξία. 

Κατά τα λοιπά η Επιτροπή εκτιμά ότι η είσπραξη των μη¬ 
χανικών και ειδικότερα των φωνογραφικών δικαιωμάτων 
από τις δισκογραφικές εταιρίες δεν συνδέονται με ιδιαίτε¬ 
ρες δυσκολίες και εν πάση περιπτώσει δεν παρουσιάζουν 
αξιόλογες ιδιαιτερότητες από χώρα σε χώρα. Επίσης, δεν 
θεωρεί ότι τα ζήτημα του διαφορετικού αλφαβήτου στις 
Βάσεις Δεδομένων και η ανεπαρκής προστασία του πνευ¬ 
ματικού έργου με αποτέλεσμα την πειρατεία καθώς και η 
διαφορά στον τρόπο είσπραξης και απόδοσης των δικαιω¬ 
μάτων είναι ικανά να δικαιολογήσουν τη διαφορά μεταξύ 
του 10% που εφαρμόζει ο Ελβετικός ΟΣΔ (ο οποίος μπορεί 
εν προκειμένω λόγω των παρεμφερών προς την ΑΕΠΙ ει¬ 
σπράξεων στα μηχανικά, αν γίνει καθ’ υπόθεση δεκτή η ση¬ 
μασία που η ΑΕΠΙ αποδίδει στο στοιχείο αυτό) και του 21% 
της ΑΕΠΙ. Πράγματι, η ΑΕΠΙ δεν απέδειξε με κοστολογικά 
στοιχεία, ποια είναι η επιβάρυνσή της από τις ιδιαιτερότη¬ 
τες αυτές, ώστε να καταστεί σαφές ότι για την αντιμετώπι¬ 
σή τους επιβάλλεται η κατά 12 ποσοστιαίες μονάδες από¬ 
κλιση της προμήθειάς της από την αντίστοιχη ενός ΟΣΔ με 
παρόμοιες εισπράξεις μηχανικών. Άλλωστε, όπως παρα¬ 
τηρήθηκε ήδη και με παραπομπές στη νομολογία του ΔΕΚ 
το αυξημένο κόστος λειτουργίας ενός ΟΣΔ δεν σημαίνει 
κατ’ ανάγκη ότι αυτό είναι υποχρεωτικό. Συναφώς παρα- 
τηρείται ότι ήδη η υπ’ αριθμ. 9485/16.10.1997 απόφαση 
του Υπουργού Πολιτισμού, με την οποία εγκρίθηκε η λει¬ 
τουργία της ΑΕΠΙ ως ΟΣΔ επέβαλε στην ΑΕΠΙ την υποχρέ¬ 
ωση υποβολής στοιχείων, από τα οποία να προκύπτει μεί¬ 
ωση των διαχειριστικών εξόδων της. 

Επίσης, η κατάσταση δεν φαίνεται να αλλάζει σημαντικά 
και αν συνυπολογισθεί ως δικαιολογητικό επιπλέον προ¬ 
μήθειας η προσπάθεια πάταξης της πειρατείας, η οποία ας 
σημειωθεί δεν αποτελεί μέριμνα μόνον της ΑΕΠΙ αλλά κυ¬ 
ρίως των δισκογραφικών εταιρειών, κατά δημοσιεύματα 
που η ΑΕΠΙ προσκομίζει και επικαλείται. Εξ άλλου, κατά τα 
ίδια δημοσιεύματα σε ευρωπαϊκό επίπεδο δεύτερη σε 
έκταση πειρατείας είναι η Ισπανία, της οποίας ο ΟΣΔ επι¬ 
βάλλει προμήθεια ύψους 8% για το φωνογραφικό δικαίω- 
μα. 

Σε αντίθεση προς τους αλλοδαπούς ΟΣΔ που έχουν κα¬ 
τά κανόνα τη μορφή συνεταιρισμού, η ΑΕΠΙ λειτουργεί ως 
κερδοσκοπική επιχείρηση, και εξ αυτού του λόγου θα δι¬ 
καιολογείτο καταρχήν μια αυξημένη προμήθεια σε σχέση 
με ΟΣΔ συνεταιριστικής μορφής. Ωστόσο, η ίδια η ΑΕΠΙ σε 
απάντηση ερωτηματολογίου που της τέθηκε από την εφη¬ 


μερίδα Καθημερινή της 21.11.1999 υπογραμμίζει ότι "πολ¬ 
λές ευρωπαϊκές εταιρείες, όπως η αγγλική και η βελγική, 
είναι ιδιωτικές και ελέγχονται είτε από ιδιώτες είτε από εκ¬ 
δότες, η ολλανδική είναι εταιρεία εμπορικών παροχών 
προς δημιουργούς και τρίτους (είναι ιδιοκτήτρια καναλιών 
κλπ), η αυστριακή είναι ΕΠΕ, οι αμερικανικές είναι Α.Ε. 
κλπ". Δεδομένου ότι οι ΟΣΔ αυτοί δεν χαρακτηρίζονται από 
προμήθειες υψηλότερες των συνηθισμένων 8%, 12,5% ή 
12%-15%, δεν φαίνεται ότι ο κερδοσκοπικός χαρακτήρας 
ενός ΟΣΔ στοιχειοθετεί λόγο ιδιαίτερης διαφοροποίησης 
του ύψους της προμήθειας. 

Παρά τούτα, η Επιτροπή Ανταγωνισμού θεωρεί ότι προ- 
κειμένου να ληφθούν υπόψη ιδιομορφίες της ελληνικής 
αγοράς, όπως οι προαναφερθείσες, μπορεί να γίνει δεκτό 
ένα πρόσθετο περιθώριο στην προμήθεια της ΑΕΠΙ, πέραν 
του 10% που εφαρμόζει ο παρεμφερών εισπράξεων στα 
μηχανικά Ελβετικός ΟΣΔ (δυίεα). Το πρόσθετο περιθώριο 
εκτιμάται ότι δεν είναι δικαιολογημένο να υπερβαίνει κατ’ 
ανώτατο όριο το 50% της προμήθειας που επιβάλλει για τα 
μηχανικά (φωνογραφικά) ο Ελβετικός ΟΣΔ στα μέλη του. 
Ενόψει των ανωτέρω η Επιτροπή εκτιμά ότι η προμήθεια 
της ΑΕΠΙ στο μέτρο που υπερβαίνει το 15% επί των ει¬ 
σπράξεων για τα μηχανικά και ειδικότερα για τα φωνογρα¬ 
φικά δικαιώματα, είναι καταχρηστική κατά την έννοια του 
άρθρου 2 Ν. 703/77. 

Όσον αφορά το ύψος των προμηθειών της ΑΕΠΙ για τη 
ζωντανή δημόσια εκτέλεση, για τη δημόσια εκτέλεση με 
μηχανικά μέσα και για τη ραδιοφωνική και τηλεοπτική με¬ 
τάδοση του έργου, επειδή οι αποκλίσεις των προμηθειών 
της ΑΕΠΙ έναντι εκείνων των αντίστοιχων ΟΣΔ σε ευρωπαϊ¬ 
κό επίπεδο δεν είναι τέτοιας έκτασης, ώστε να προκύπτει 
ανεπιφύλακτα καταχρηστική συμπεριφορά της ΑΕΠΙ, η 
Επιτροπή δεν θεωρεί ότι στοιχειοθετείται παράβαση του 
άρθρου 2 Ν. 703/77. 

Β. Ο τρίτος και ο τέταρτος λόγος καταγγελίας 

Ο περιεχόμενος στη σύμβαση όρος κατά τον οποίο η 
διανομή των αμοιβών που εισπράττει η ΑΕΠΙ για τη χρήση 
των δικαιωμάτων των δημιουργών ένα εξάμηνο μετά την 
παρέλευση κάθε εξαμηνίας του ημερολογιακού έτους 
εντός του οποίου εισπράχθηκαν (δηλαδή με καθυστέρηση 
από έξι μήνες έως ένα έτος από την είσπραξη, διάστημα 
που δεν υπερβαίνει το ανώτατο χρονικό όριο του προβλε- 
πομένου από τηνπαρ. 5του άρθρου 57 Ν. 2121/1993), δεν 
αποδείχθηκε εν γένει ότι είναι καταχρηστικός, όπως ισχυ¬ 
ρίζονται οι καταγγέλλοντας, ούτε ως προς τα μηχανικά δι¬ 
καιώματα, που καταβάλλονται από τις δισκογραφικές εται¬ 
ρείες, δεδομένων του μεγάλου αριθμού των δικαιούχων 
και της ανάγκης επεξεργασίας των στοιχείων που απο¬ 
στέλλουν οι εταιρείες αυτές, ούτε ως προς τα εκτελεστικά 
δικαιώματα, δεδομένων ότι η ΑΕΠΙ εισπράττει μία ενιαία 
αμοιβή από κάθε χρήστη και για το σύνολο των έργων, με 
αποτέλεσμα η διαδικασία διανομής να καθίσταται ιδιαίτε¬ 
ρα περίπλοκη. Ως προς τα δικαιώματα από τη ραδιοτηλεο¬ 
πτική μετάδοση των έργων τα οποία διανέμονται άπαξ του 
έτους, επίσης δεν αποδείχθηκε η δυνατότητα διανομής 
τους σε συντομότερο χρονικό διάστημα. 

Ως προς τη μη καταβολή στους δημιουργούς των τόκων 
που αποφέρει η εκμετάλλευση των εισπραττομένων δικαι¬ 
ωμάτων από τη στιγμή της είσπραξης μέχρι τη διανομή, η 
Επιτροπή δεν διαπιστώνει αντίθεση προς την απαγόρευση 
του άρθρου 2 Ν. 703/77. Δεδομένου ότι η σύμβαση ανάθε¬ 
σης δεν προβλέπει ευθέως την απόδοση τόκων, και το ζή¬ 
τημα πρέπει να επιλυθεί με σύγκριση προς τα ισχύοντα σε 

άλλους ΟΣΔ. Η εικόνα που προκύπτει από τη σύγκριση δεν 
θεμελιώνει την αντιμετώπιση της μη καταβολής τόκων ως 
καταχρηστικής. Πράγματι, από τα συγκριτικά στοιχεία 
προκύπτει ότι οι ΟΣΔ κατ’ εξαίρεση αποδίδουν τόκους. Συ¬ 
νεπώς, αφού η μη απόδοση τόκων δεν ευρίσκεται σε σαφή 
αντίθεση προς τα ισχύοντα σε αντίστοιχους αλλοδαπούς 
ΟΣΔ, δεν μπορεί να γίνει δεκτό ότι συνιστά καταχρηστική 
συμπεριφορά της ΑΕΠΙ, ανεξάρτητα από τον νομικό χαρα¬ 
κτηρισμό της σύμβασης ανάθεσης (σύμβαση έργου, εντο¬ 
λή), πράγμα που απετέλεσε αντικείμενο διαφωνίας καταγ- 
γελλόντων και ΑΕΠΙ. 

Παρ’ όλο που απορρίπτει τη μη απόδοσης τόκων ως αυ¬ 
τοτελή παράβαση του άρθρου 2 Ν. 703/77, η Επιτροπή 
Ανταγωνισμού θεωρεί εντούτοις, ότι η συμπεριφορά αυτή 
ενισχύει την άποψή της περί καταχρηστικά υψηλής προμή¬ 
θειας της ΑΕΠΙ, ενπροκειμένω στα μηχανικά (φωνογραφι¬ 
κά) δικαιώματα. Όπως κατέθεσε ο μάρτυρας της ΑΕΠΙ Μ. 
Πλέσσας και αναφέρεται και στο υπόμνημα των Γιατρό, 
Γκούφα, Χρυσοβέργη, Αρχιτεκτονίδη και Ξυλούρη, "τους 
τόκους η ΑΕΠI τους κρατάει για τα έξοδα". Λαμβανομένου 
υπόψη ότι η ΑΕΠΙ αποδίδει στους συμβεβλημένους δημι¬ 
ουργούς τα δικαιώματά τους έως και ένα έτος μετά την εί¬ 
σπραξή τους (ωςτην παρέλευση εξαμήνου απάτη λήξη κά¬ 
θε εξαμηνίας ημερολογιακού έτους, κατά την οποία πραγ¬ 
ματοποιήθηκε η είσπραξη των σχετικών αμοιβών) και του 
ύψους των επιτοκίων (ιδιαιτέρως κατά το παρελθόν, όταν 
αυτά υπερέβαιναν το 20%), το σχετικό ποσό των τόκων εί¬ 
ναι σημαντικό. Ως εκ τούτου, η πρακτική της ΑΕΠΙ να μην 
αποδίδει στους δημιουργούς τους τόκους που αποφέρει η 
εκμετάλλευση των εισπραττομένωνδικαιωμάτωντους από 
την είσπραξη μέχρι τη διανομή, αλλά να τους χρησιμοποι¬ 
εί για την κάλυψη των διαχειριστικών εξόδων παράλληλα 
δε να διατηρείτηνπρομήθεια της υπερδιπλάσια από μεγά¬ 
λο αριθμό ΟΣΔ άλλων κρατών μελώντης ευρωπαϊκής Ένω¬ 
σης, ενισχύει την κρίση της Επιτροπής σχετικά με την κα¬ 
ταχρηστικό ύψος των προμηθειών της για τις εισπράξεις 
των μηχανικών και ειδικότερα των φωνογραφικών δικαιω¬ 
μάτων. 

IX. Επί των λοιπών λόγων καταγγελίας 

Ως προς τους λοιπούς λόγους καταγγελίας που συνί- 
στανται στη μη τήρηση της υποχρέωσης της ΑΕΠΙ έναντι 
των συμβεβλημένων δημιουργών προς πλήρη λογοδοσία, 
στη μη ενημέρωσή τους για τον τρόπο διαχείρισης του πο¬ 
σοστού (10%) που παρακρατεί από τα δικαιώματα δημό¬ 
σιας εκτέλεσης που έχει εισπράξει και οφείλει να αποδώ¬ 
σει στους αλλοδαπούς ΟΣΔ, στην έλλειψη δημοσιευμένου 
πλήρους αμοιβολογίου και στην πλημμελή διαχείριση των 
δικαιωμάτωντους: Στη σύμβαση που υπογράφεται με τους 
δημιουργούς επισυνάπτεται "Κανονισμός Διανομής", στον 
οποίο, όμως, η ΑΕΠΙ δεν αναλύει τον τρόπο κατά τον οποίο 
πραγματοποιεί τη διανομή των δικαιωμάτων, δεν ενημερώ¬ 
νει για το δικαίωμα του δημιουργού να προβεί ο ίδιος σε 
διαχειριστικές ενέργειες των δικαιωμάτων του με την 
άδεια της (π.χ. "καλλιτεχνικό"), δεν επεξηγεί αναλυτικά τις 
υποχρεώσεις της προς τους δημιουργούς ή τις διαχειρι¬ 
στικές μεθόδους της. 

Όσον αφορά τις εκκαθαριστικές καταστάσεις, τις οποίες 
η ΑΕΠΙ αποστέλλει ανά εξάμηνο στους δημιουργούς, δεν 
προέκυψε σαφώς, κατά πόσο τα περιλαμβανόμενα σε αυ¬ 
τές στοιχεία είναι ανεπαρκή ή απλώς δεν ανταποκρίνονται 
σε αυτό που ο κάθε δημιουργός, για δικούς του, υποκειμε¬ 
νικούς, λόγους θα ανέμενε ή θα θεωρούσε εύλογα ή επαρ¬ 
κή. Σε ορισμένες περιπτώσεις, μάλιστα, δημιουργοί κατέ¬ 


θεσαν ενώπιοντης Επιτροπής, ότι η πληροφόρηση που πα¬ 
ρέχεται στις καταστάσεις αυτές είναι λεπτομερέστερη από 
ό,τι θα ήταν αναγκαίο. 

Η διάταξη του άρθρου 56 παρ. 3 Ν. 2121/1993 επιβάλλει 
στην ΑΕΠΙ να δημοσιεύει σε τρεις εφημερίδες (μία οικονο¬ 
μική) το εκάστοτε ισχύον αμοιβολόγιό της, ήτοι κατάλογο 
με τις αμοιβές που απαιτεί από τους πολυποίκιλους χρή¬ 
στες των έργωντων δημιουργών. Σκοπός της διάταξης αυ¬ 
τής (αντίστοιχες της οποίας ισχύουν και για τους αλλοδα¬ 
πούς ΟΣΔ) είναι κατ’ αρχήν να γνωρίζουν οι άμεσα ενδια¬ 
φερόμενοι (χρήστες και δημιουργοί) τα κριτήρια βάσει των 
οποίων κατηγοριοποιούνται οι αμοιβές (οι δεύτεροι -δημι¬ 
ουργοί- και για να ελέγχουν τον τρόπο διαχείρισης και να 
μπορούν να προσδιορίζουν τις προσδοκώμενες εισπρά¬ 
ξεις τους), αλλά και για να διασφαλίζεται η γενική και αντι¬ 
κειμενική εφαρμογή του χωρίς καταχρηστικές και αυθαί¬ 
ρετες διακρίσεις, είτε σε βάρος των χρηστών, είτε σε βά¬ 
ρος των δημιουργών. Το αμοιβολόγιο που έχει δημοσιεύ¬ 
σει η ΑΕΠΙ από το 1994 είναι ελλιπές, καλύπτει μόνον τα 
φωνογραφικά μηχανικά δικαιώματα ραδιοτηλεοπτικής με¬ 
τάδοσης, ουδεμία δε αναφορά υπάρχει για τα κριτήρια βά¬ 
σει των οποίων κατηγοριοποιούνται οι χρήστες και οι αμοι¬ 
βές. Το εκάστοτε ισχύον αμοιβολόγιο της καταγγελλομέ- 
νης δεν είναι προσιτό στους ενδιαφερομένους (δεν είναι 
καταχωρημένο ούτε στο διαδίκτυο), δεν έχει κατατεθεί 
στον Οργανισμό Πνευματικής Ιδιοκτησίας, αντιμετωπίζε¬ 
ται δε από την καταγγελλομένη ως έγγραφο "εμπιστευτι- 
κό". Το γεγονός ότι η ΑΕΠΙ - κατά δήλωσή της - επιδεικνύει 
το αμοιβολόγιο κατ’ αίτηση των ενδιαφερομένων λόγω του 
όγκου του και του συνακόλουθου κόστους δημοσίευσής 
του, δεν αίρει την υποχρέωσή της να γνωστοποιεί οίκοθεν 
σε όλους τους ενδιαφερομένους τα στοιχεία αυτά. Άλλω¬ 
στε αποτελεί πάγια και φθηνή πρακτική στην αλλοδαπή η 
δημοσίευση του Αμοιβολογίου στην ιστοσελίδα (ννθόείΐθ) 
του κάθε ΟΣΔ.. 

Περαιτέρω, η ΑΕΠΙ, επί των ποσών που εισπράττει και 
αποδίδει στους αλλοδαπούς (της ηπειρωτικής Ευρώπης) 
ΟΣΔ από τα δικαιώματα δημόσιας εκτέλεσης, παρακρατεί 
σύμφωνα με συμβάσεις αμοιβαιότητας, ποσοστό 10% 
προκειμένου να το διαθέτει υπέρ των συμβεβλημένων δη¬ 
μιουργών για κοινωνικούς καιπολιτιστικούςσκοπούς (συμ¬ 
βάσεις υπέρ τρίτου). Τα ποσά που αντιστοιχούν στο ποσο¬ 
στό αυτό διατίθενται κατά την κρίση του ΔΣ της ΑΕΠΙ (χω¬ 
ρίς δεσμεύσεις ενός σχετικού κανονισμού) για την ασφα¬ 
λιστική κάλυψη δημιουργών, για την χρηματοδότηση ηχο¬ 
γραφήσεων ή συναυλιών. Οι δημιουργοί υπέρ των οποίων 
εισπράττονται τα ποσά αυτά αγνοούν εάν το σύνολο ή μέ¬ 
ρος του ποσού διατέθηκε για κοινωνικούς ή πολιτιστικούς 
σκοπούς και ποιούς. 

Τέλος, δεν αποδείχθηκε η αποδιδομένη από τους καταγ- 
γέλλοντες στην ΑΕΠΙ αναποτελεσματική διαχείριση, ιδιαί¬ 
τερα ως προς την είσπραξη των ραδιοτηλεοπτικών δικαιω- 
μάτωντωνδημιουργών. Κατάτονχρόνο υποβολήςτης κα- 
ταγγελίαςτα έσοδα από ραδιοτηλεοπτικούς σταθμούς εκι- 
νούντο μεν σε χαμηλά επίπεδα, τούτο όμως οφείλεται σε 
αντικειμενικές δυσχέρειες συνιστάμενες στην άρνηση των 
σταθμών να καταβάλλουν δικαιώματα στους δημιουρ¬ 
γούς. Κατά το χρόνο διερεύνησης και συζήτησης της κα¬ 
ταγγελίας, η ΑΕΠΙ είχε ήδη συνάψει συμβάσεις με τους πε¬ 
ρισσότερους και σημαντικότερους ραδιοτηλεοπτικούς 
σταθμούς για την τακτική καταβολή των δικαιωμάτων των 
δημιουργών. Αδιαφορία δε της καταγγελλομένης ως προς 
τη συμμόρφωση των χρηστών προς τις συμβατικές υπο- 

χρεώσειςτους και αναντιστοιχίατων καταβαλλόμενων από 
τους σταθμούς ποσών προς τα δικαιώματα των δημιουρ¬ 
γών, δεν αποδείχθηκαν από τους καταγγέλλοντες. 

VIII. Κατά το άρθρο 9 ("Εξουσίες της Επιτροπής σε περί¬ 
πτωση παράβασης των άρθρων 1 παρ. 1 και 2") παρ. 1,2 Ν. 
703/77, όπως ισχύει, η Επιτροπή Ανταγωνισμού, αν διαπι¬ 
στώσει, είτε αυτεπάγγελτα, είτε κατόπιν καταγγελίας, είτε 
κατόπιν αιτήσεως του Υπουργού Ανάπτυξης για διεξαγω¬ 
γή σχετικής έρευνας, παράβαση των άρθρων 1 παρ. 1, 2 
μπορεί με απόφασή της: 

α) να απευθύνει στις ενδιαφερόμενες επιχειρήσεις ή 
ενώσεις επιχειρήσεων συστάσεις να παύσουν την παρά¬ 
βαση, 

β) να υποχρεώσει τις ενδιαφερόμενες επιχειρήσεις να 
παύσουντηνπαράβαση καιναπαραλείψουν αυτή στο μέλ¬ 
λον, 

γ) να απειλήσει πρόστιμο ή χρηματική ποινή ή και τα δύο 
στην περίπτωση συνέχισης ή επανάληψης της παράβα¬ 
σης, 

δ) να θεωρήσει ότι κατέπεσε το πρόστιμο ή η χρηματική 
ποινή ή και τα δύο, όταν με απόφασή της βεβαιώνεται η συ¬ 
νέχιση ή η επανάληψη, 

ε) να επιβάλλει πρόστιμο στις επιχειρήσεις ή ενώσεις επι¬ 
χειρήσεων που υπέπεσαν στην παράβαση. 

Το επιβαλλόμενο ή απειλούμενο πρόστιμο μπορεί να 
φτάνει μέχρι ποσοστού δεκαπέντε τοις εκατό (15%) των 
ακαθαρίστων εσόδων της επιχείρησης της τρέχουσας ή 
της προηγουμένης της παράβασης χρήσης. Για τον καθο¬ 
ρισμό του ύψους του προστίμου πρέπει να λαμβάνονται 
υπόψη η σοβαρότητα και η διάρκεια της παράβασης. Η δε 
χρηματική ποινή ανέρχεται μέχρι του ποσού των 5.869 Ευ¬ 
ρώ για κάθε ημέρα καθυστέρησης συμμόρφωσης προς 
την απόφαση και από την ημερομηνία που θα ορίσει η από¬ 
φαση. 

Επειδή συνιστούν παράβαση του άρθρου 2 περ. α’ Ν. 
703/77 κατά τα ανωτέρω εκτεθέντα: α) η αδικαιολόγητη 
άρνηση της ΑΕΠΙ να δεχθεί την μερική ανάθεση διαχείρι¬ 
σης των δικαιωμάτων των πνευματικών δημιουργών, β) η 
επιβολή υπέρμετρα υψηλής προμήθειας για την είσπραξη 
των μηχανικών και ειδικότερα των φωνογραφικών δικαιω¬ 
μάτων των δημιουργών και γ) η παράλειψη της ΑΕΠΙ να 
γνωστοποιεί κατά τρόπο πλήρη και ουσιαστικό το Αμοιβο- 
λόγιο και τον Κανονισμό Διανομής της στους ενδιαφερο¬ 
μένους δημιουργούς και χρήστες αλλά και το ύψος και τα 
κριτήρια διάθεσης (για πολιτιστικούς και κοινωνικούς σκο¬ 
πούς) των ποσών, τα οποία παρακρατούνται βάσει συμ¬ 
φωνιών αμοιβαιότητας, από τη είσπραξη και απόδοση 
στους αλλοδαπούς (της ηπειρωτικής Ευρώπης) ΟΣΔ των 
δικαιωμάτων δημόσιας εκτέλεσης. 

Επειδή η αδικαιολόγητη άρνηση της ΑΕΠΙ να δεχθεί με¬ 
ρική ανάθεση διαχείρισης των δικαιωμάτων των πνευματι¬ 
κών δημιουργών συνιστά σοβαρή παράβαση του άρθρου 2 
περ. α' Ν. 703/1977 όχι μόνον λόγω της μακροχρόνιας 
εφαρμογής της αλλά και λόγω της εμμονής στην πρακτική 
αυτή, παράτο γεγονός ότι τα κοινοτικά όργανα (Ευρωπαϊ¬ 
κή Επιτροπή, Δικαστήριο Ευρωπαϊκών Κοινοτήτων) κατ’ 
επανάληψη κατά τις τελευταίες δεκαετίες διαπίστωσαν, 
εφαρμόζοντας την αντίστοιχη προς το άρθρο 2 Ν. 703/77 
διάταξη του άρθρου 82 ΕΚ, ότι η συμπεριφορά αυτή εκ μέ¬ 
ρους ΟΣΔ συνιστά καταχρηστική εκμετάλλευση δεσπό¬ 
ζουσας θέσης, για την οποία, λαμβανομένων υπόψη και 
των κριτηρίων που θέτει η Ευρωπαϊκή Επιτροπή στις "Κα¬ 
τευθυντήριες γραμμές για τον υπολογισμό των προστί¬ 


μων” ( Επίσημη Εφημερίδα Ε.Κ., 98/09/03), πρέπει να επι¬ 
βληθεί πρόστιμο ύψους 500.000 Ευρώ. 

Κατά την γνώμη όμως τριών μελών της Επιτροπής η κα¬ 
τάλληλη κύρωση κατά της ΑΕΠΙ για την πρώτη παράβαση, 
η οποία συνέχεται με το δικαίωμα του δημιουργού για ατο¬ 
μική διαχείριση μέρους των εξουσιών του από την πρώτη 
κι’ όλας στιγμή της συνεργασίας του με την ΑΕΠΙ ή αντί¬ 
στροφα με το δικαίωμα του ΟΣΔ να αρνηθεί υπό προϋπο¬ 
θέσεις την διαχείριση αυτή, είναι η απειλή και όχι η επιβο¬ 
λή προστίμου. Τούτο για τους εξής λόγους: 

1. Το άρθρο 9 παράγρ. 1 του Ν. 703/1977 προβλέπει σε 
περίπτωση παραβάσεωςτων άρθρων 1 παρ. 1 και2μιάδια- 
βάθμιση στις κυρώσεις, αυστηρότερη των οποίων συνιστά 
η επιβολή προστίμου. Ειδικότερον προβλέπει α) σύσταση 
προς τις επιχειρήσεις να παύσουν την παράβαση, β) επι¬ 
βολή της υποχρεώσεως να παύσουν την παράβαση και να 
παραλείψουν αυτήν στο μέλλον, γ) απειλή προστίμου ή 
χρηματικής ποινής ή και των δύο σε περίπτωση συνεχίσε- 
ως ή επαναλήψεως της παραβάσεως, δ) κατάπτωση του 
προστίμου κλπ σε περίπτωση που βεβαιωθεί με απόφασή 
της η συνέχιση ή επανάληψη της παραβάσεως, ε) επιβολή 
προστίμου. Αυτό πρακτικά σημαίνει ότι όταν η ΕΑ διαπι¬ 
στώνει για πρώτη φορά παράβαση εκ μέρους επιχειρήσε- 
ως ή επιχειρήσεων, θα επιβάλει τις κυρώσεις υπό α), β), γ) 
και ε). 

Σύμφωνα με το άρθρο 9 παράγρ. 2 του ιδίου νόμου, το 
κατά την παράγρ. 1 απειλούμενο ή επιβαλλόμενο πρόστι¬ 
μο μπορεί να φτάνει μέχρι ποσοστού 15% των ακαθάρι¬ 
στων εσόδων της επιχειρήσεως της τρέχουσας ή της 
προηγουμένης της παραβάσεως χρήσεως, για δε τον κα¬ 
θορισμό του ύψους του προστίμου πρέπει να λαμβάνονται 
υπ’ όψη η σοβαρότητα και η διάρκεια της παραβάσεως. 

Από τον συνδυασμό των δύο παραγράφων προκύπτει ότι 
η επιβολή κυρώσεων πρέπει να γίνεται επί τω σκοπώ της 
αποκαταστάσεως συνθηκών ανταγωνισμού στην συγκε¬ 
κριμένη αγορά, αλλά και για λόγους γενικής και ειδικής 
προλήψεως. Η επιβαλλόμενη κάθε φορά κύρωση θα πρέ¬ 
πει να αποφασίζεται λαμβάνοντας υπόψη την συνταγματι¬ 
κή αρχή της αναλογικότητας (άρθρο 25 παρ. 1 Συντ.) και 
την επίσης συνταγματική αρχή της προστασίας του πυρή¬ 
να των θεμελιωδών δικαιωμάτων, όπως η τελευταία έχει 
καθιερωθεί από την νομολογία των Δικαστηρίων. Με βάση 
την αρχή της αναλογικότητας το μέτρο πρέπει να είναι ανα¬ 
γκαίο και πρόσφορο για την επιδίωξη του νόμιμου σκοπού 
και να τελεί σε σχέση αναλογίας με αυτόν. Επί πλέον δε σε 
καμία περίπτωση δεν θα πρέπει από το μέτρο να θίγεται ο 
πυρήνας του δικαιώματος. Κατά συνέπεια κύρωση, η 
οποία δεν πληροί ένα από τα παραπάνω στοιχεία της αρ¬ 
χής της αναλογικότητας, ή κύρωση, η οποία συνεπείατης 
βαρύτητάς της οδηγεί σε προσβολή του πυρήνα του δικαι¬ 
ώματος, είναι αντισυνταγματική. 

Στην υπό κρίση περίπτωση επομένως η επιβολή προστί¬ 
μου εάν δεν είναι αναγκαία για την επίτευξη του ανωτέρω 
αναφερθέντος νόμιμου σκοπού (της αποκαταστάσεως 
συνθηκών ανταγωνισμού στην συγκεκριμένη αγορά, αλλά 
και της γενικής και ειδικής προλήψεως), θέτει δε επί πλέον 
σε κίνδυνο αυτό το ίδιο το δικαίωμα υπάρξεως της τιμω¬ 
ρούμενης εταιρείας, θίγοντας έτσι το δικαίωμα της συμμε¬ 
τοχής της στην οικονομική ζωή της χώρας (άρθρο 5 παρ. 1 
Συντ.) στον πυρήνα του, θαπροσέκρουε στις ανωτέρω συ¬ 
νταγματικές αρχές και θα ήταν ως εκ τούτου μη σύννομη. 

Γιατην αποκατάσταση συνθηκών ανταγωνισμού και ακό¬ 
μη ειδικότερα για την αποκατάσταση ευλογών όρων συ- 

ναλλαγής (στο πλαίσιο του άρθρου 2 Ν. 703/1977) αρκεί 
κατ’ αρχήν η σύσταση ή η επιβολή προς τις επιχειρήσεις 
της υποχρεώσεως να παύσουν την παράβαση και να πα- 
ραλείψουν αυτήν στο μέλλον. Στην κρινόμενη όμως εδώ 
περίπτωση, κατά την οποία η παραβιάσασα τον νόμο επι¬ 
χείρηση έχει μονοπωλιακή θέση στην αγορά, πρέπει να επι¬ 
βληθεί αυστηρότερη κύρωση (και για λόγους γενικής προ- 
λήψεως), η οποία πρέπει να συνίσταται όχι απλώς σε μία 
από τις δύο ως άνω κυρώσεις, αλλά σε απειλή επιβολής 
προστίμου. Τούτο, διότι η αποδοκιμασία της συμπεριφο¬ 
ράς επιχειρήσεων, οι οποίες έχουν μονοπωλιακή και όχι 
απλώς δεσπόζουσα θέση, πρέπει να είναι εντονότερη από 
αυτήν της συμπεριφοράς επιχειρήσεως που βρίσκεται 
απλώς σε δεσπόζουσα θέση, αφού η παραβίαση του νόμου 
γίνεται από θέσεως παντελούς ελλείψεως ανταγωνισμού, 
καταλαμβάνει το σύνολο των αντισυμβαλλομένων (δημι¬ 
ουργών) και εκτείνεται σε ολόκληρη την χώρα. 

2. Από την άλλη πλευρά η επιβολή προστίμου αποτελεί 
στην συγκεκριμένη περίπτωση μέτρο δυσανάλογο προς 
την παράβαση της αρνήσεως της ατομικής διαχειρίσεως. 
Τούτο για τους εξής λόγους: 

α) Η παράβαση προϋποθέτει σαφή κατά το περιεχόμενο 
κανόνα δικαίου, του οποίου έγινε παράβαση. Τούτο δεν 
ισχύει στην συγκεκριμένη περίπτωση. Ειδικότερον: 

(1) Το νομικό καθεστώς ως προς το ζήτημα της ατομικής 
διαχειρίσεως δεν ήταν απολύτως σαφές, ή εν πόση περι- 
πτώσει δεν ήταν απολύτως σαφές ως προς όλες του τις λε¬ 
πτομέρειες, από πλευράς δικαίου του ελεύθερου ανταγω¬ 
νισμού. Αφ’ ενός δεν υπάρχει ρητή εθνική νομοθεσία ελεύ¬ 
θερου ανταγωνισμού στο ζήτημα αυτό, αλλ’ ούτε και νο¬ 
μολογία της ΕΑ, και επομένως ούτε και νομολογία των ελ¬ 
ληνικών δικαστηρίων που ελέγχουν τις αποφάσεις της. 
Αντίστοιχα ισχύουν επί επιπέδου κοινοτικού δικαίου του 
ανταγωνισμού. Ούτε το πρωτογενές (Συνθήκη των ΕΚ) ού¬ 
τε το παράγωγο κοινοτικό δίκαιο (Κανονισμοί) ρυθμίζουν 
ρητώς το ζήτημα. Η νομολογία του ΔΕΚ, ακόμη και όταν 
υπάρχει (επ’ αυτού πλείονα κατωτέρω), δεν μεταφέρεται 
αυτομάτως στο εθνικό δίκαιο. Βεβαίως αποτελεί σοβαρό¬ 
τατη πηγή εμπνεύσεως για την διάπλαση του εθνικού δι¬ 
καίου του ανταγωνισμού. Αντίστοιχα ισχύουν και για την 
Νομολογία της Ευρωπαϊκής Επιτροπής (ΕΕπ). Τέλος πρέ¬ 
πει να ληφθεί υπ’ όψη και το γεγονός οι σχέσεις του κοινο¬ 
τικού και εθνικού δικαίου της πνευματικής ιδιοκτησίας με 
το κοινοτικό δίκαιο του ελεύθερου ανταγωνισμού (άρθρα 
82 επ. Σ.ΕΚ) είναι από τα δυσκολότερα θεωρητικά και πρα¬ 
κτικά ζητήματα του κοινοτικού δικαίου. 

(2) Ειδικότερα ως προς την Νομολογία της ΕΕπ και του 
ΔΕΚ πρέπει να παρατηρηθούν τα εξής: η Νομολογία της 
ΕΕπ στις υποθέσεις ΘΕΜΑ I και ΘΕΜΑ II, η οποία ανάγεται 
στις αρχές της δεκαετίας του 1970, δεν αναφέρεται ευθέ¬ 
ως στο εδώ κρινόμενο ζήτημα της εξ αρχής αναθέσεως με¬ 
ρικών μόνον εξουσιών στον ΟΣΔ (όταν δηλ. ο δημιουργός 
προσέρχεται για πρώτη φορά στην ΑΕΠΙ). Εμμέσως όμως 
φαίνεται να εκκινεί από την υποχρεωτική εκχώρηση στον 
γερμανικό ΟΣΔ όλων των εξουσιών των δημιουργών κατά 
το αρχικό αυτό στάδιο της καταρτίσεως της πρώτης συμ- 
βάσεως με αυτόν. Ο δημιουργός διατηρεί απλώς το δικαί¬ 
ωμα, στο τέλος κάθε έτους της εξαετούς συμβάσεως ανα¬ 
θέσεως να αποσύρει μία ή περισσότερες από τις επτά κα¬ 
τηγορίες της ΘΕΜΑ I ή στο τέλους της τριετούς συμβάσε¬ 
ως αναθέσεως να αποσύρει μία ή περισσότερες από τις 
δώδεκα κατηγορίες της ΘΕΜΑ II. 


Το ζήτημα αυτό δεν ετέθη υπ’ αυτήντην σαφή μορφή ού¬ 
τε στο πλαίσιο των δύο προδικαστικών ερωτημάτων, τα 
οποία έθεσε βελγικό δικαστήριο προς το ΔΕΚ σε σχέση με 
το άρθρο 86 Σ.ΕΚ στην υπόθεση, η οποία έγινε γνωστή ως 
ΒΒΤ II, και η οποία (υπόθεση) αφορούσε πιθανή καταχρη- 
στικότητα ρητρών του καταστατικού της βελγικής εταιρεί¬ 
ας συλλογικής διαχειρίσεως 5ΑΒΑΜ (υπόθεση Θ-127/23, 
Συλλογή 1974,157 επ., έκδοση στην ελληνική γλώσσα). Τα 
δύο αυτά προδικαστικά ζητήματα ήσαν τα εξής: 

"Με το πρώτο ερώτημα ερωτάται, αν μία επιχείρηση, που 
στην πράξη κατέχει σ’ ένα κράτος μέλος το μονοπώλιο της 
διαχειρίσεως των δικαιωμάτων του δημιουργού, εκμεταλ¬ 
λεύεται καταχρηστικά τη δεσπόζουσα θέση της αξιώνο¬ 
ντας την εκχώρηση του συνόλου των δικαιωμάτων του δη¬ 
μιουργού χωρίς να κάνει διάκριση ανάμεσά τους, μεταξύ 
ορισμένων κατηγοριών (ό.π. σκέψη 3). 

"Μετο δεύτερο ερώτημα ερωτάται, αν μπορεί να συνιστά 
κατάχρηση το γεγονός ότι μία επιχείρηση συνομολογεί την 
εκχώρηση από τον δημιουργό των παρόντων και μελλοντι¬ 
κών δικαιωμάτων του και ότι, χωρίς να παρίσταται ανάγκη 
καμιάς δικαιολογίας, η άσκηση των εκχωρηθέντων δικαιω¬ 
μάτων ανήκει σ’ αυτήν την επιχείρηση επί πέντε έτη μετά 
την παραίτηση του εταίρου (ό.π. σκέψη 4). 

Αρχικά το ΔΕΚ κάνει αξιόλογες σκέψεις γενικής φύσεως 
ως προς την ερμηνεία του άρθρου 86 Σ.ΕΚ, οι οποίες ήδη 
ανεφέρθησαν ανωτέρω κατά την διατύπωση της απόψεως 
της πλειοψηφίας (σκέψεις 8,10,12), προστιθεμένης και της 
σκέψεωςότι "για να εκτιμηθεί υπ’ αυτές τις συνθήκες, αν οι 
αναφερόμενες στην απόφαση περί παραπομπής πρακτι¬ 
κές αποτελούν ή όχι κατάχρηση κατά την έννοια του άρ¬ 
θρου 86 ΣΕΚ, πρέπει εν τούτοις να ληφθεί υπ’ όψη το γε¬ 
γονός ότι μία επιχείρηση, όπως η αντιμετωπιζόμενη, απο¬ 
τελεί ένωση της οποίας ο σκοπός συνίσταται στην προ¬ 
στασία των δικαιωμάτων και συμφερόντων των ατομικών 
της εταίρων, έναντι κυρίως σημαντικών επιχειρηματιών 
που χρησιμοποιούν και διανέμουν μουσικά έργα, όπως οι 
ραδιοφωνικοί σταθμοί και οι παραγωγοί δίσκων γραμμο¬ 
φώνου" (σκέψη 9). 

Τα δύο προδικαστικά ερωτήματα απήντησε το Δικαστή¬ 
ριο ως εξής: "Πρέπει, επομένως, να συναχθείτο συμπέρα¬ 
σμα ότι μπορεί να συνιστά καταχρηστική εκμετάλλευση το 
γεγονός ότι επιχείρηση, επιφορτισμένη με την εκμετάλ¬ 
λευση δικαιωμάτων του δημιουργού, η οποία κατέχει δε¬ 
σπόζουσα θέση κατά την έννοια του άρθρου 86, επιβάλλει 
στα μέλη της υποχρεώσεις όχι απαραίτητες για την πραγ¬ 
μάτωση του κοινωνικού της σκοπού, και οι οποίες παρεμ¬ 
βάλλουν έτσι αδίκως εμπόδια στην ελευθερία του μέλους 
κατά την άσκηση του δικαιώματος του δημιουργού" 

Από την ανωτέρω απάντηση γίνεται προφανές ότι το Δι¬ 
καστήριο ενοποίησε τις δύο απαντήσεις σε μία, χωρίς στην 
πραγματικότητα να απαντήσει το πρώτο ερώτημα, στο 
οποίο εμπεριέχεται (επειδή είναι γενικά διατυπωμένο) το 
εδώ τεθέν ζήτημα της εξ αρχής ασκήσεως ατομικής δια¬ 
χειρίσεως ορισμένων εξουσιών. Αλλά και ως απάντηση στο 
δεύτερο προδικαστικά ερώτημα η απάντηση του Δικαστη¬ 
ρίου δενπαρέχειτηναπαιτούμενη ασφάλεια δικαίου ("μπο¬ 
ρεί να συνιστά καταχρηστική εκμετάλλευση ..."). Το κριτή¬ 
ριο της αρχής της αναλογικότητας δεν δίνει εξ αρχής μία 
μονοσήμαντη απάντηση, η οποία θα καλύπτει όλες τους πι¬ 
θανούς συνδυασμούς συγκρούσεως των δύο προστατευ- 
ομένων αγαθών. 

Δύο όμως πράγματα μπορούν με βεβαιότητα να συνα- 
χθούν. Το πρώτο είναι ότι ο ΟΣΔ έχει το δικαίωμα να αρνη- 

θείτην ατομική διαχείριση, όταντου ζητηθεί από τον δημι¬ 
ουργό, πλην πρέπει να αιτιολογήσει την απαίτησή του για 
εκχώρηση όλων των εξουσιών ως απολύτως αναγκαίο 
(σοηόίΐίο 8ΪΙΊΘ ηυα ποπ) και πρόσφορο μέτρο για την επί¬ 
τευξη του εταιρικού σκοπού του, όπως αυτός ορίσθηκε με 
την σκέψη 9, χωρίς ταυτοχρόνως η εκχώρηση αυτή να εί¬ 
ναι υπερβολικά αυστηρή για τον δημιουργό. 

Το δεύτερο είναι ότι ΟΣΔ και δημιουργοί πρέπει να ει¬ 
σέλθουν σε διάλογο και να διαμορφώσουν από κοινού στα¬ 
διακά την περιπτωσιολογία που θα δικαιολογεί την μία ή 
την άλλη λύση, ανάλογα με την εξατομικευμένη περίπτω¬ 
ση του κάθε δημιουργού. 

Και ναι μεν μπορεί να εκληφθεί ως ελαφρυντικό για την 
ΑΕΠΙ ότι μέχριτην ημέρατης καταγγελίας δεν είχε φθάσει 
ενώπιον της ΕΕπ ή του ΔΕΚτέτοια περιπτωσιολογία, ώστε 
να υπάρχει προηγούμενο και επομένως ασφάλεια δικαίου, 
πλην όμως είναι αναμφισβήτητο ότι η ΑΕΠΙ παρέβη το άρ¬ 
θρο 2 κατά το ελάχιστο, δηλ. κατά το ότι δεν εισήλθε σε διά¬ 
λογο με τους καταγγέλλοντες, ώστε τουλάχιστον να γίνει 
καλόπιστη προσπάθεια να σταθμισθούν (με προβολή επι- 
χειρημάτωνγιατην συγκεκριμένη εκάστοτε περίπτωση) τα 
αντιτιθέμενα συμφέροντα. Στον διάλογο αυτόν δεν βοήθη¬ 
σε βεβαίως ούτε ο γενικός και αόριστος τρόπος, με τον 
οποίο οι δημιουργοί έθεσαν το αίτημά τους προς την ΑΕΠΙ. 

Η απόφαση της ΕΕπ στην (προαναφερθείσα) υπόθεση 
ΒαηράαΙΙθΐ· & Ηοπίθπ ΟάπεΙο κατά 5ΑΩΕΜ εξεδόθη στις 12 
Αυγούστου 2002, δηλ. μετά την καταγγελία. Και αυτή δεν 
λύνει το εδώ τεθέν πρόβλημα, επιβεβαιώνοντας έτσι ότι το 
νομικό καθεστώς παραμένει 26 έτη μετά την 3ΑΒΑΜ αρ¬ 
κούντως ασαφές. Παρ’ όλα αυτά βρίσκεται σε συμφωνία 
μετά όσα ανωτέρω συνήχθησαν από την απόφαση 3ΑΒΑΜ 
ως ελάχιστες υποχρεώσεις των ΟΣΔ. 

β) Η ΑΕΠΙ δεν αρνείται γενικώς την ατομική διαχείριση, 
αφού δέχεται στη πράξη όπως οι δημιουργοί διαχειρίζο¬ 
νται μόνοι τους ορισμένες, ήδη αναφερθείσες εξουσίες. 
Την αρνήθηκε πάντως στις συγκεκριμένες περιπτώσεις 
των καταγγειλάντων. 

γ) Εξάλλου, σύμφωνα μεταπρολεχθέντα, η επιβαλλόμε¬ 
νη κύρωση δεν επιτρέπεται να θέτει σε κίνδυνο αυτή τούτη 
την ύπαρξη της επιχειρήσεως. Η επιβολή προστίμου 
500.000 ευρώ, ήτοι δρχ. περίπου 170.000.000, είναι στην 
συγκεκριμένη περίπτωση δυσανάλογη κύρωση, διότι το 
άθροισμα των καθαρών κερδών της ΑΕΠΙ και της στον ίδιο 
όμιλο ανηκούσης εταιρείας ΕΔΙΣ για το έτος 2000 ανέρχε¬ 
ται μόλις στο ποσόν των δρχ. 250.280.000 (επί συνολικού 
κύκλου εργασιών3.373.231.000 δρχ). Η επιβολή προστίμου 
500.000 ευρώ αυτήν την στιγμή θα συνεπήγετο ότι θα αφαι- 
ρούντο από την ΑΕΠΙ τα 2/3 των καθαρών κερδών της χρή- 
σεως 2000, πράγμα το οποίο θέτει σε κίνδυνο την εταιρεία. 


ΓΙΑ ΤΟΥΣ ΛΟΓΟΥΣ ΑΥΤΟΥΣ 

Η Επιτροπή Ανταγωνισμού αποφασίζει: 

α) Υποχρεώνει την καταγγελλομένη Ανώνυμη Εταιρεία 
Πνευματικής Ιδιοκτησίας (ΑΕΠΙ) εντός τριμήνου από τη 
κοινοποίηση της παρούσας να τροποποιήσει στις υφιστά¬ 
μενες και μελλοντικές συμβάσεις ανάθεσης διαχείρισης, 
έτσι ώστε να καθίσταται σαφές ότι οι πνευματικοί δημιουρ¬ 
γοί έχουν καταρχήν την επιλογή ανάθεσης όχι μόνο του συ¬ 
νόλου αλλά και ορισμένων μόνον των δώδεκα κατηγοριών 
εξουσιών που απαριθμούνται στην προαναφερθείσα από¬ 
φαση "ΘΕΜΑ II" της Ευρωπαϊκής Επιτροπής (και όσων εν¬ 
δεχομένως προσθέσει σε αυτές η ΑΕΠΙ) και ότι η ΑΕΠΙ μπο¬ 
ρεί μόνο μετά από πλήρη και ειδική αιτιολογία να αρνηθεί 
τη μερική διαχείριση. 

β) Υποχρεώνει την ΑΕΠΙ εντόςτριμήνου απάτη κοινοποί¬ 
ηση της παρούσας να διαμορφώσει τις παρακρατήσεις 
(προμήθειες) που επιβάλλει στους αντισυμβαλλομένους 
της δημιουργούς για την είσπραξη των μηχανικών και ειδι¬ 
κότερα των φωνογραφικών τους δικαιωμάτων κατ’ ανώτα¬ 
το όριο στο 15% επί των εισπράξεων. 

γ) Απευθύνει σύσταση στην ΑΕΠΙ για τη βελτίωση της 
πληροφόρησης δημιουργών και χρηστών να δημοσιεύει 
στην ιστοσελίδα της στο διαδίκτυο αφενός τα εκάστοτε 
ισχύοντα πλήρη Άμοιβολόγιο" και "Κανονισμό Διανομής" 
και αφετέρου τα ποσά που προκύπτουν, βάσει συμφωνιών 
αμοιβαιότητας, από την παρακράτηση 10% επί των δικαιω¬ 
μάτων δημόσιας εκτέλεσης που η ΑΕΠΙ εισπράττει για λο¬ 
γαριασμό αλλοδαπών ΟΣΔ (της ηπειρωτικής Ευρώπης) και 
τα κριτήρια διάθεσής τους για πολιτιστικούς και κοινωνι¬ 
κούς σκοπούς. 

δ) Επιβάλλει, κατά πλειοψηφία, στην ΑΕΠΙ για την παρά¬ 
βαση του άρθρου 2 Ν. 703/77, όπως ισχύει, και ειδικότερα 
για την αδικαιολόγητη άρνησής της να δεχθεί τη μερική 
διαχείριση μερικών μόνον κατηγοριών των δικαιωμάτων 
πνευματικών δημιουργών, πρόστιμο πεντακοσίων χιλιά¬ 
δων (500.000) Ευρώ, το οποίο δεν υπερβαίνει το ανώτατο 
προβλεπόμενο από το νόμο ποσοστό επί των ακαθάριστων 
εσόδων της, για το έτος 2000. 

ε) Απειλεί την ΑΕΠΙ με χρηματική ποινή 5.000 Ευρώ για 
κάθε ημέρα καθυστέρησης συμμόρφωσης προς τα υπό α) 
και β) μέρη του διατακτικού της παρούσας. 

Η απόφαση εκδόθηκε στις 14 Ιουλίου 2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Η Γραμματέας 

ΔΗΜΗΤΡΗΣ Ν. ΤΖΟΥΓΑΝΑΤΟΣ ΣΩΤΗΡΙΑ ΠΑΝΙΕΡΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




